টিক্ টক্ চজিনা – দিপীকা ডেকা – ফটাঢোল\nApril 1, 2019 ভিন্নস্বাদ\t2 Comments\nটিক্ টক্ চজিনা – দিপীকা ডেকা\nমাক : “যাচোন চজিনাখিনি ৰান্ধগৈ। মই কাটি-কুটি ধুই থৈ আহিছোঁ। সৰিয়হখিনি থেতালি থৈছোঁ। তই মাত্ৰ আলু, পিয়াঁজ আৰু মছলাখিনি যোগাৰ কৰি ল’লেই হ’ব। বিলাহীও দি দিবি।”\nপাকঘৰৰপৰা উধাতু খাই আহি হাতত ৰিম’টটো লৈ টিভিৰ চুইছটো অন কৰি থকাৰ লগে লগে কথাকেইটা কৈ মাইনাৰ মাক বিছনাত উঠিল। ভাত খোৱাৰ পৰলৈকে পাঁচখনমান চিৰিয়েল চাবলৈ পাব তেওঁ। লগতে বিহুলৈ বুলি ল’বলগীয়া কাপোৰ আৰু গহণা দুপদমানৰো ডিজাইনো পাই যাব।\nটিকটিকাই থকাৰ মাজতে মাকৰ কথা শুনি প্ৰথমতে মুখখন বিকটাইছিল যদিও পিছমুহূৰ্ততে কিবা এটা ভাবি মিচিকিয়া হাঁহি এটা মাৰি বৰষুণ পৰা ছাগলীৰ দৰে একেজাপে পাকঘৰ পালেগৈ টিক্ টক্ মাইনা।\nপাকঘৰৰ এচুকত ম’বাইলটো ওলোমাই থৈ তাই চজিনাত হাত দিলে। লগে লগে চজিনাই স্ক্ৰীণত টিক্ টিকাই উঠিল। এইবাৰ কটাৰী আৰু বিলাহীৰ টিক্ টিকনি। পিছে পিছে আলু, পিয়াঁজ চবেই এবাৰত পাৰ্ফেক্ট নোহোৱা বাবে ট্ৰায়েল মাৰি মাৰি টিক্ টিক্ টিক্ কৰি থাকিল। ইফালে বেৰত মহৰ পিছে পিছে টিক টিকাই ফুৰা জেঠী এটাই মাইনাৰ ৰেহৰূপবোৰ চাই চাই এপাকত আহি নিজেও আচহুৱা যেন লগা বস্তুটোৰ আগত নেজডাল দাঙি টিক্ টিকাই গ’ল।\nমাইনাই এবাৰ চুলিখিনি ঠিক কৰি, এবাৰ ওঁঠৰ ভাঁজ ঠিকে আছে নে নাই দৌৰ মাৰি আইনাত চাই আহি আকৌ টিক্ টক্ চজিনাত মনোনিৱেশ কৰিলে।\nচব ৰেডি, মাথোঁ মছলাখিনি হোৱা নাই। ইফালে ভবা কথা নহয় সিদ্ধি, বাটত আছে কণা বিধি ধৰণৰ কথা হৈ গ’ল মাইনাৰ সৈতে। পিয়াঁজ, আলু কাটিবৰ সময়ত হাতত পিন্ধি লোৱা গ্ল’ভছযোৰ কটাৰীত লাগি গ’ল নহয় ফাটি। বেচেৰীজনীৰ চকুৰে পানী ওলাবৰ উপক্ৰম হ’ল যদিও তাই নিজকে সামৰি ল’লে। মনৰ দুখ মনতে ৰাখি পানীখিনি চকুতে শুকুৱালে। টিক্ টকে মনত পেলাই দিলে বুলিহে, নহ’লে অবাধ্য চকুলোৱে “আইকনিক”ক বোৱাই নি “লৰিয়েল” প্ৰলেপীয়া গোলাপী গাল দুখন ভৰলু যেন কৰি পেলালেহেঁতেন।\nবেচেৰীয়ে এতিয়া আদা-নহৰুৰনো বাকলি গুচাই কেনেকৈ! নখৰ “এলি এইট্টিন”ৰ প্ৰলেপৰ ওপৰত আদা নহৰুৰ প্ৰলেপ লাগি গোটেই ডিছকালাৰ হৈ ফাপৰে ধৰা ছাগলীটোৰ দৰে হৈ যোৱাৰ ভয়।\nমছলাৰ বাবে মাকক মাতিবলৈ বুলি যাবলৈ ওলাওঁতেই তাইৰ কাণত পৰিল, “বৰলা কাই অ’ বৰলা কাই…..” শীর্ষক গানটো। তাৰমানে মাকক এতিয়া মাত লগোৱা মানে কোঁদোৰ বাহত জুই দিয়াৰ দৰে অৱস্থা হ’ব।\nদুঃশ্চিন্তাত মাইনাৰ মন মৰি গৈছে যদিও তাই লাখটকীয়া হাঁহিটো মুখৰপৰা আঁতৰিবলৈ দিয়া নাই। পাকঘৰৰ গেছৰ ওচৰৰ এই লাখটকীয়া হাঁহিয়েই যে টিকটিকি মাইনাক লাখ লাইকীয়া কৰি দিয়াত সহায় কৰিব সেইটোহে মেইন। কন্দা কটা কেনচেল।\nএতিয়া উদ্দেশ্য চজিনা।\nকুন্দত কটা দেহাটোত মেগীৰ দৰে ভাঁজ দি হাতত লাইটাৰটো লৈ মাইনা এইবাৰ আগুৱাই আহিল ষ্ট’ভৰ ওচৰলৈ। পাউট এটা ওঁঠত লৈ মানে লিপছ্ দুটা পিগ ষ্টাইলত থৈ তাই টিক্ টিকাই জুই জ্বলাই কেৰাহীখন বহাই দিলে। চজিনা কুকিঙত হেনো মাইনাৰ নাম আছে। সিদিনা ইউটিউবত চাই মাকক ৰান্ধি খুৱাইছিল। মাকৰ মতে কি যে ৰান্ধিছিল তাই! তেনেকুৱা চজিনা খায়ে মাইনালৈ দৰাৰ আকাল নহ’ব। মাথোঁ সিজিবৰ বাবে খাবৰ সময়ত কাঁহীৰপৰা নি কুকাৰত মাত্ৰ দুটা চিটি মৰাব লগা হৈছিল।\nনিজৰ ষ্টাইলত বনাই গ’ল মাইনাই। ‘মাকতকৈ জীয়েক কাঁজি, দুখন হাতেৰে বতে পাঁজি’ৰ দৰে কথা। এবাৰ চজিনা, এবাৰ টিক টক্। হৈ গ’ল ৰেডী চজিনা কাৰি। চজিনাৰ কাৰিয়ে এফালৰপৰা লুটি আনিলে লাইক-কমেণ্ট। শ্বেয়াৰিঙৰতো কথাই নাই। বহুতৰ হোৱাটছএপ ষ্টেটাছো দখল ধৰিলে। মুঠতে মাইনাৰ চজিনাই টিকটিকাই থাকিল কুমেৰুৰপৰা সুমেৰুলৈ। সিফালে মাকৰ চিৰিয়েল অধ্যায়ৰ সামৰণি পৰিল, এইফালে মাইনাৰ ম’বাইলৰ চাৰ্জৰ। দেউতাকো আহিল আই পি এল সামৰি।\nভাতৰ পাতত বহি মাইনাই বনোৱা কাৰি পৰম সন্তোষত টেষ্ট কৰিবলৈ মুখত লৈ মাকে-দেউতাকে কিবা আচহুৱা সোৱাদ পাই ইটোৱে সিটোৰ মুখলৈ চালে।\nমাইনাই পৰম আনন্দত চিঞৰি উঠিল, “আজি বেলেগ টেষ্টি পাইছা ন! তোমালোকে কি জানিবা কিমান টেনশ্যন লৈ বনাইছোঁ মই এয়া। আজি স্পেচিয়েল মছলাৰে বনাইছোঁ।”\nকাকো একো ক’বলৈ সুবিধা নিদি তাই হৰিণাটোৰ দৰে জপিয়াই গ’ল আৰু হাতত পেকেট এটা লৈ ঘূৰি আহিল। ফিল্মি ষ্টাইলত দুয়োখন হাতেৰে পেকেটটো মুখৰ আগত দাঙি ধৰি গাই গ’ল, “অদৰক, তুলসী, অশ্বগন্ধা, ইলাইচি, মুলেঠী সাথ… পি কৰ দেখোঁ… কেইসা স্বাদ।” এইবুলি চকুকেইটা পিৰিক-পাৰাক কৰি তাই ক’লে,”তোমালোকে আদা-নহৰু দি হে মছলা বনাই কাৰি বনোৱা। এয়া দেখিলা আজি মই চব মছলা মিক্স কৰি বনালোঁ।”\nগুণৱতী জীয়েকৰ হাতত ‘ৰেড-লেবেল’ চাহপাতৰ পেকেটটো দেখি মাক-বাপেকৰ হাতৰপৰা টিক্ টক্ চজিনা কাঁহীতে সৰি পৰিল।\n« টুইটীৰ দিনপঞ্জী – কুকী কল্পিতা মহন্ত\nফটোৱে কি কয় ১ »


নিষিদ্ধ ঘোষিত হ'ব ৰীয়েল মাদ্রিদ, জুভেন্টাছ আৰু বাৰ্চিলোনা? - Olympia Sports\nHomeNewsনিষিদ্ধ ঘোষিত হ'ব ৰীয়েল মাদ্রিদ, জুভেন্টাছ আৰু বাৰ্চিলোনা?\nকি আছে ৰীয়েল মাদ্রিদ, জুভেন্টাছ আৰু বাৰ্চিলোনাৰ ভাগ্যত। ইউ ই এফ এই কি নিষিদ্ধ কৰিব তিনি ক্লাবক? তাকে লৈ এতিয়া ব্যাপক চৰ্চা হৈছে বিশ্ব ক্রীড়া মহলত। ইতিমধ্যে এই ক্লাবকেইটাৰ বিৰুদ্ধে তদন্ত আৰম্ভ কৰিছে ইউ ই এফ এই। বুধবাৰে ইউৰীপিয়ান ক্লাবৰ অভিভাৱক সংস্থা ইউ ই এফ এই ক্লাব তিনিটাৰ বিৰুদ্ধে শৃংখলা ভংগৰ অভিযোগৰ তদন্তৰ ঘোষণা কৰিছে। ইউৰীপিয়ান ছুপাৰ লীগ বাতিল হ’লেও দলকেইটাই এই পৰ্যন্ত সেই পৰিকল্পনাৰ পৰা আঁতৰি নহাৰ পৰিপ্ৰেক্ষিতত ইউ ই এফ এই এনে কঠোৰ সিদ্ধান্ত গ্ৰহণ কৰিছে। ইউ ই এফ এই তদন্তৰ বাবে ইতিমধ্যে বহুকেইগৰাকী ডিচিপ্লীনাৰী বিষয়া নিয়োগ কৰিছে।\nৰিয়েল মাদ্রিদ, বাৰ্চিলোনা আৰু জুভেন্টাছে ছুপাৰ লীগ আয়োজন কৰিবলৈ গৈ ইউ ই এফ এৰ কি কি ধাৰা ভঙ্গ কৰিছে, সেই বিষয়ে তদন্ত কৰিব তদন্তকাৰী বিষয়াকেইজনে। ইউ ই এফ এই ইউৰীপিয়ান ছুপাৰ লীগৰ সৈতে এতিয়াও জড়িত হৈ থকা এই তিনিটা দলে উপযুক্ত শাস্তি পাব বুলি উল্লেখ কৰিছে যদিও এই পৰ্যন্ত কি শাস্তি দিয়া হব সেই বিষয়ে মুকলিকৈ উল্লেখ কৰা নাই।\nউল্লেখযোগ্য যে, যোৱা এপ্ৰিলত ৰিয়েল মাদ্রিদ, বাৰ্চিলোনা, জুভেন্টাছকে ধৰি বিশ্বৰ আগশাৰীৰ ১২ টাকৈ ফুটবল ক্লাবে ইউৰীপিয়ান ছুপাৰ লীগ শীৰ্ষক এখন নতুন লীগৰ জন্ম দিয়াৰ কথা ঘোষণা কৰিছিল। ইউ ই এফ এৰ তত্বাৱধানত চলি থকা চেম্পিয়নছ লীগৰ পৰা ফালৰি কাটি এই ক্লাবকেইটাই সম্পূৰ্ণ নিজা পৰিকল্পনাৰে গঢ় দিব খোজা ইউৰীপিয়ান লীগক লৈ সমগ্ৰ ক্রীড়া মহলতে আলোড়নৰ সৃষ্টি হৈছিল। এই ঘোষণৰ পিছতে ইউ ই এফ এ, ফিফা, সংশ্লিষ্ট ক্লাবসমূহৰ চৰকাৰ তথা সমৰ্থকৰ পৰা লাভ কৰা চাপৰ ফলত ছয়টাকৈ ইংলিছ ক্লাব, স্পেইনৰ এটলেটিক’ মাদ্রিদ, ইটালীৰ এচি মিলান আৰু ইন্টাৰ মিলানকে ধৰি ৯ টা ক্লাবে নতুন ছুপাৰ লীগখনৰ পৰা নাম প্ৰত্যাহাৰ কৰিবলৈ বাধ্য হয়।\nনতুন ছুপাৰ লীগত যোগ দিব খোজা উক্ত ক্লাবকেইটাই ইউ ই এফ এৰ শাস্তিৰ সন্মুখীন হৈছে। আৰ্থিক জৰিমনা বিহা হৈছে এই ক্লাবসমূহক। কেৱল জৰিমনাই নহয়, উক্ত ক্লাবকেইটাই অংগীকাৰপত্ৰতো চহী কৰিবলগীয়া হৈছে। কোৱা হৈছে ভৱিষ্যতে কোনো বিদ্ৰোহী লীগত অংশ লব নোৱাৰিব ক্লাবসমূহে। আৰু যদি ভৱিষ্যতে কোনো অনাঅনুমোদিত তেনে কোনো ক্লাবত যোগ দিব বিচাৰে তেন্তে ইউ ই এফ এক ১০ কোটি ইউৰো জৰিমনা হিচাবে দিব লাগিব তেনে ক্লাবে। বাকী ৯ টা ক্লাবক এনেদৰে জৰিমনা বিহা হৈছে যদিও এতিয়াও ছুপাৰ লীগৰ পৰিকল্পনাৰ পৰা আঁতৰি নহা ৰিয়েল মাদ্রিদ, বাৰ্চিলোনা আৰু জুভেন্টাছক কি শাস্তি বিহিব সেই কথা এতিয়াও ঠিক কৰা নাই ইউ ই এফ এই। কিছু সংবাদ মাধ্যমত প্ৰকাশ পোৱা খবৰ অনুসৰি দুবছৰৰ বাবে নিষিদ্ধ ইউৰীপিয়ান লীগৰ পৰা ঘোষিত হব পাৰে উক্ত ক্লাব তিনিটা।\nPrevious articleপ্ৰবীণ টেবুল টেনিছ খেলুৱৈ তথা প্ৰশিক্ষক বেণুগোপাল চন্দ্ৰশেখৰৰ বিয়োগ\nNext articleবিফলতা আৰু হতাশাৰ মাজেৰে টকিঅ’লৈ স্বপ্নৰ যাত্ৰা\nসজাগ ভোটাৰ প্ৰতিযোগিতাৰ অধীনত ,চিৰাঙত ফুটবল প্ৰতিযোগিতা আৰম্ভ\nনেটবল সন্থা, অসমৰ বিশেষ সাধাৰণ সভা:অসমত ৰাষ্ট্ৰীয় দলৰ বাচনি শিবিৰ\nদুৰ্দশাগ্ৰস্ত শিশুৰ বাবে বিশ্বকাপৰ বেট নিলাম কে এল ৰাহুলৰ


হাতত ম’বাইলটো লৈ একান্তমনে গেম খেলি খেলি বাহিৰলৈ ওলাই অহা পলাশক দেখি পথাৰৰ পৰা আহি বাৰাণ্ডাতে পকা কঁঠাল আৰু পিঠাগুৰিৰে সৈতে ৰঙা চাহ এবাতি খাই থকাৰ পৰাই দেউতাকে সুধিলে-"বোপাই অ’ ! নেটপেকটোৱে আৰু দুদিন যাবনে বাৰু ? মালিকে দুদিনৰ পিছতহে পইচা দিব পাৰিব হেনো ৷ তোৰ আকৌ অনলাইন ক্লাছ্ কৰিবলৈ অসুবিধা হ’ব নেকি?যদি হয় বেলেগৰ পৰাই ধাৰলৈ আনি দিম ৷তই ভালকৈ পঢ় ''৷দেউতাকৰ ৰ’দে পুৰা পিঠিখন আৰু ওপৰচকুৱাৰে ভৰ্তি হৈ থকা ভৰি দুখনলৈ চাই সি সিদ্ধান্ত ল’লে আজিৰ পৰা সি আৰু গেম খেলি সময় নষ্ট নকৰে , অনলাইন ক্লাছবোৰ নিয়মীয়াকৈ কৰিব আৰু আগন্তুক মেট্ৰিক পৰীক্ষাত ভাল ৰিজাল্ট কৰি দেউতাকক সুখী কৰিব ৷ তাকে ভাবি পলাশে কোনোদিনে ক্লাছ নকৰা শইকীয়া ছাৰৰ গণিতৰ অনলাইন ক্লাছ কৰিবলৈ বুলি বহী-কলম লৈ টেবুলত বহিল ৷\n🖋পূৰৱী তামুলী বড়া\nLabels#অণুগল্প, #পূৰৱী তামুলী বড়া


কেইখন ছীমকাৰ্ড ৰাখিব পাৰিব আপুনি? অসম তথা উত্তৰ-পূব গ্ৰাহকসকলে? কেন্দ্ৰৰ বৃহৎ সিদ্ধান্ত\nDecember 9, 2021 3:24 pm\nআপোনাৰ কিমানখন ছীমকাৰ্ড আছে? ৯খনতকৈ বেছি ছীমকাৰ্ড আছে নেকি আপোনাৰ লগত? তেতিয়াহ’লে কাটি দিয়া হ’ব আপোনাৰ ফোনৰ সংযোগ।\nকেন্দ্ৰীয় টেলিকমিউনিকেশ্যন মন্ত্ৰ্যালয়ে এনে এক নিৰ্দেশনা জাৰি কৰিছে। জম্ম-কাশ্মীৰ আৰু অসম তথা উত্তৰ-পূব ভাৰতৰ ক্ষেত্ৰত সৰ্বাধিক ছীমকাৰ্ড ৰখাৰ সীমা হৈছে ৬খন।\nকেন্দ্ৰৰ নতুন নিৰ্দেশনা অনুসৰি, যিসকল লোকৰ একাধিক ছীমকাৰ্ড আছে তেওঁলোকে তথ্য দিব লাগিব। ইয়াৰ অন্যথা এটাৰ বাহিৰে বাকী সকলো নম্বৰৰ সংযোগ কাটি দিয়া হ’ব।\nAlso Read: দক্ষিণ আফ্ৰিকা ভ্ৰমণৰ বাবে ভাৰতীয় টেষ্ট দল ঘোষণা, দলৰ নতুন সহ- অধিনায়ক হিচাপে নিযুক্ত ৰোহিত শৰ্মা\nগ্ৰাহকসকলে অৱশ্যে কোনটো ছীম ৰাখিব বিচাৰে তাক বাচি লোৱাৰ সুযোগ পাব। ইয়াৰ বাহিৰে বাকীবোৰ বিচ্ছিন্ন কৰি দিয়া হ’ব।\nটেলিকমিউনিকেশ্যন মন্ত্ৰ্যালয়ৰ নিৰ্দেশনাত কোৱা হৈছে যে ‘টেলিকমিউনিকেশ্যন মন্ত্ৰ্যালয়ৰ তৰফৰ পৰা তথ্য সংগ্ৰহৰ সময়ত যদি দেখা যায় যে কোনো গ্ৰাহকৰ ৯খনতকৈ অধিক ছীমকাৰ্ড আছে, তেতিয়াহ’লে পুনৰ তথ্য বিচৰা হ’ব।‘ জম্ম-কাশ্মীৰ আৰু অসম তথা উত্তৰ-পূব ভাৰতৰ ক্ষেত্ৰত এই সীমা হৈছে ৬খন।\nনিৰ্দেশনা স্পষ্ট কৰি দিয়া হৈছে যে কেবল কোবল নিৰ্দিষ্ট এতা কোম্পাঈৰ ৯খন ছীম নহয়, সকলো কোম্পানীৰ মিলি ৯খনৰ অধিক ছীমকাৰ্ড থাকিলেই সংযোগ কাটি দিয়া হ’ব।\nAlso Read: সমগ্ৰ বিশ্বনাথত চৰ্চাৰ কেন্দ্ৰ বিন্দু হৈ পৰিছে এখন বিদ্যালয়; কি আছে এই ব্যতিক্ৰমী বিদ্যালয়খনত?\nজানিব পৰা মতে, বিত্তীয় কেলেংকাৰী, ভুৱা ফোন, জালিয়াতিৰ দৰে ঘটনা নিয়ন্ত্ৰণৰ লক্ষ্যৰেই এই সিদ্ধান্ত লোৱা হৈছে।\nআনহাতে, যিবোৰ ছীমৰ ক্ষেত্ৰত তথ্য সংগ্ৰহ কৰা হোৱা নাই, সেই নম্বৰসমূহ ডাটাবেছৰ পৰা অঁতৰাই দিবলৈ টেলিকম সংস্থাসমূহক কেন্দ্ৰই নিৰ্দেশ দিছে।\nনিয়ম অনুসৰি, যি ছীমৰ ক্ষেত্ৰত তথ্য বিচৰা হোৱা নাই সেইবোৰৰ গ্ৰাহকসকলে যদি ছীম এৰি দিব বিচাৰে তেতিয়াহ’লে সেই ছীমসমূহৰ ডাটা পৰিসেৱাকে ধৰি কল কৰাৰ ‘আউটগ’য়িং’ পৰিসেৱা ৩০ দিনৰ ভিতৰত বন্ধ হৈ যাব। সেইদৰে কলৰ ‘ইনকামিং’ পৰিসেৱা ৪৫ দিনৰ ভিতৰত বন্ধ হৈ পৰিব। গ্ৰাহকসকলে পুনৰ তথ্য দাখিল নকৰিলে ৬০ দিনৰ ভিতৰত সংযোগ কাটি দিয়া হ’ব।\nAlso Read: ভূমি কেলেংকাৰী: আৰক্ষীৰ নিচ্ছিদ্ৰ নিৰাপত্তাৰ মাজতো জ্বলিল হিমন্ত বিশ্বৰ পুত্তলিকা\nকেন্দ্ৰৰ নিৰ্দেশনা অনুসৰি গ্ৰাহকসকল যদি বিদেশত থাকে বা হাস্পাতালত ভৰ্তি হৈ থাকে তথা বিশেষভাৱে সক্ষম হয় তেতিয়াহ’লে অতিৰিক্ত ৩০দিন দিয়া হ’ব।\nঅৱশ্যে কোনো এজেন্সি বা বিত্তীয় প্ৰতিষ্ঠানে যদি কোনো নম্বৰক চিহ্নিত কৰে তেতিয়াহ’লে পাঁচদিনৰ ভিতৰত ‘আউটগ’য়িং’ পৰিসেৱা বন্ধ কৰি দিয়া হ’ব। সেইদৰে ‘ইনকামিং’ পৰিসেৱা ১০ দিনৰ ভিতৰত বন্ধ কৰি দিয়া হ’ব। গ্ৰাহকে পুনৰ তথ্য দাখিল নকৰিলে ১৫দিন ভিতৰত সংযোগ কাটি দিয়া হ’ব।


Espam in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Espam ar byavahar, ppali, parshwakriya, upkaar, kriya-pratikriya aaru satarkatabani\nEspam ৰ লাভ আৰু ব্যৱহাৰসমূহ- Espam Benefits & Uses in Assamese- Espam ar laabh aaru byavaharsamuh\nEspam ৰ পালি আৰু সেয়া কেনেদৰে ল'ব- Espam Dosage & How to Take in Assamese - Espam ar paali aaru xeya kenedore lobo\nEspam ৰ পাৰ্শ্চক্ৰিয়াসমূহ- Espam Side Effects in Assamese- Espam ar parshwakriyasamuh\nEspam সংক্ৰান্ত সতৰ্কতাবাণীসমূহ- Espam Related Warnings in Assamese- Espam xonkranta xatarkatabanisamuh\nঅইন দৰৱৰ সৈতে Espamৰ গুৰুতৰ ক্ৰিয়া-প্ৰতিক্ৰিয়া- Severe Interaction of Espam with Other Drugs in Assamese- Oinor xoite Espam ar gurutor kriya-pratikriya\nEspam মতভেদসমূহ- Espam Contraindications in Assamese- Espam nishedhsamuh\nEspam ৰ বিষয়ে সততে সোধা প্ৰশ্নসমূহ- Frequently asked Questions about Espam in Assamese- Espam ar bikhoye satate xodha prashnasamuh\nখাদ্য আৰু মদৰ সৈতে Espam ক্ৰিয়া-প্ৰতিক্ৰিয়া- Espam Interactions with Food and Alcohol in Assamese- khadya aaru modor xoite Espam kriya-pratikriya\nEspam ৰ লাভ আৰু ব্যৱহাৰসমূহ - Espam Benefits & Uses in Assamese - Espam ar laabh aaru byavaharsamuh\nEspam তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEspam ৰ পালি আৰু সেয়া কেনেদৰে ল'ব - Espam Dosage & How to Take in Assamese - Espam ar paali aaru xeya kenedore lobo\nEspam-ৰ উপাদানসমূহ - Espam Active Ingredients in Assamese - Espam-ar upadaansamuh\nEspam ৰ পাৰ্শ্চক্ৰিয়াসমূহ - Espam Side Effects in Assamese - Espam ar parshwakriyasamuh\nগৱেষণাৰ ভিত্তিত, Espam ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEspam সংক্ৰান্ত সতৰ্কতাবাণীসমূহ - Espam Related Warnings in Assamese - Espam xonkranta xatarkatabanisamuh\nEspam-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Espamএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Espam পুনৰাই গ্ৰহণ নকৰিব।\nEspam-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEspam গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Espam কি প্ৰভাৱ দেখা গৈছে?\nEspamৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Espam কি প্ৰভাৱ দেখা গৈছে?\nকলিজা ৰ বাবে Espam কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Espam ৰ কি প্ৰভাৱ দেখা গৈছে?\nEspamৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Espamৰ গুৰুতৰ ক্ৰিয়া-প্ৰতিক্ৰিয়া - Severe Interaction of Espam with Other Drugs in Assamese - Oinor xoite Espam ar gurutor kriya-pratikriya\nEspam তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEspam মতভেদসমূহ - Espam Contraindications in Assamese - Espam nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Espam লোৱা অনুচিত যাতে -\nEspam ৰ বিষয়ে সততে সোধা প্ৰশ্নসমূহ - Frequently asked Questions about Espam in Assamese - Espam ar bikhoye satate xodha prashnasamuh\nএই Espam-এ অভ্য়াস বা নিচাৰ সৃষ্টি কৰে নেকি?\nনহয়, Espamয়ে অভ্যাসৰ সৃষ্টি নকৰে।\nআপুনি Espam লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Espam লওক।\nহয়, এই Espamয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Espam ক্ৰিয়া-প্ৰতিক্ৰিয়া - Espam Interactions with Food and Alcohol in Assamese - khadya aaru modor xoite Espam kriya-pratikriya\nখাদ্য আৰু Espamৰ ক্ৰিয়া-প্ৰতিক্ৰিয়া\nখাদ্যৰ সৈতে Espam লোৱাটোৱে একো সমস্যাৰ সৃষ্টি নকৰে।\nমদ আৰু Espamৰ মাজৰ প্ৰতিক্ৰিয়া\nEspam আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nEspam ৰ অনুকল্প - Substitutes for Espam in Assamese\nEspam ৰ মূল্য আৰু পেকৰ চাইজ - Espam Price and Pack Size in Assamese - Espam ar mulya aaru pakor size\nআপুনি বা আপোনাৰ পৰিয়ালৰ কোনোবাই Espam লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Espam ব্যৱহাৰ কৰিছিল নেকি?\nআপুনি কিমান পৰিমাণে Espam সেৱন কৰিছিল?\nআপুনি Espam ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Espam সেৱন কৰে?


কেশৱ মহন্তৰ গীত আৰু কবিতা - (টুনুজ্যোতি গগৈ) - মুক্ত চিন্তা\nকেশৱ মহন্তৰ গীত আৰু কবিতা - (টুনুজ্যোতি গগৈ)\nকেশৱ মহন্তৰ বিয়োগ অসমীয়া সাহিত্য জগতৰ বাবে এক অপূৰণীয় ক্ষতি আছিল বুলি অনেক যুক্তি উত্থাপন কৰিয়েই ক’ব পাৰি। মহন্তই ভালেমান সুখপাঠ্য গদ্য ৰচনা কৰিলেও তেওঁ মূলতঃ কবি আৰু গীতিকাৰ হিচাবেই অধিক পৰিচিত বাবে আমি এই পৰিচয়ৰ ভিত্তিতে তেওঁৰ অনবদ্য অৱদান, স্বকীয়তা, আদৰ্শবাদ আদিৰ বিষয়ে আলোচনা কৰিব পাৰোঁহক। খাৰাংখাচকৈ ক’বলৈ গ’লে, কবি আৰু গীতিকাৰ বুলিলে সাধাৰণতে যেনেধৰণৰ মানসিক গঠনৰ কথা মনলৈ আহে, তেনে গঠনৰ পৰা মহন্তৰ মনোবীক্ষা সম্পূৰ্ণ পৃথক আছিল। মহন্তই বিশ্বাস কৰিছিল যে কলাৰ বাবে কলা নহয়, জীৱনৰ বাবেহে কলা। এই বিশ্বাসৰ ফলশ্ৰুতিত তেওঁৰ সৃষ্টিশীল কৰ্মৰাজি নিৰ্যাতিত, নিপীড়িত আৰু মেহনতী মানুহৰ মুক্তিৰ বাণীৰে বিঢৌত হৈ পৰিছিল। মহন্তক অসমৰ মানুহৰ বিবেকৰ অতন্দ্ৰ প্ৰহৰী বুলি ক’লেও অত্যুক্তি কৰা নহ’ব নিশ্চয়। সমাজজীৱনত উপলব্ধ হোৱা আবিলতা প্ৰতিৰোধৰ স্বাৰ্থত, বৰ্তমানৰ যথোচিত ব্যাখ্যাৰ স্বাৰ্থত, বিভ্ৰান্ত মানুহক এক সঠিক পথৰ নিদৰ্শন দেখুওৱাৰ স্বাৰ্থত তেওঁ আত্মপ্ৰত্যয়েৰে কলম তুলি লৈছিল বাবে তেওঁৰ সুদীৰ্ঘ কাব্য পৰিক্ৰমা আপোন মহিমাৰে প্ৰোজ্জ্বল হৈ পৰিছিল।\nকেশৱ মহন্তৰ সৃষ্টিৰাজিক বাস্তৱ অভিজ্ঞতাৰ জীৱন্ত দলিল বুলি অভিহিত কৰিব পাৰি। তেওঁ গাঁৱৰ আৰু মফচলীয়া অঞ্চলৰ সৰু সৰু মানুহবোৰৰ মনৰ সঁচা খবৰবোৰক শিল্প ৰূপ দি দীৰ্ঘকালজুৰি হেজাৰ হেজাৰ পাঠক-শ্ৰোতাৰ মন জয় কৰিছিল। এই আপাহতে তেওঁৰ জীৱন বুৰঞ্জীত আৱগাহন কৰাটোও প্ৰয়োজনীয় বিষয় হৈ পৰে। শোণিতপুৰ জিলাৰ মিজিকাজান চাহ বাগিচাত জন্মগ্ৰহণ কৰা কবি-গীতিকাৰ মহন্তই হাইস্কুলৰ দিনৰ পৰা নিজৰ সামাজিক দায়িত্ববোধৰ পৰিচয় দিছিল। ১৯৪২ চনত মহাত্মা গান্ধীৰ নেতৃত্বত চলা গণ- আন্দোলনত জঁপিয়াই পৰি তেওঁ কাৰাবাস পৰ্যন্ত খাটিছিল। সেই সময়ত তেওঁ বৃহত্তৰ চতিয়া অঞ্চলত ৰাজনৈতিক কাম-কাজত জড়িত হৈ স্বাধীনতা আন্দোলনৰ অগ্ৰণী নেতা বিজয়চন্দ্ৰ ভাগৱতী, অমিয়কুমাৰ দাস, গংগানাথ বৰকটকী আদিৰ নিকট সান্নিধ্যলৈ আহিছিল। ভাৰতে স্বাধীনতা লাভ কৰাৰ পিছত তেওঁৰ উপলব্ধি হ’ল–‘পোৱাসকলেই পালে, নোপোৱাসকলে নাপালেই।’ এনে উপলব্ধিয়েই হয়তো তেওঁক দেশৰ নৱপ্ৰাপ্ত স্বাধীনতাক ‘ভুৱা স্বাধীনতা’ বুলি আখ্যা দিয়া বিদ্ৰোহী বাঁওপন্থীসকলৰ কাষ চপাই নিছিল। সৰ্বসাধাৰণক নতুন মুক্তিৰ বাণীৰে উদ্বুদ্ধ কৰি তোলাৰ লক্ষ্যৰে তেওঁ ভাৰতৰ কমিউনিষ্ট পাৰ্টিত যোগদান কৰিছিল আৰু দেশৰ স্বাধীন চৰকাৰৰ হাতত পুনৰবাৰ কাৰাবাস খাটিব লগা হৈছিল।\nদেখা যায় যে একোটা গণ- আন্দোলনৰ সময়ত এচাম পাবত গজা নেতাৰ আবিৰ্ভাৱ হয় আৰু তেওঁলোকে তেনে আন্দোলনৰ সৈনিক হিচাপে নিজকে প্ৰক্ষেপ কৰি পৰিস্থিতিৰ পৰা কেতবোৰ সা-সুবিধা বোটলে। কেশৱ মহন্ত এনে লোকৰ সম্পূৰ্ণ বিপৰীত আছিল। তেওঁৰ স্বদেশ প্ৰেম অকৃত্ৰিম আছিল বাবেই ১৯৪২ চনৰ গণ- আন্দোলনত যোগদান কৰি তেওঁ চৰকাৰী শিক্ষা-দীক্ষাৰ সুবিধা ল’বলৈও অস্বীকাৰ কৰিছিল। অৱশ্যে, পাছত বহুলোকৰ বুজনিত তেওঁ প্ৰৱেশিকা পৰীক্ষাত অৱতীৰ্ণ হৈছিল। সন্দেহ নাই, নিপীড়িতজনৰ হৈ আপোন সামৰ্থ্যৰে কিবা এটা কৰাৰ সপোন দেখাৰ বাবেই মহন্তৰ মানসিক গঠন প্ৰাতিষ্ঠানিক শিক্ষাৰ আলোকত ব্যক্তিগত বৈভৱক ধিয়াই অগ্ৰসৰ হোৱা লোকৰ দৰে হৈ নুঠিল। নিৰ্বাচনকেন্দ্ৰিক ৰাজনীতিৰ পৰা সচেতনভাৱে আঁতৰি থাকি আৰু নিজকে ৰাজনৈতিক দলৰ নেতা হিচাবে চিনাকি নিদি তেওঁ সাহিত্য- সংস্কৃতিৰ সাধনাৰ মাজেৰেহে বাট বুলিবলৈ লয়।\nসাধাৰণ মানুহৰ সম্ভাৱনাৰ প্ৰতি তেওঁৰ অসীম আস্থা আছিল। কলমৰ শক্তিৰ ওপৰত অগাধ বিশ্বাস ৰাখিয়েই তেওঁ অবিভক্ত চি.পি. আইৰ মুখপত্ৰ ‘নতুন অসম’ৰ সংবাদ পৰিৱেশনৰ কামত ওতঃপ্ৰোতভাৱে জড়িত হৈছিল। সেই সময়ত তেওঁ ভাৰতীয় গণনাট্য সংঘৰ প্ৰগতিশীল কাম-কাজৰ সৈতেও জড়িত হৈছিল। গণনাট্য সংঘৰ অক্লান্ত কৰ্মী হেমাংগ বিশ্বাস, বিষ্ণুপ্ৰসাদ ৰাভা, মঘাই ওজা, দিলীপ শৰ্মা আদিৰ সৈতে তেওঁ গাঁৱে-নগৰে ঘূৰি ফুৰি ৰূপান্তৰৰ বাণী বিলাই ফুৰিছিল। তেওঁ ১৯৫৫ চনত প্ৰগতিশীল আলোচনী ‘প্ৰবাহ’ আৰু পৰৱৰ্তী সময়ত ‘লুইত’, ‘নতুন সাহিত্য’ আদি আলোচনীৰ সম্পাদনাৰ দায়িত্বভাৰ লৈয়ো ৰূপান্তৰৰ বাণী বিলাইছিল।\nঅসমীয়া সাহিত্য জগতত ধীৰেন দত্ত, ভবানন্দ দত্ত, অমূল্য বৰুৱা, হেম বৰুৱা আদিয়ে আৰম্ভ কৰা প্ৰগতিশীল কবিতাৰ ধাৰাটো কেশৱ মহন্তৰ প্ৰজন্মতে পূৰ্ণ ৰূপত জাতিষ্কাৰ হৈ পৰিছিল। সমসাময়িক অন্যান্য কবিৰ দৰেই তেওঁৰো আছিল আত্ম-জিজ্ঞাসা আৰু আত্ম সচেতনতা। যৌৱনৰ সময়ছোৱাত তেওঁ দেশ-বিদেশৰ সাহিত্যৰ খবৰ ৰাখিছিল আৰু ফৰাচী কবি আৰাগঁ, এলুৱাৰ, চি লিৰ নেৰুডা, আমেৰিকাৰ ৱাল্ট হুইটমেন আদিৰ মুক্তক বা গদ্যগন্ধী ছন্দই তেওঁক আকৰ্ষিত কৰিছিল। উল্লেখ্য যে অসমীয়া সাহিত্য আলোচনী ‘জয়ন্তী’, ‘পছোৱা’ আদিৰ পাততে বিশ্ব সাহিত্যৰ প্ৰতি এক কৌতুহল পৰিলক্ষিত হ’লেও ‘ৰামধেনু’ৰ পাতত সকলো ধৰণৰ আধুনিক চিন্তা-চৰ্চাই অগ্ৰাধিকাৰ লাভ কৰিছিল– এপিনে মাৰ্ক্সীয় চিন্তাধাৰা আৰু আনপিনে ফ্ৰয়েডীয় ধ্যান-ধাৰণাই পাঠকসকলৰ মানসিক দিগন্ত ব্যাপ্ত কৰি তুলিছিল। ‘ৰামধেনু’ৰ বৰ্ণিল পাতত সৃষ্টিৰ মুক্তি বিচৰা মহন্ত আছিল মাৰ্ক্সবাদী কবি-সাহিত্যিক, যাৰ বিজ্ঞানসম্মত ধ্যান-ধাৰণাই কবিতাত এক অনুপম নান্দনিকতাৰ জন্ম দিছিল। এক ব্যঞ্জনাক্ষম ভাষাৰ নিৰ্মাণত তেওঁ গুৰুত্ব দিছিল বাবেই তেওঁৰ কবিতাত আংগিক আৰু অনুভূতিৰ মণিকাঞ্চন সংযোগ ঘটিছিল। দৃষ্টান্ত স্বৰূপে ‘ছাই’ নামৰ কবিতাটিলৈ আঙুলিয়াব পাৰি–\n‘এজোপা কদম গছত এটা\nশগুণ পৰি আছে। তাৰ\nতলৰ বিৰিণা বনত মৰি আছে\nএজাক বোৱাৰী। আৰু মোৰ মানুহজনীও\nমৰি আছে। তাৰ কাষেদি এখন নদী।\nতাৰ বুকুত প্ৰচণ্ড ঢৌবোৰে\nদবৰা-দবৰি কৰি আছে....’\nএই কবিতাটিত যুদ্ধৰ বিভীষিকা আৰু এই বিভীষিকাই সৃষ্টি কৰা অবাঞ্চিত যন্ত্ৰণা এক শিল্পমণ্ডিত ৰূপত মূৰ্তমান হৈ উঠিছে। কবিতাটিৰ নিৰ্মাণ শৈলীত যেন ই ই কামিংছৰ কবিতাটিৰ নিৰ্মাণশৈলীৰ অৰ্থঘন ৰূপটোও উপলব্ধ হয়।\nকেশৱ মহন্তৰ কবিতাৰ চিত্ৰকল্প সহজবোধ্য। অসমৰ নৈসৰ্গিক জগত, লোক-সংস্কৃতি, প্ৰাচীন ঐতিহ্য আদিৰ সৈতে থকা গভীৰ আৰু অন্তৰংগ সম্পৰ্কই তেওঁৰ সৃষ্টিকৰ্মক এক নতুন আয়তন দিলে। ‘আঘোণৰ কুঁৱলি’, সোণজিৰা মাহীৰ নাড়ী’, ‘খেদ’, ‘উম’ আদি কবিতাই তেওঁৰ এই বিশেষত্ব প্ৰমাণ কৰে।\nমন কাঢ়ি বন-হাঁহ\nজাকি মাৰি গ’ল\nআঘোণৰ আকাশতো উৰুলিৰ ৰাগী\nআঘোণৰ আকাশত ৰাগী আৰু ৰাগী\nআঘোণৰ বাটটোহে কুঁৱলিয়ে ঢকা।\nমন-হাঁহ খেদি খেদি বন শেষ হ’ল\nআঘোণৰ কুঁৱলিয়ে বাট ভেটি ল’লে।”\nএচাম আলোচকে ক’ব খোজে, ‘আঘোণৰ কুঁৱলি’ শীৰ্ষক কবিতাটিত ‘কুঁৱলি’ শব্দটো পুঁজিবাদৰ আৰু ‘ৰাগী’ শব্দটো মুক্তি স্বপ্নৰ প্ৰতীক। সাধাৰণ মানুহে মুক্তিৰ স্বপ্ন দেখিলেও তেওঁলোকৰ সম্মুখৰ পথ ৰুদ্ধ। কবিতাটিত বিক্ষোভৰ জুই ফিৰিঙতি নাই, অথচ দাহিকা শক্তি আছে। ‘সোণজিৰা মাহীৰ নাড়ী’ শীৰ্ষক কবিতাটিত উপলব্ধ হয় গ্ৰাম্য জীৱনৰ যন্ত্ৰণা আৰু সেই যন্ত্ৰণাৰ মাজতো ভাস্বৰিত হৈ থকা সততা।\nকেশৱ মহন্তৰ কবিতাসমূহত আমি শুনো আত্মপ্ৰত্যয়ৰ গভীৰ সুৰ–\n‘আমি বাটে বাটে গৈ থকা মানুহ\nপুৰণি এৰি নতুন বাট\nহাবি ভাঙি উলিয়াই লোৱা বাট।’\nকবিয়ে এই বাট সুগম নহয় বুলি জানে। তথাপি সাহসেৰে আগুৱাই যোৱাৰ অংগীকাৰ কৰিছে। লাহে লাহে অনুকূল বতাহ প্ৰতিকূল হৈ আহেচ কেইবাটাও আন্দোলন, সন্ত্ৰাসবাদৰ উত্থান, চৰকাৰী দমননীতি ইত্যাদিয়ে কবিক অসহায় কৰি তোলে। কিন্তু, কবিৰ মনত ভুমুকি মৰা বিপ্লৱ দূতে তেওঁক স্থিতপ্ৰজ্ঞ কৰি তুলিছে—\n‘দগ্ধ বিবেকৰ ঠটা মাটিত ফুটি উঠিছে\nএপাহ ৰূপহী ভুঁইচম্পা\nতাৰ পাহিয়ে পাহিয়ে কোমল আক্ষেপ\nহৃদয়বিহীন মস্তিষ্ক যে বন্ধ্যা।’\n‘এটা পূৰঠ বীজৰ বেদনাত’ বাস কৰা কবিয়ে আশা কৰিছে যে বীজটো অংকুৰিত হোৱাৰ লগে লগে ‘দেবদাৰু শ্ৰেণী’ৰ আধিপত্যৰ অন্ত পৰিব। কবিৰ এই ‘বেদনা’ আচলতে আশাবাদৰে দ্যোতক–\nএটা জ্বলন্ত সূৰ্যই আজি\nঅনন্ত যুগৰ তৃষ্ণা নিৰ্বাপিত কৰিছে\nতাৰ অসংখ্য সূচিৰে\nআগন্তুক জাতকৰ পৰিধান সী\nবীজৰ গৰ্ভত এক অননুভূতপূৰ্ব বেদনাত\nযেন এটা পূৰ্ণিমাৰ জোন\nমৰ আঁউসীৰ জঠৰত।”\nকবিয়ে ‘ভাটি’ অৰ্থাৎ অতীত এৰি চকু দিছিল ‘উজনি’ অৰ্থাৎ ভৱিষ্যতলৈ। তেওঁ ভাবিছিল যে অন্ধকাৰৰ মাজতো ছেগা-চোৰোকাকৈ পোহৰ থাকে, হৃদয়হীন ‘নাবালক মেঘৰ টিঘিল-ঘিলনি’ বেছি যদিও হৃদয়ৰ দাম হেৰাই নাযায়। তেওঁ যথাৰ্থভাৱেই আশা কৰিছিল যে সাধাৰণ মানুহেই এদিন তেজাল ঘোঁৰা হৈ ‘পৰম্পৰাৰ মধুবন’ ধ্বংস কৰিব।\nকেশৱ মহন্তই অসমীয়া গীতি-সাহিত্যলৈ অনেক যুগমীয়া মণি-মুকুতা আগবঢ়াই থৈ গৈছে। তেওঁৰ গীতবোৰ খগেন মহন্ত, ৰমেন বৰুৱা, পুলক বেনাৰ্জী, নুমলীয়া কন্যা মনজ্যোৎস্না মহন্ত আদিৰ কণ্ঠত প্ৰাণপাই উঠিছিল। তেওঁৰ গীতবোৰত প্ৰেম, সপোন, সংগ্ৰাম ইত্যাদিয়ে প্ৰাণৱন্ত ৰূপ লৈছিল। ‘আজি বাৰিষাৰ প্ৰথম বৰষুণযতুমি চাগৈ দেখিছা মোৰ সপোন’ৰ দৰে ৰোমাণ্টিক গীত লিখা গীতিকাৰগৰাকীয়ে ‘পাৰ হৈ গ’ল ধুমুহা এজাকযযেন উৰি গ’লযএৰাতি এন্ধাৰযপোহৰ কাঢ়িব খোজা’ৰ দৰে বিদ্ৰোহী গীতো লিখিছে। গীতবোৰৰ ছন্দময় সুৰে গাঁৱৰ শিপিনী, পৰৰ খবৰ বিলাই ফুৰা পিয়নৰ দৰে সৰু সৰু মানুহৰ জীৱনৰ দুখ-বেদনা ফুটাই তুলিছে। ‘কলৰে পাততে কাউৰী পৰে’, ‘মা আমি শদিয়ালে যামেই’, ‘হিংসাৰ চিকমিক চোকা তৰোৱাল’, ‘পাৰৰ পাখিত গাঁঠি দিলোঁ’, ‘নদী মাথোঁ বয়’ আদি গীতবোৰৰ ভাষাত মাটিৰ চিনাকি গন্ধ পোৱা যায়। মহন্তই গীত ৰচনা কৰি সৌ তাহানিখনতে ‘এইচ.এম. ভি’ ৰেকৰ্ড কোম্পানীৰ পৰা ৰয়েল্টি লাভ কৰিছিল। তেওঁ ‘জয় জোৱান জয় কিষাণ’ শীৰ্ষক গীতটি ৰচনা কৰি ১৯৬৫ চনত তদানীন্তন প্ৰধানমন্ত্ৰী লালবাহাদুৰ শাস্ত্ৰীৰ পৰা বঁটা গ্ৰহণ কৰিছিল। তেওঁৰ দ্বাৰা ৰচিত ‘অ’ মোৰ দেশৰ মানুহ’ শীৰ্ষক সংগীতালেখ্যখনি ইংৰাজীলৈ অনূদিত হৈ বেইজিং ৰেডিঅ’যোগেও প্ৰচাৰিত হৈছিল।\nএকে আষাৰে ক’বলৈ গ’লে– মহন্তই অসমীয়া সাহিত্য জগতলৈ ভালেমান অৱদান আগবঢ়াই অসমৰ পৰৱৰ্তী প্ৰজন্মক ধনী কৰি থৈ গ’ল। (ৰচনা কাল : ২০০৬)\nNo Comments : "কেশৱ মহন্তৰ গীত আৰু কবিতা - (টুনুজ্যোতি গগৈ)"


Uceclin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Uceclin ar byavahar, ppali, parshwakriya, upkaar, kriya-pratikriya aaru satarkatabani\nUceclin 0.1% Cream - ₹55.0\nUceclin ৰ মূল্য আৰু পেকৰ চাইজ - Uceclin Price and Pack Size in Assamese - Uceclin ar mulya aaru pakor size\nUceclin 0.1% Cream ₹55.0 दवा खरीदें\nUceclin की जानकारी\nUceclin ৰ লাভ আৰু ব্যৱহাৰসমূহ- Uceclin Benefits & Uses in Assamese- Uceclin ar laabh aaru byavaharsamuh\nUceclin ৰ পালি আৰু সেয়া কেনেদৰে ল'ব- Uceclin Dosage & How to Take in Assamese - Uceclin ar paali aaru xeya kenedore lobo\nUceclin ৰ পাৰ্শ্চক্ৰিয়াসমূহ- Uceclin Side Effects in Assamese- Uceclin ar parshwakriyasamuh\nUceclin সংক্ৰান্ত সতৰ্কতাবাণীসমূহ- Uceclin Related Warnings in Assamese- Uceclin xonkranta xatarkatabanisamuh\nঅইন দৰৱৰ সৈতে Uceclinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Uceclin with Other Drugs in Assamese- Oinor xoite Uceclin ar gurutor kriya-pratikriya\nUceclin মতভেদসমূহ- Uceclin Contraindications in Assamese- Uceclin nishedhsamuh\nUceclin ৰ বিষয়ে সততে সোধা প্ৰশ্নসমূহ- Frequently asked Questions about Uceclin in Assamese- Uceclin ar bikhoye satate xodha prashnasamuh\nখাদ্য আৰু মদৰ সৈতে Uceclin ক্ৰিয়া-প্ৰতিক্ৰিয়া- Uceclin Interactions with Food and Alcohol in Assamese- khadya aaru modor xoite Uceclin kriya-pratikriya\nUceclin ৰ লাভ আৰু ব্যৱহাৰসমূহ - Uceclin Benefits & Uses in Assamese - Uceclin ar laabh aaru byavaharsamuh\nUceclin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nUceclin ৰ পালি আৰু সেয়া কেনেদৰে ল'ব - Uceclin Dosage & How to Take in Assamese - Uceclin ar paali aaru xeya kenedore lobo\nUceclin-ৰ উপাদানসমূহ - Uceclin Active Ingredients in Assamese - Uceclin-ar upadaansamuh\nUceclin ৰ পাৰ্শ্চক্ৰিয়াসমূহ - Uceclin Side Effects in Assamese - Uceclin ar parshwakriyasamuh\nগৱেষণাৰ ভিত্তিত, Uceclin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nUceclin সংক্ৰান্ত সতৰ্কতাবাণীসমূহ - Uceclin Related Warnings in Assamese - Uceclin xonkranta xatarkatabanisamuh\nUceclin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Uceclin লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nUceclin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Uceclinৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Uceclin গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Uceclin কি প্ৰভাৱ দেখা গৈছে?\nUceclinৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Uceclin কি প্ৰভাৱ দেখা গৈছে?\nUceclinৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Uceclin ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Uceclin গ্ৰহণ কৰিব পাৰে।\nঅইন দৰৱৰ সৈতে Uceclinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Uceclin with Other Drugs in Assamese - Oinor xoite Uceclin ar gurutor kriya-pratikriya\nUceclin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nUceclin মতভেদসমূহ - Uceclin Contraindications in Assamese - Uceclin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Uceclin লোৱা অনুচিত যাতে -\nUceclin ৰ বিষয়ে সততে সোধা প্ৰশ্নসমূহ - Frequently asked Questions about Uceclin in Assamese - Uceclin ar bikhoye satate xodha prashnasamuh\nএই Uceclin-এ অভ্য়াস বা নিচাৰ সৃষ্টি কৰে নেকি?\nনহয়, Uceclin আসক্তি সৃষ্টি কাৰক বুলি কোনো সাক্ষ্য নাই।\nUceclin য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Uceclin লোৱা উচিত।\nনহয়, Uceclinয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Uceclin ক্ৰিয়া-প্ৰতিক্ৰিয়া - Uceclin Interactions with Food and Alcohol in Assamese - khadya aaru modor xoite Uceclin kriya-pratikriya\nখাদ্য আৰু Uceclinৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Uceclin ল'ব পাৰে।\nমদ আৰু Uceclinৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Uceclin লোৱাৰ পাৰ্শ্চক্ৰিয়াৰ বিষয়ে তথ্য নাই।\nUceclin ৰ অনুকল্প - Substitutes for Uceclin in Assamese\nআপুনি বা আপোনাৰ পৰিয়ালৰ কোনোবাই Uceclin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Uceclin ব্যৱহাৰ কৰিছিল নেকি?\nআপুনি কিমান পৰিমাণে Uceclin সেৱন কৰিছিল?\nআপুনি Uceclin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Uceclin সেৱন কৰে?


CAB সম্পৰ্কে ৰাজীৱ ভৱনত তৰুণ-প্ৰদ্যুৎ-গৌৰৱৰ অটল স্থিতি, কোনে কি ক'লে?\nCAB সম্পৰ্কে ৰাজীৱ ভৱনত তৰুণ-প্ৰদ্যুৎ-গৌৰৱৰ অটল স্থিতি, কোনে কি ক’লে?\nমহাৰাষ্ট্ৰত যিদৰে মাৰাঠী আৱেগকলৈ সকলো একগোট হৈছে। শিৱ সেনা, কংগ্ৰেছ, এন চি পি একগোট হৈছে। ইয়াতো সকলো একগোট হৈ যুঁজিব লাগে। আমাক গোলাম বনাব বিচাৰিছে। আমি গোলাম নহওঁ, আমি নাগৰিক হ'ম\nUpdated: 1-Dec-19 @ 17:33\nমুখ্যমন্ত্ৰী দুৰ্বল হোৱাৰ কাৰণে অমিত শ্বাহে CAB জাপি দিবলৈ সাহস কৰিছে ৷ মিজোৰাম, অৰুণাচল, নাগালেণ্ড, মণিপুৰত দিব পৰা নাই ৷ Inner Line Permit আছে কাৰণে সেইবোৰ ৰাজ্যত কোনোৱে মাটি কিনিব নোৱাৰে ৷ BJPয়ে আভুৱা ভাৰিছে অসমক ৷ অমিত শ্বাহৰ পৰা হিমন্তই বাহ বাহ ল’বলৈ CAB আনিবই বুলি কৈ আছে ৷ হিমন্তই ৰজাক সন্তুষ্ট কৰিবলৈ, মুখ্যমন্ত্ৰী হ’বলৈ CABৰ হৈ মাত মাতি আছে ৷ জাতীয় নায়ক সৰ্বানন্দ সোণোৱালে গাদী ৰক্ষাৰ বাবে CABৰ বিৰুদ্ধে মাত মতা নাই ৷ সোণোৱালে এদিন ভুগিব লাগিব। গুৱাহাটী বিশ্ববিদ্যালয়ৰ মাজেৰে প্ৰতিবাদৰ বাবে আহিব নোৱাৰিলে মুখ্যমন্ত্ৰীয়ে ৷ তেওঁৰ সৎ সাহস থাকিব লাগিছিল বিশ্ববিদ্যালয়ৰ ছাত্ৰছাত্ৰীৰ সৈতে মুখামুখি হ’বলৈ ৷ CAB যদি ভালেই বুজাব লাগিছিল বিশ্ববিদ্যালয়ৰ ছাত্ৰছাত্ৰীক। মই মহন্তক ধন্যবাদ জনাইছোঁ। কাৰণ তেওঁ জাতিটোৰ স্বাৰ্থত ওলাই আহিছে। তেওঁ এটা আন্দোলন কৰিছিল আৰু সেই আগৰ স্থিতিতে অটল আছে। মই তেওঁক ধন্যবাদ জনাইছোঁ।\nঅগপৰ বৰ্তমানৰ স্থিতি অসমীয়া মানুহৰ বাবে দুৰ্ভাগ্যজনক। অগপই আঞ্চলিকতাবাদৰ পোচাক সলাই পেলাইছে। Cabৰ বিৰুদ্ধে আমি যুঁজি যাম। সংখ্যাগৰিষ্ঠতাৰ দিশত বিজেপি আগুৱাই যাব বিচাৰিব। কিন্তু আমি যুজঁ দি যাম। বুলডোজাৰ আমাৰ ওপৰেৰে নিব বিচাৰিব। তথাপিও আমি আঁতৰি নাহো। অসম চুক্তিকে নস্যাত কৰিব। অসম আন্দোলনতকৈ ভয়ংকৰ পৰিস্থিতি হ’ব। সৰ্বানন্দ সোণোৱাল নিজে ছাত্ৰ নেতা আছিল। কিন্তু আজি তেওঁৰ স্থিতি দুৰ্ভাগ্যজনক। তেওঁ ৰাজহাড় পোণ কৰি থিয় হ’ব নোৱাৰা মুখ্যমন্ত্ৰী। তেওঁৰ স্থিতি লেতুসেতু। ‘পাৱে পৰি হৰি’ দৰে হৈছে।\nহিমন্ত বিশ্ব শৰ্মাৰ টিভিৰ talk show যিয়ে নকওঁক কিয় CABআহিলে কি হ’ব সকলোৱে জানে। অগপৰ এতিয়া আৰু আঞ্চলিকতাবাদৰ কথা কোৱা কোনো নৈতিক অধিকাৰ নাই। আমি বিৰোধিতা কৰি আহিছিলো আৰু বিৰোধিতা কৰি যাম। CAB আনি অসমৰ মানুহক অসন্মান কৰিছে। উত্তৰ পূৱত CABৰ বিৰোধিতা হোৱাৰ পিছতো অমিত শ্বাহে অহংকাৰীভাৱে CAB আনিব বিচাৰিছে। অগপৰ কিছু নেতাই বিজেপিৰ হৈ কাম কৰি আছে। অগপ শেষ কৰিব অগপৰ ভিতৰৰ নেতাই। কিন্তু তৃণমূলকৰ্মীৰ সিদ্ধান্ত সেয়া নহয়। এতিয়া সকলো ৰাজনৈতিক দল একগোট হৈ ইয়াৰ বিৰুদ্ধে যুঁজিব লাগে। মহাৰাষ্ট্ৰত যিদৰে মাৰাঠী আৱেগকলৈ সকলো একগোট হৈছে। শিৱ সেনা, কংগ্ৰেছ, এন চি পি একগোট হৈছে। ইয়াতো সকলো একগোট হৈ যুঁজিব লাগে। আমাক গোলাম বনাব বিচাৰিছে। আমি গোলাম নহওঁ, আমি নাগৰিক হ’ম। মই সকলোকে আহ্বান জনাইছোঁ সকলো ওলাই আহক আৰু একগোট হৈ যুজঁ দিয়ক। মই অগপৰ নেতাক কোৱা নাই, যি সকল তৃণমূলকৰ্মীয়ে ইয়াৰ বিৰোধিতা কৰিছে তেওঁলোক ওলাই আহক আৰু একেলগে যুজঁ দিয়ক।\n1-Dec-19 @ 17:32


বেৰনাৰ্ড লুকাছ ফেৰীনগা - অসমীয়া ৱিকিপিডিয়া\nবেৰনাৰ্ড লুকাছ ফেৰীনগা\n১৮ মে', ১৯৫১ (৭১ বছৰ)\nগ্ৰণীনজেন বিশ্ববিদ্যালয়, ১৯৮৪ চনৰ পৰা বৰ্তমানলৈকে\nৰয়েল ডাচ্চ শ্বেল,১৯৭৯-১৯৮৪\nঅধ্যাপক হান্স ৱিজনবাৰ্গ\nআণৱিক চুইচ বা মটৰ, হম'জিনিয়াছ অনুঘটক, ষ্টেৰীঅ'কেমিস্ত্ৰী, আলোক ৰসায়ন\nৰসায়ন বিজ্ঞানৰ নোবেল বঁটা (২০১৬)\nবেৰনাৰ্ড লুকাছ "বেন" ফেৰীনগা (ইংৰাজী: Bernard Lucas Feringa, জন্ম: ১৮ মে, ১৯৫১) এজন ওলন্দাজ সংশ্লেষিক জৈৱৰসায়ন বিজ্ঞানী, আণৱিক নেন'প্ৰযুক্তি বিশেষজ্ঞ আৰু হম'জিনিয়াছ অনুঘটকবিদ। তেওঁ নেদাৰলেণ্ডৰ গ্ৰগীণজেন বিশ্ববিদ্যালয়ৰ ষ্টাইনিং ইনষ্টিটিউট অফ কেমিস্ত্ৰীৰ আণৱিক বিজ্ঞান বিভাগৰ সন্মানীয় জেক'বাছ ভেণ্ট হফ আসনৰ অধ্যাপক আৰু ৰয়েল নেদাৰলেণ্ডছ একাডেমী অফ চাইন্সৰ একাডেমী অধ্যাপক আৰু বিজ্ঞান বৰ্গৰ চেয়াৰ অফ বৰ্ডৰ সদস্য। তেওঁ ছাৰ জেমছ ফ্ৰাছাৰ ষ্টদদাৰ্ট আৰু জিন-পিয়েৰী চাওভেজৰ লগত যুটীয়া ভাবে "আণৱিক যন্ত্ৰৰ আৰ্হি প্ৰস্তুতকৰণ আৰু সংশ্লেষণ"ৰ কাৰণে ২০১৬ বৰ্ষৰ ৰসায়ন বিজ্ঞানৰ নোবেল বঁটা লাভ কৰে।\n১৯৭৮ চনত ফেৰীণগায়ে অধ্যাপক হান্স ৱিজনবাৰ্গৰ তত্ত্ববধনাত "Asymmetric oxidation of phenols. Atropisomerism and optical activity" বিষয়ত গৱেষণা কৰি গ্ৰগীনজেন বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে। তাৰপিছত তেওঁ কিছুদিন নেদাৰলেণ্ড আৰু যুক্তৰাষ্ট্ৰৰ ৰয়েল ডাচ্চ শ্বেলত কাম কৰে। তাৰ পিছত তেওঁ ১৯৮৪ গ্ৰগীনজেন বিশ্ববিদ্যালয়ত প্ৰথমে প্ৰবক্তা আৰু পিছলৈ ১৯৮৮ চনত অধ্যাপক হিচাপে যোগ দিয়ে। তেওঁৰ প্ৰাৰম্ভিক গৱেষণাৰ বিষয়বস্তু আছিল হম'জিনিয়াছ অনুঘটক আৰু জাৰণ অনুঘটক, আৰু বিশেষকৈ এনানচিয়ছইলেক্টিভ অনুঘটকৰ ষ্টেৰীয়কেমিস্ত্ৰী, হাইড্ৰজিনেচনত ব্যৱহাৰ হোৱা ম'ন'ফজ লিগাণ্ড, অৰ্গান'মেটেলিক ৰিয়েজেণ্টৰ এচিমেট্ৰিক নিউক্লিয়ফিলিক কনজুগেট এডিচন, লগতে অতি বেছি সক্ৰিয় অৰ্গান'লিথিয়াম ৰিয়েজেণ্ট আৰু জৈৱ আলোকৰসায়ন আৰু ষ্টেৰীয়কেমিস্ত্ৰী। ১৯৯০ৰ দশকত ফেৰীনগাৰ ষ্টেৰীয়কেমিস্ত্ৰীৰ কামে আলোকৰসায়নৰ এক নতুন যুগৰ সূচনা কৰে। তেওঁৰ অৱদানৰ সহায়ত প্ৰথম একদিশীয় পোহৰৰে চলা আণৱিক ঘুৰ্ণন মটৰ আৰু পিছলৈ বৈদ্যুতিক ইম্পাছলৰ সহায়ত চলা আণৱিক গাড়ী বা নেন'কাৰ উদ্ভাৱন কৰা হয়।\nবেন ফেৰীণগাৰ নামত ৩০ তাতকৈ বেছি পেটেণ্ট আছে আৰু ৬৫০ খনতকৈ বেছি গৱেষণা পত্ৰ বিভিন্ন আন্তৰাষ্ট্ৰীয় জাৰ্ণাল আৰু আলোচনীত প্ৰকাশিত হৈছে। ১০০ জনতকৈ বেছি পিএইছডি ছাত্ৰ তেওঁৰ তত্ত্ববধনাত ডক্টৰেট ডিগ্ৰী লাভ কৰিছে।\nআণৱিক বিজ্ঞান বিষয়ত তেওঁ আগবঢ়োৱা অৱদানৰ বাবে আৰ্থাৰ চি. কোপ স্কলাৰ বঁটা, জৈৱৰসায়নৰ নাগয়া মেডেল, ২০০৪ চনত স্পীন'জা বঁটা আৰু ২০১২ গ্ৰেণ্ড পিক্স চাইনটিফিক চিন' ডেল দুকা লাভ কৰে। ২০০৮ চনত নেদাৰলেণ্ডৰ ৰাণী বেয়েট্ৰিস্কয়ে তেওঁক অৰ্ডাৰ অফ নেদাৰলেণ্ড লায়ন উপাধিৰে নাইটহুদ প্ৰদান কৰে।\nফেৰীনগা ২০০৮ চনৰ পৰা নেদাৰলেণ্ডৰ ৰয়েল একাডেমী অফ চাইন্সৰ ফেলো আৰু ২০০৮ চনৰ পৰা একাডেমী অধ্যাপক ৰূপে কাৰ্য নিৰ্বাহ কৰি আছে। ২০০৪ চনত তেওঁ আমেৰিকান একাডেমী অফ আৰ্টছ এণ্ড চাইন্সৰ সন্মানীয় বৈদেশিক সদস্য হিচাপে নিযুক্তি লাভ কৰে। ১৯৯৮ চনত তেওঁ ৰয়েল ছ'চাইটি অফ কেমিস্ত্ৰীৰ ফেলো আৰু ২০১৩ চনত কাউন্সিললৈ নিযুক্তি লাভ কৰে।\nসংশ্লেষিক ব্যৱস্থা আৰু অনুঘটকৰ বাবে লাভ কৰা আন উল্লেখযোগ্য গৱেষণামূলক বঁটা সমূহ হৈছে, নোৱৰ্তিচ কেমিস্ত্ৰী লেক্সাৰশ্বিপ বঁটা ২০০০-২০০১, চলভিয়াছ লিগাণ্ড প্ৰতিযোগিতা বঁটা (জন হাৰ্টৱিগৰ লগত যুটীয়া ভাবে, য়ালে বিশ্ববিদ্যালয়), ২০১২ চনৰ বছ চিমপ'জিয়ামত টেত্ৰাহেড্ৰন চেয়াৰ,ৰয়েল ছোচাইটিয়ে আগবঢ়োৱা জৈৱ ষ্টেৰিঅকেমিস্ত্ৰী বঁটা-২০১১, লিলি ইউৰোপীয়ান দৃষ্টিনগুইছ চাইন্স এৱাৰ্ড, নাগয়া গোল্ড মেডেল ২০১৩,নাগয়া, জাপান, আৰু য়ামাদা-কগা এৱাৰ্ড ২০১৩, টকিঅ',জাপান।\nতেওঁৰ কৰ্মজীৱনৰ বেছিভাগ সময় অতিবাহিত কৰা আণৱিক নেন'প্ৰযুক্তি আৰু বিশেষকৈ আণৱিক আলোকৰসায়ন আৰু ষ্টেৰীঅকেমিস্ত্ৰী বিষয়ত লাভ কৰা বঁটা সমূহ হল, ২০০৩ চনত কৰবাৰ ইউৰোপীয়ান চাইন্স প্ৰাইজ, ২০০৪ চনত স্পীন'জা প্ৰাইজ,২০০৫ চনত প্ৰিলগ গোল্ড মেডেল(ইটিএইছ-জুৰিক) চুইটজাৰলেণ্ড,২০০৭ চনত আমেৰিকান কেমিকেল ছোচাইটিৰ পৰা ফিজিকেল জৈৱৰসায়নত জেমেছ ফ্লাক নৰিছ বঁটা, ইউৰোপীয়ান ৰিচাৰ্ছ এডভান্স গ্ৰাণ্ট ২০০৮,চুইচ কেমিকেল ছোচাইটিৰ পাৰাচেলছাছ এৱাৰ্ড ২০০৮,কিৰালিটি মেডেল ২০১০, ডিচননীয়াল ভাণ্ট হফ মেডেল ২০১১, হুম্বল্ডত এৱাৰ্ড ২০১২,জাৰ্মানী, জাৰ্মান কেমিকেল ছোচাইটিৰ থেদৰ ফষ্টাৰ এৱাৰ্ড ২০১৪ আৰু আৰ্থাৰ চি. কপ লেট কেৰিয়াৰ স্কলাৰ এৱাৰ্ড ২০১৫, আমেৰিকান কেমিকেল ছোচাইটি। ২০১৫ চনত তেওঁ কেমিষ্ট্ৰী ফৰ দা ফিউচাৰ(ছলভে) বঁটা লাভ কৰে।\nলগতে তেওঁ বোৰগেনষ্টক কনফেৰেঞ্চৰ ২০০৯ চনত সভাপতি, চুইটজাৰলেণ্ড আৰু ২০১০ চনত একাডেমীয়া ইউৰোপিয়াৰ সদস্য হিচাপে নিযুক্তি লাভ কৰে। ২০১৩ চনত তেওঁ ৰয়েল ছোচাইটি অফ কেমিষ্ট্ৰীৰ বিশিষ্ট সেৱা বঁটা আৰু একে বছৰে পোলেণ্ডৰ পলিচ কেমিকেল ছোচাইটিয়ে আগবঢ়োৱা মেৰী কুৰী বঁটা লাভ কৰে।\nতেওঁ ছাৰ জেমছ ফ্ৰাছাৰ ষ্টদদাৰ্ট আৰু জিন-পিয়েৰী চাওভেজৰ লগত যুটীয়া ভাবে "আণৱিক যন্ত্ৰৰ আৰ্হি প্ৰস্তুতকৰণ আৰু সংশ্লেষণ"ৰ কাৰণে ২০১৬ বৰ্ষৰ ৰসায়ন বিজ্ঞানৰ নোবেল বঁটা লাভ কৰে।\n↑ 1.0 1.1 1.2 Staff (5 October 2016). "The Nobel Prize in Chemistry 2016". Nobel Foundation. http://www.nobelprize.org/nobel_prizes/chemistry/laureates/2016/press.html। আহৰণ কৰা হৈছে:5October 2016.\n↑ "University of Groningen". http://www.rug.nl/staff/b.l.feringa/.\n↑ "University of Groningen". http://www.rug.nl/news-and-events/people-perspectives/scientists-in-focus/feringa.\n↑ "Stratingh Institute for Chemistry". http://www.rug.nl/research/stratingh/.\n↑ "Ben Feringa". www.knaw.nl/members. http://knaw.nl/en/members/members/4108?set_language=en। আহৰণ কৰা হৈছে:5January 2015.\n↑ 6.0 6.1 Chang, Kenneth; Chan, Sewell (5 October 2016). "3 Makers of ‘World’s Smallest Machines’ Awarded Nobel Prize in Chemistry". New York Times. http://www.nytimes.com/2016/10/06/science/nobel-prize-chemistry.html। আহৰণ কৰা হৈছে:5October 2016.\n↑ Asymmetric oxidation of phenols. Atropisomerism and optical activity. http://dissertations.ub.rug.nl/faculties/science/1978/b.l.feringa/.\n↑ Van Den Berg, M.; Minnaard, A. J.; Schudde, E. P.; Van Esch, J.; De Vries; A. H. M.; De Vries, J. G.; Feringa, B. L. (2000). "Highly enantioselective rhodium-catalyzed hydrogenation with monodentate ligands". Journal of the American Chemical Society খণ্ড 122 (46): 11539–11540. doi:10.1021/ja002507f. http://pubs.acs.org/doi/abs/10.1021/ja002507f। আহৰণ কৰা হৈছে:6January 2015.\n↑ Feringa, Ben L.; Koumura, Nagatoshi; Zijlstra, Robert W. J.; van Delden, Richard A.; Harada, Nobuyuki (1999). "Light-driven monodirectional molecular rotor". Nature খণ্ড 401 (6749): 152–155. doi:10.1038/43646. PMID 10490022.\n↑ Kudernac, Tibor; Ruangsupapichat, Nopporn; Parschau, Manfred; Maciá, Beatriz; Katsonis, Nathalie; Harutyunyan, Syuzanna R.; Ernst, Karl-Heinz; Feringa, Ben L. (2011). "Electrically driven directional motion ofafour-wheeled molecule onametal surface". Nature খণ্ড 479 (7372): 208–211. doi:10.1038/nature10587. PMID 22071765.\n↑ "webofknowledge.com". Thomson RuetersWebofscience(TM). http://webofknowledge.com। আহৰণ কৰা হৈছে: 24 January 2015.\n↑ "Professor of Chemistry Ben Feringa supervises his 100 th PhD student". University of Groningen. http://www.rug.nl/news/2013/12/1212-feringa?lang=en। আহৰণ কৰা হৈছে: 15 January 2015.\n↑ Nagoya Medal of Organic Chemistry\n↑ "La Fondation Simone et Cino del Duca". http://grands-prix-2012.institut-de-france.fr/fondation-simone-et-cino-del-duca.\n↑ "Lintjes 2008 University of Groningen". http://www.rug.nl/news/2008/04/057_08.\n↑ "Ben Feringa". Royal Netherlands Academy of Arts and Sciences. https://www.knaw.nl/en/members/members/4108। আহৰণ কৰা হৈছে: 17 July 2015.\n↑ Prelog Gold Medal 2005\n↑ "Paracelsus Prize". Swiss Chemical Society. https://swiss-chem-soc.ch/index.php?option=com_content&view=article&id=19:scg-awards-paracelsus&catid=89&Itemid=587&lang=en। আহৰণ কৰা হৈছে: 15 January 2015.\n↑ Bunsen-Society for Physical Chemistry\n↑ 20.0 20.1 "Professor Ben Feringa, Laureate 2015 “Chemistry for the Future Solvay Prize”".\n"https://as.wikipedia.org/w/index.php?title=বেৰনাৰ্ড_লুকাছ_ফেৰীনগা&oldid=303570"ৰ পৰা অনা হৈছে\nএই পৃষ্ঠাখন ১০ অক্টোবৰ, ২০২১ তাৰিখে ১০:০৭ বজাত অন্তিম সংশোধন কৰা হৈছিল।


এঞ্জেলিনা জলি - অসমীয়া ৱিকিপিডিয়া\nএঞ্জেলিনা জলি (ইংৰাজী: Angelina Jolie) (জন্ম: ৪ জুন, ১৯৭৫; এঞ্জেলিনা জলি ভট) এগৰাকী জনপ্ৰিয় আমেৰিকান অভিনেত্ৰী। তেখেতে তিনিবাৰ গোল্ডেন গ্লোব পুৰস্কাৰ, দুবাৰ স্ক্ৰিন এক্ট্ৰেছ গিল্ড পুৰস্কাৰ আৰু এবাৰ একাডেমি পুৰস্কাৰ লাভ কৰিছে। চলচ্চিত্ৰ জগতৰ বাহিৰে ২০০১ চনত তেখেতে জাতিসংঘৰ শৰণাৰ্থী সংস্থাৰ শুভেচ্ছাদূত হিচাপে মনোনীত হৈছে। বিশ্বব্যাপী মানৱতাৰ প্ৰচাৰ আৰু বিশেষ কৰি শৰণাৰ্থীসকলৰ বাবে কাম কাজ কৰাৰ বাবে জলি বিশেষভাবে সমাদৃত। একাধিকবাৰ তেখেতে ‘বিশ্বৰ শ্ৰেষ্ঠ সুন্দৰী’ হিচাপে নিৰ্বাচিত হৈছে। ৰূপালী পৰ্দাৰ অন্তৰালত তেখেতৰ ব্যক্তিগত জীৱনত প্ৰায় সময়েই গণমাধ্যমত ব্যাপক প্ৰচাৰ লাভ কৰিছে।\n২০১১ চনত কান চলচ্চিত্ৰ উৎসৱত দ্য ট্ৰি অফ লাইফ চলচ্চিত্ৰৰ প্ৰিমিয়াৰত জলি\nএঞ্জেলিনা জলি ভট\n৪ জুন, ১৯৭৫\nচলচ্চিত্ৰ অভিনেত্ৰী, প্ৰযোজক\n১৯৮২; ১৯৯৩ – বৰ্তমান\nজনি লি মিলাৰ (১৯৯৬–১৯৯৯)\nবিলি বব থৰ্নটন (২০০০–২০০৩)\nব্ৰেড পিট (২০০৫–বৰ্তমান)\n৬ জন (৩ জন পুত্ৰ আৰু ৩জনী পুত্ৰী)\nজন ভট (পিতৃ)\nমাৰ্ছেলিন বাৰ্ট্ৰাণ্ড (মাতৃ)\nশ্ৰেষ্ঠ পাৰ্শ্ব অভিনেত্ৰী\nগোল্ডেন গ্লোব পুৰস্কাৰ (শ্ৰেষ্ঠ পাৰ্শ্ব অভিনেত্ৰী - ধাৰবাহিক, চুটি ধাৰাবাহিক, বা তথ্যচিত্ৰ)\nগোল্ডেন গ্লোব পুৰস্কাৰ (শ্ৰেষ্ঠ পাৰ্শ্ব অভিনেত্ৰী - চলচ্চিত্ৰ)\nস্ক্ৰিন একট্ৰেছ গিল্ড পুৰস্কাৰ\nশ্ৰেষ্ঠ পাৰ্শ্ব অভিনেত্ৰী - চলচ্চিত্ৰ\n১৯৮২ চনত লুকিন’ টু গেট আউট চলচ্চিত্ৰত বাবা জন ভটৰ লগত এটা শিশু চৰিত্ৰ অভিনয়ৰ যোগেদি চলচ্চিত্ৰ জগতত জলিৰ আবিৰ্ভাব হয়। পেছাদাৰ চলচ্চিত্ৰ অভিনেত্ৰী হিচাপে তেখেতৰ অভিষেক ঘটে কম বাজেটেৰ ছবি চাইবৰ্গ ২ (১৯৯৩)’ত অভিনয়ৰ যোগেৰে। তেখেতৰ অভিনীত প্ৰথম ডাঙৰ মাপৰ ছবি হেকাৰছ (১৯৯৫)। এই ছবিত তেখেত নামভূমিকাত অভিনয় কৰে। পৰৱৰ্তী সময়ত তেওঁক জৰ্জ ৱেলছ (১৯৯৭) আৰু জিয়া (১৯৯৮) চলচ্চিত্ৰৰ দৰে সমালোচক-নন্দিত চলচ্চিত্ৰত অভিনয় কৰা দেখা যায়। নাট্য চলচ্চিত্ৰ গাৰ্ল, ইণ্টাৰাপ্টেড (১৯৯৯) চলচ্চিত্ৰত অনবদ্য অভিনয়ৰ বাবে তেওঁ শ্ৰেষ্ঠ পাৰ্শ্ব অভিনেত্ৰী বিভাগৰ একাডেমি পুৰস্কাৰ লাভ কৰে। ভিডিঅ’ গেমৰ নায়িকা লাৰা ক্ৰফ্‌ট চৰিত্ৰ লৈ লাৰা ক্ৰফ্‌ট: টম্ব ৰেইডাৰ (২০০১) চলচ্চিত্ৰত অভিনয় কৰি তেখেতৰ তাৰকাখ্যাতি আৰু বাঢ়ি যায়। মূলত ইয়াৰ পৰাই জলি হলিউদৰ অন্যতম আৰু সৰ্বোচ্চ পাৰিশ্ৰমিক-প্ৰাপ্ত এগৰাকী অভিনেত্ৰী হিচাপে বিবেচিত হৈ আহিছে। তেখেতৰ চলচ্চিত্ৰ-জীৱনৰ সৰ্বোচ্চ ব্যবসায়িক সাফল্য যি দুখন দুটি চলচ্চিত্ৰৰ পৰা আহিছে সেইসমূহৰ হৈছে একছন-কমেডীধৰ্মী মি. এণ্ড মিছেচ স্মিথ (২০০৫) আৰু এনিমেছন চলচ্চিত্ৰ কুং ফু পাণ্ডা (২০০৮)।\nব্যক্তিগত জীৱনত জলি দুবাৰ বিবাহবন্ধনত আবদ্ধ হৈছে। প্ৰথমবাৰ অভিনেতা জনি লি মিলাৰ আৰু দ্বিতীয়বাৰ বিলি বব থৰ্নটনৰ লগত। পৰৱৰ্তী সময়ত উভয়ৰ লগতেই তেখেতৰ বিবাহবিচ্ছেদ ঘটে। ২০০৫ চনৰ পৰা জলিয়ে আৰু এজন খ্যাতিমান আমেৰিকান অভিনেতা ব্ৰেড পিটৰ লগত দাম্পত্য সম্পৰ্ক বজায় ৰাখিছিল। যদিও দীৰ্ঘ কাল ধৰি এইধৰণৰ সম্পৰ্ক বজায় ৰাখে তথাপিটো তেখেতসকলে বিবাহবন্ধনত আবদ্ধ হোৱা নাছিল। জলি-পিট যুগলৰ এইধৰণেৰ বিবাহবহিৰ্ভূত দাম্পত্য সম্পৰ্ক বিশ্বৰ গণমাধ্যমসমূহত বাৰংবাৰ আলোচিত হৈছে। তেওঁলোকৰ সন্তান-সন্ততিৰ সংখ্যা ছয়; এইসকল হ’ল চিলোহ, নক্স, ভিভিয়ান, মেডক্স, পেক্স আৰু জাহাৰা।\n1 প্ৰাথমিক জীৱন আৰু পৰিবাৰ\n2.1 প্ৰাথমিক জীৱন (১৯৯৩–১৯৯৭)\n3 চলচ্চিত্ৰ তালিকা\n3.2 পৰিচালক হিচাপে\n6 আৰু পঢ়ক\nপ্ৰাথমিক জীৱন আৰু পৰিবাৰসম্পাদনা কৰক\nযুক্তৰাষ্ট্ৰৰ কেলিফোৰ্নিয়া অঙ্গৰাজ্যৰ লছ এঞ্জেলছত জলিৰ জন্ম হৈছিল। তেখেতত পিতৃ-মাতৃৰ নাম যথাক্ৰমে মাৰ্ছেলিন বাৰ্ট্ৰাণ্ড আৰু জন ভট; পিতৃ-মাতৃ উভয়েই পেছাদাৰী অভিনয়শিল্পী আছিল। ইয়াৰ বাদেও জলিৰ আত্মীয়বৰ্গৰ মাজতো সাংস্কৃতিক পৰিবেশৰ চাপ সুস্পষ্ট। সম্পৰ্কৰ দিশৰ পৰা জলি, চিপ টেইলৰৰ ভ্ৰাতৃৰ পুত্ৰী, জেমছ হেভেনৰ ভগ্নী আৰু জেকুইলিন বিছেট আৰু মেক্সিমিলিয়ান চেলৰ ধৰ্মকন্যা। পিতৃৰ ফালৰ পৰা জলি চেক’স্ল’ভাকিয়া আৰু জাৰ্মানী বংশোদ্ভূত। আৰু মাতৃৰ দিশৰ পৰা ফৰাচী কানাডীয় বংশোদ্ভূত। তেখেতৰ মাতৃৰ ভাষ্য অনুসৰি তাৰ মাজত ইৰাকীয় বংশৰ চাপো বিদ্যমান। যদিও পিতৃপৰিয়ালে এনেকথাৰ ক্ষেত্ৰত ভাষ্য প্ৰকাশ কৰে যে, তেখেতৰ স্ত্ৰী বাৰ্ট্ৰাণ্ড ‘ঠিক ইৰাকীয় নহয়’ আৰু তেখেতৰ স্ত্ৰীৰ বংশক চমকপ্ৰদ হিচাপে প্ৰচাৰ কৰাৰ উদ্দেশ্যৰেই তেখেতসকলে এনেদৰে কৈ থাকে।\n১৯৭৬ চনত তেখেতৰ পিতৃ-মাতৃত বিবাহবিচ্ছেদৰ পাছত জলি আৰু তেখেতৰ ভাতৃ উভয়েই তেখেতৰ মাতৃৰ ওচৰতেই ডাঙৰ দীঘল হয়। বিচ্ছেদৰ পাছত - পৰৱৰ্তী এই প্ৰতিকূল পৰিস্থিতিত ত্ৰান পাবৰ বাবে তেখেতৰ মাতৃয়ে নিজৰ অভিনয়ৰ উচ্চাকাংখ্যা বিসৰ্জন দিয়ে আৰু সন্তানকেইটাক লগত লৈ নিউয়ৰ্কৰ পেলিচেডঅলৈ গুছি যায়। শৈশৱৰ পৰাই জলিয়ে নিয়মিতভাবে চলচ্চিত্ৰ চাইছিল আৰু চোৱাৰ পাছত মাতৃৰ কাষত অভিনয় কৰাৰ কামত তাইৰ আগ্ৰহ প্ৰকাশ কৰিছিল। কিন্তু তেখেতে কেতিয়াও তেওঁৰ পিতৃৰ কাৰণে অভিনয়ৰ প্ৰতি আকৃষ্ট হোৱা নাছিল। জলিৰ ১১ বছৰ বয়সত তেখেতৰ পৰিয়াল পুনৰ লছ এঞ্জেলেছলৈ উভতি যায়। তাতেই তেওঁ অভিনয় কৰাৰ সিদ্ধান্তত উপনীত হয়। ইয়াৰে সূত্ৰ ধৰি তেওঁ "লি ষ্ট্ৰেচবাৰ্গ থিয়েটাৰ এণ্ড ফিল্ম ইন্সটিটিউট"ত ভৰ্তি হয়। তাতেই তেখেতে ২ বছৰ ধৰি অভিনয়ৰ প্ৰশিক্ষণ গ্ৰহণ কৰে। এই থিয়েটাৰ ইনষ্টিটিউটত থকা সময়ত তেওঁ বহুকেইখন মঞ্চনাটকত অভিনয় কৰে।\n১৪ বছৰ বয়সত জলিয়ে তেখেতৰ অভিনয় শিক্ষা সমাপ্ত কৰি এগৰাকী অন্ত্যেষ্টিক্ৰিয়া পৰিচালক হোৱাৰ স্বপ্ন দেখা আৰম্ভ কৰে। সেই সময়ত তেখেতে অন্ত্যেষ্টিক্ৰিয়া পৰিচালকসকলৰ দৰে কলা পোছাক পিন্ধা আৰম্ভ কৰে। ইয়াৰ বাদেও তেওঁ চুলিৰ ৰং পৰিবৰ্তন কৰে বেগুনীয়া কৰি লৈছিল আৰু তৎকালীন প্ৰেমিকৰ লগত "মোছিং"লৈ যোৱা আৰম্ভ কৰিছিল। ২ বছৰ পাছত প্ৰেমিকৰ লগত তেখেতৰ সম্পৰ্ক ভাগি যায়। ইয়াৰ পাছত তেওঁ মাতৃৰ ঘৰৰ পৰা কিছু নিলগত অৱস্থিত এটা গেৰেজৰ ওপৰৰ এটা ভাৰাঘৰ লৈ থকা আৰম্ভ কৰে। কিছুদিন পাছত তেওঁ আকৌ শিক্ষালৈ উভতি যায় আৰু বহুবাৰ ছেমিষ্টাৰ পৰীক্ষাত অকৃতকাৰ্য হোৱাৰ পাছত শেষপৰ্যন্ত হাইস্কুলৰ সীমা অতিক্ৰম কৰিব সক্ষম হয়।\n১৯৮৮ চনত অস্কাৰ অনুষ্ঠানত জন ভট, পাছফালে জলিকে দেখা গৈছে\nপৰৱৰ্তী সময়ত জলি কেলিফোৰ্নিয়াৰ "বেভাৰলি হিল্‌চ হাইস্কুল"ত (পৰৱৰ্তী নাম মৰেনো হাই স্কুল) ভৰ্তি হয়। তাত তেখেতে অনেক সময় নিসংগ আৰু একাকী অৱস্থাত আছিল কাৰণ সেই স্কুলৰ সকলো ছাত্ৰ ছাত্ৰীসমূহ সেই এলেকাৰ ধনীঘৰৰ সন্তান আছিল। আনহাতে জলিৰ মাকে তেখেতৰ কম আয়েৰে সংসাৰ চলাবলৈ বৰ অসুবিধা পাইছিল। বেছিভাগ সময়েই জলিয়ে অন্যৰ ব্যৱহৃত পুৰনা কাপোৰকানি ব্যৱহাৰ কৰিবলগীয়া হৈছিল। মডেল হোৱাৰ বাবে তাইৰ প্ৰথম চেষ্টাটি বিফল হোৱাত জলিৰ আত্মবিশ্বাস কমি গৈছিল। সেই সময়ত প্ৰায়েই তেখেতে নিজৰ শৰীৰ কটাকাটি কৰাৰ দ্বাৰা নিজেকে ৰক্তাক্ত কৰিছিল। পাছত তেওঁ এই বিষয়ে কৈছিল, “ম‍ই সকলো সময়তেই ছুৰি সংগ্ৰহ কৰিছিলো আৰু এই সমূহ মোৰ কাষতেই আছিল। কিছু কাৰণত, কটাকটি কৰাৰ এই আচৰণটো আৰু ব্যথা অনুভৱ কৰা—মোক অনুভৱ কৰিব সহায় কৰিছিল, ম‍ই বাচি আছো আৰু ম‍ই অলপ মুক্তি পাইছো। এইটো মোৰ বাবে এইয়া আছিল ৰোগনিৰাময়ৰ দৰে”।\nজলিৰ লগত তেখেতৰ পিতৃ জন ভটৰ সম্পৰ্ক অত্যন্ত শীতল আৰু দূৰত্বপূৰ্ণ। তেওঁলোক দুজনে পৰৱৰ্তী বিভিন্ন সময়ত এই দূৰত্ব কমাই অনাৰ চেষ্টা কৰিছিল। কিন্তু হঠাৎ ২০০২ চনৰ জুলাইত জলিয়ে তেখেতৰ নামৰ উপাধিৰ পৰা আইনগতভাবে ‘ভট’ শব্দটি বাদ দি মাত্ৰ ‘এঞ্জেলিনা জলি’ কৰাৰ বাবে আবেদন কৰে। ২ মাহ পাছত, ২০০২ চনৰ ১২ ছেপ্টেম্বৰত তেখেতৰ নাম আইনগতভাৱে পৰিবৰ্তিত হৈ মাত্ৰ ‘এঞ্জেলিনা জলি’ হয়। সেই বছৰেই একছেচ হলিউদ নামৰ এটা টেলিভিশ্যন অনুষ্ঠানত ভটে দাবী কৰে যে, তেখেতৰ ছোৱালীৰ ‘মাৰাত্মক মানসিক সমস্যা’ আছে। এই কথাৰ পৰিপ্ৰেক্ষিতে জলিয়ে পাছত কয় যে, তেওঁ তেখেতৰ পিতৃৰ লগত আৰু সম্পৰ্ক চলাই ৰাখিবলৈ অপাৰগ। তেওঁৰ কথাত: “মোৰ পিতৃৰ লগত ম‍ই কথা নকওঁ, তেনেদৰেই তেওঁৰ লগত খঙো নকৰো। ম‍ই বিশ্বাস নকৰো যে কাৰোবাৰ পৰিয়ালে তেওঁলোকৰ বংশধৰ তৈয়াৰ কৰে, কাৰণ মোৰ সন্তানটো দত্তককৃত, আৰু পৰিয়ালটো আৰ্জিত”। তেওঁ আৰু উল্লেখ কৰে যে, তেওঁ পিতৃৰ সৈতে দূৰত্বৰ কাৰণসমূহক লৈ গণমাধ্যমৰ লগত কথাবাৰ্তা চলাই যাব নিবিচাৰে। ২০১০ চনতৰ ফেব্ৰুৱাৰী মাহত জলিয়ে আকৌ তেখেতৰ পিতৃক দেখা কৰে আৰু সম্পৰ্ক উন্নয়নৰ আভাস দিয়ে। পুত্ৰ পুত্ৰী সমম্বিতে জলি, ব্ৰেড পিট আৰু ভট ইটালিৰ ভেনিছ চহৰত একত্ৰিত হয়। সেই সময়ত জলিয়ে ভেনিছত দা ট্যুৰিষ্ট চলচ্চিত্ৰত কাম কৰি আছিল।\nপ্ৰাথমিক জীৱন (১৯৯৩–১৯৯৭)সম্পাদনা কৰক\nএজন ফেশ্বন মডেল হিচাপে ১৪ বছৰ বয়সত জলিৰ কৰ্মজীৱন আৰম্ভ হয়। তেওঁ মডেলিং কৰিছিল মূলত লছ এঞ্জেলেছ, নিউয়ৰ্ক আৰু লণ্ডনত। সেই সময়ত তৈয়াৰ কৰা বিভিন্ন সংগীতৰ দৃশ্যশ্ৰাব্যত তেখেতক দেখা পোৱা যায়। ইয়াৰ মাজত আছে মিট লোফৰ (‘ৰক এণ্ড ৰোল ড্ৰিমস কাম থ্ৰু’), এনতোনেল্লো ভেনেডিত্তিৰ (‘আলতা মাৰিয়া’), লেনি ক্ৰ্যাভিট্‌জেৰ (‘ষ্ট্যাণ্ড বাই মাই ৱমেন’) আৰু দ্য লেমনহেডছৰ (‘ইট'স এবাউট টাইম’)। ১৬ বছৰ বয়সত মঞ্চৰ পৰা তেখেতৰ অভিনয় জীৱনৰ আৰম্ভ হয় আৰু তেখেতৰ প্ৰথম চৰিত্ৰটো আছিল এজন জাৰ্মান প্ৰতাপশালীৰ। মূলত পিতৃৰ পৰাই জলিৰ অভিনয় জীৱনৰ আৰম্ভণি। অভিনয় শিকাৰ বাবে তেওঁ তেখেতৰ পিতৄৰ শিক্ষন প্ৰক্ৰিয়া লক্ষ্য কৰিছিল। তেওঁ মানুহক পৰ্যবেক্ষণ কৰিছিল আৰু আচৰণ আৰু বাহ্যিকতাত ঠিক তেনেদৰেই হৈ উঠাৰ চেষ্টা কৰিছিল। সেই সময়ত পিতৃৰ সৈতে জলিৰ সম্পৰ্ক পৰৱৰ্তীসময়ৰ দৰে ইমান শীতল নাছিল। তেতিয়া জলিৰ কাষত তেখেত দুজনেই হৈছিল ‘নাট্যজগতেৰ ৰাজা-ৰাণী’।\nঅভিনেত্ৰী হিচাপেসম্পাদনা কৰক\n১৯৮২ লুকিন’ টু গেট আউট টোশ\n১৯৯৩ এঞ্জেলা এণ্ড ভিৰিলি এঞ্জেলা ২ মিনিটৰ স্বল্পদৈৰ্ঘ্য চলচ্চিত্ৰ\nএলিচ এণ্ড ভিৰিলি এলিচ ২ মিনিৰ স্বল্পদৈৰ্ঘ্য চলচ্চিত্ৰ\nচাইবৰ্গ ২ কাচেলা ‘কেছ’ ৰীজ\n১৯৯৫ উইদাউট এভিডেন্স জোডি চোয়াৰিনজেন\nহেকাৰচ কেট ‘এচিড বাৰ্ন’ লিবি\n১৯৯৬ মোজাভে মুন এলিয়ানৰ ‘এলি’ ৰিগবি\nলাভ ইজ অল দেয়াৰ ইজ জিনা মালাচিচি\nফক্স ফায়াৰ মাৰ্গাৰেট ‘লেগচ’ চেডোভস্কি\n১৯৯৭ ট্ৰু ৱমেন জৰ্জিয়া ভাৰ্জিনিয়া লচি ৱিডচ\nজৰ্জ ৱেলচ কৰ্নেলিয়া ৱেয়ালচ গোল্ডেন গ্লোব পুৰস্কাৰ (শ্ৰেষ্ঠ পাৰ্শ্ব অভিনেত্ৰী - ধাৰবাহিক, চুটি ধাৰাবাহিক বা তথ্যচিত্ৰ)\nমনোনীত — প্ৰাইমটাইম এমি পুৰস্কাৰ (শ্ৰেষ্ঠ পাৰ্শ্ব অভিনেত্ৰী - মিনি ধাৰাবাহিক বা চলচ্চিত্ৰ)\nপ্লেয়িং গড ক্লেয়াৰ\n১৯৯৮ জিয়া জিয়া মাৰি কাৰাঞ্জি গোল্ডেন গ্লোব পুৰস্কাৰ (শ্ৰেষ্ঠ অভিনেত্ৰী - ধাৰবাহিক, চুটি ধাৰাবাহিক বা তথ্যচিত্ৰ)\nস্ক্ৰীন এক্টেৰচ গিল্ড পুৰস্কাৰ (শ্ৰেষ্ঠ অভিনেত্ৰী - চুটি ধাৰাবাহিক বা তথ্যচিত্ৰ)\nমনোনীত — প্ৰাইমটাইম এমি পুৰস্কাৰ (শ্ৰেষ্ঠ অভিনেত্ৰী - মিনি ধাৰাবাহিক বা চলচ্চিত্ৰ)\nহেল’চ কিচেন গ্লোৰিয়া মেকনিয়াৰি\nপ্লেইং বাই হাৰ্ট জোৱান নেশ্যনেল বোৰ্ড অফ ৰিভিউ পুৰস্কাৰ - সাফল্যমণ্ডিত অভিনেত্ৰী\nপুচি টিন মেৰী বেল\n১৯৯৯ দ্য বোন কালেক্টৰ এমেলিয়া ডোনাঘি\nগাৰ্ল, ইণ্টাৰাপ্টেড লিছা ৰো একাডেমি পুৰস্কাৰ (শ্ৰেষ্ঠ পাৰ্শ্ব অভিনেত্ৰী)\nব্ৰডকাষ্ট ফিল্ম ক্ৰিটিক্‌চ এছচিয়েশ্যন পুৰস্কাৰ (শ্ৰেষ্ঠ পাৰ্শ্ব অভিনেত্ৰী)\nস্ক্ৰীন এক্টেৰছ গিল্ড পুৰস্কাৰ (শ্ৰেষ্ঠ পাৰ্শ্ব অভিনেত্ৰী - চলচ্চিত্ৰ)\nমনোনীত — চিকাগো ফিল্মস ক্ৰিটিক্ এছচিয়েছন পুৰস্কাৰ (শ্ৰেষ্ঠ অভিনেত্ৰী)\n২০০০ গন ইন ছিক্সটি ছেকেণ্ডচ চাৰা ‘সোয়ে’ ৱেলেণ্ড\n২০০১ লাৰা ক্ৰফ্‌ট: টম্ব ৰেইডাৰ লাৰা ক্ৰফ্‌ট মনোনীত — এমটিভি মুভি পুৰস্কাৰ (শ্ৰেষ্ঠ অভিনেত্ৰী)\nমনোনীত — এমটিভি মুভি পুৰস্কাৰ (শ্ৰেষ্ঠ যুদ্ধকৌশল)\nঅৰিজিনাল চিন জুলিয়া ৰাছেল\n২০০২ লাইফ অৰ চামথিং লাইক ইট লেনি কেৰিগেন\n২০০৩ লাৰা ক্ৰফ্‌ট টুম্ব ৰেইডাৰ: দ্য\nক্ৰেডেল অফ লাইফ লাৰা ক্ৰফ্‌ট\nবিয়ণ্ড বৰ্ডাৰচ সাৰাহ জৰ্ডান\n২০০৪ টেকিং লাইভচ ইলিয়ানা স্কট\nচাৰ্ক টেল লোলা কণ্ঠদান\nস্কাই কেপ্টেন এণ্ড দ্য\nৱৰ্ল্ড অফ টুমৰো ফ্ৰান্সেচকা ‘ফ্ৰেঙ্কি’ কুক পিপল’চ চইছ পুৰস্কাৰ – জনপ্ৰিয় নাৰী একশ্যন তাৰকা\nদ্য ফিভাৰ এজন বিপ্লবী অতিথি উপস্থিতি\n২০০৫ মি. এণ্ড মিছেচ. স্মিথ জেন স্মিথ এমটিভি মুভি পুৰস্কাৰ (শ্ৰেষ্ঠ যুদ্ধকৌশল)\nমনোনীত — এমটিভি মুভি পুৰস্কাৰ (শ্ৰেষ্ঠ চুম্বন)\nমনোনীত — পিপল’চ চইছ পুৰস্কাৰ – জনপ্ৰিয় নাৰী চলচ্চিত্ৰ তাৰকা\nমনোনীত — পিপল’চ চইছ পুৰস্কাৰ – জনপ্ৰিয় নাৰী একশ্যন তাৰকা\nমনোনীত — পিপল’চ চইছ পুৰস্কাৰ – জনপ্ৰিয় পৰ্দাৰ যুটি (ব্ৰেড পিটৰ লগত একেলগে\n২০০৬ দ্য গুড চেপাৰ্ড মাৰ্গাৰেট ৰাছেল\n২০০৭ আ মাইটি হাৰ্ট মাৰিয়ান পাৰ্ল মনোনীত — ব্ৰডকাষ্ট ফিল্ম ক্ৰিটিক্‌চ এচছিয়েশ্যন পুৰস্কাৰ (শ্ৰেষ্ঠ অভিনেত্ৰী)\nমনোনীত — চিকাগো ফিল্ম ক্ৰিটিক্‌চ এছচিয়েচন (শ্ৰেষ্ঠ অভিনেত্ৰী)\nমনোনীত — গোল্ডেন গ্লোব পুৰস্কাৰ (শ্ৰেষ্ঠ অভিনেত্ৰী - নাট্য চলচ্চিত্ৰ)\nমনোনীত — ইণ্ডিপেণ্ডেণ্ট স্পিৰিট পুৰস্কাৰ (শ্ৰেষ্ঠ মূল নায়িকা)\nমনোনীত — লণ্ডন ফিল্ম ক্ৰিটিক্‌চ চাৰ্কল পুৰস্কাৰ (শ্ৰেষ্ঠ অভিনেত্ৰী)\nমনোনীত — অনলাইন ফিল্ম ক্ৰিটিক্‌চ পুৰস্কাৰ (শ্ৰেষ্ঠ অভিনেত্ৰী)\nমনোনীত — স্ক্ৰিন এক্টেৰচ গিল্ড পুৰস্কাৰ (শ্ৰেষ্ঠ অভিনেত্ৰী - চলচ্চিত্ৰ)\nবেউল্‌ফ গ্ৰেণ্ডালেৰ মা মনোনীত — এমটিভি মুভি পুৰস্কাৰ (শ্ৰেষ্ঠ খলনায়ক)\n২০০৮ কুং ফু পাণ্ডা মাষ্টাৰ টিগ্ৰেচ কণ্ঠদান\nৱাণ্টেড ফক্স পিপল’চ চইছ পুৰস্কাৰ – জনপ্ৰিয় নাৰী একশ্যন তাৰকা\nমনোনীত — এমটিভি মুভি পুৰস্কাৰ (শ্ৰেষ্ঠ অভিনেত্ৰী)\nমনোনীত — এমটিভি মুভি পুৰস্কাৰ (শ্ৰেষ্ঠ ডব্লিউটিএফ মুহূৰ্ত)\nচেঞ্জলিং ক্ৰিষ্ট্ৰিন কলিন্স চেটাৰ্ন পুৰস্কাৰ (শ্ৰেষ্ঠ অভিনেত্ৰী)\nমনোনীত — একাডেমি পুৰস্কাৰ (শ্ৰেষ্ঠ অভিনেত্ৰী)\nমনোনীত — বাফটা পুৰস্কাৰ (শ্ৰেষ্ঠ অভিনেত্ৰী)\nমনোনীত — ব্ৰডকাষ্ট ফিল্ম ক্ৰিটিক্‌চ এছচিয়েছন পুৰস্কাৰ (শ্ৰেষ্ঠ অভিনেত্ৰী)\nমনোনীত — চিকাগো ফিল্ম ক্ৰিটিক্‌চ এছচিয়েশন পুৰস্কাৰ (শ্ৰেষ্ঠ অভিনেত্ৰী)\nমনোনীত — স্ক্ৰীন এক্ট্ৰেছ গিল্ড পুৰস্কাৰ (শ্ৰেষ্ঠ অভিনেত্ৰী - চলচ্চিত্ৰ)\n২০১০ চল্ট এভেলিন চল্ট মনোনীত — পিপল’চ চইছ পুৰস্কাৰ – জনপ্ৰিয় একশ্যন তাৰকা\nমনোনীত — চেটাৰ্ন পুৰস্কাৰ (শ্ৰেষ্ঠ অভিনেত্ৰী)\nদ্য ট্যুৰিষ্ট এলিচ ক্লিফটন-ৱাৰ্ড মনোনীত — গোল্ডেন গ্লোব পুৰস্কাৰ (শ্ৰেষ্ঠ অভিনেত্ৰী - কমেডী বা সঙ্গীতধৰ্মী চলচ্চিত্ৰ)\n২০১১ কুং ফু পাণ্ডা ২ মাষ্টাৰ টিগ্ৰেচ কণ্ঠ অভিনেত্ৰী\nপৰিচালক হিচাপেসম্পাদনা কৰক\n২০০৭ আ প্লেস ইন টাইম তথ্যচিত্ৰ\n২০১১ ইন দ্য লেণ্ড অফ ব্লাড এণ্ড হ’নী\n১৯৯৮ এমি পুৰস্কাৰ শ্ৰেষ্ঠ পাৰ্শ্ব অভিনেত্ৰী - চমু ধাৰাবাহিক বা চলচ্চিত্ৰ জৰ্জ ৱেলচ মনোনীত\nগোল্ডেন গ্লোব পুৰস্কাৰ শ্ৰেষ্ঠ পাৰ্শ্ব অভিনেত্ৰী - ধাৰাবাহিক/চমু ধাৰাবাহিক/তথ্যচিত্ৰ বিজয়ী\nনেশ্যনেল বৰ্ড অফ ৰিভিউ পুৰস্কাৰ সাফল্যমণ্ডিত অভিনেত্ৰী প্লেইং বাই হাৰ্ট বিজয়ী\nএমি পুৰস্কাৰ শ্ৰেষ্ঠ অভিনেত্ৰী - চমু ধাৰাবাহিক বা চলচ্চিত্ৰ জিয়া মনোনীত\n১৯৯৯ গোল্ডেন গ্লোব পুৰস্কাৰ শ্ৰেষ্ঠ অভিনেত্ৰী - ধাৰাবাহিক/চমু ধাৰাবাহিক/তথ্যচিত্ৰ বিজয়ী\nস্ক্ৰীন এক্ট্ৰেছ গিল্ড পুৰস্কাৰ শ্ৰেষ্ঠ পাৰ্শ্ব অভিনেত্ৰী - চমু ধাৰাবাহিক/তথ্যচিত্ৰ বিজয়ী\n২০০০ গোল্ডেন গ্লোব পুৰস্কাৰ শ্ৰেষ্ঠ পাৰ্শ্ব অভিনেত্ৰী - চলচ্চিত্ৰ গাৰ্ল, ইণ্টাৰাপ্টেড বিজয়ী\nস্ক্ৰীন এক্ট্ৰেছ গিল্ড পুৰস্কাৰ শ্ৰেষ্ঠ পাৰ্শ্ব অভিনেত্ৰী - চলচ্চিত্ৰ বিজয়ী\nএকাডেমি পুৰস্কাৰ শ্ৰেষ্ঠ পাৰ্শ্ব অভিনেত্ৰী বিজয়ী\n২০০৪ পিপল’স চয়েজ পুৰস্কাৰ জনপ্ৰিয় নাৰী একশ্যন তাৰকা স্কাই ক্যাপ্টেন এণ্ড দ্য ওয়াৰ্ল্ড অফ টুমৰো বিজয়ী\n২০০৮ গোল্ডেন গ্লোব পুৰস্কাৰ শ্ৰেষ্ঠ অভিনেত্ৰী - নাট্য চলচ্চিত্ৰ আ মাইটি হাৰ্ট মনোনীত\nস্ক্ৰীন এক্ট্ৰেছ গিল্ড পুৰস্কাৰ শ্ৰেষ্ঠ অভিনেত্ৰী - চলচ্চিত্ৰ মনোনীত\n২০০৯ গোল্ডেন গ্লোব পুৰস্কাৰ শ্ৰেষ্ঠ অভিনেত্ৰী - নাট্য চলচ্চিত্ৰ চেঞ্জলিং মনোনীত\nবাফটা পুৰস্কাৰ শ্ৰেষ্ঠ অভিনেত্ৰী মনোনীত\nএকাডেমি পুৰস্কাৰ শ্ৰেষ্ঠ অভিনেত্ৰী মনোনীত\n২০১১ গোল্ডেন গ্লোব পুৰস্কাৰ শ্ৰেষ্ঠ অভিনেত্ৰী - কমেডী বা সঙ্গীতধৰ্মী চলচ্চিত্ৰ দ্য ট্যুৰিষ্ট মনোনীত\n—তথ্য সংগ্ৰহ: আইএমডিবি ডট কম\n↑ "Angelina Jolie Biography: Director, Film Actress (1975–)". Biography.com (FYI / A&E Networks). Archived from the original on August 25, 2015. https://web.archive.org/web/20150825185439/http://www.biography.com/people/angelina-jolie-9356782। আহৰণ কৰা হৈছে: November 11, 2015.\n↑ 2006's Most Beautiful Star: Angelina Jolie। পিপল। ২৬ এপ্ৰিল, ২০০৬। সংগৃহীত হৈছে: ৮ ছেপ্টেম্বৰ, ২০০৮।\n↑ গ্ৰ্যাবিকি, মিছেল। Witherspoon is Hollywood's highest-paid actress। ৰয়টাৰ্চ। ৩০ নৱেম্বৰ , ২০০৭। সংগৃহীত হৈছে: ৮ ছেপ্টেম্বৰ, ২০০৮।\n↑ Angelina Jolie Movie Box Office Results। বক্স অফিচ মোজো। সংগৃহীত হৈছে: ৮ ছেপ্টেম্বৰ, ২০০৮।\n↑ Will the real Jon Voight please stand up?। ইণ্টাৰভিউ; ১ মে, ২০০৬। সংগৃহীত হৈছে: ৮ ছেপ্টেম্বৰ, ২০০৮।\n↑ যোছেফ কেম্প; নিউয়ৰ্ক টাইমচ; ২০ জুন, ১৯৪৪, পৃষ্ঠা ১৯।\n↑ Short biography of Marcheline Bertrand ইণ্টাৰনেট মুভি ডাটাবেজ; সংগৃহীত হৈছে: ১৭ ডিচেম্বৰ, ২০০৯।\n↑ Marcheline Bertrand at Hollywood.Premiere.com - ট্ৰিভিয়া অংশ দ্ৰষ্টব্য।\n↑ Telegraph Interview with John vought। টেলিগ্ৰাফ। ২ অক্টোবৰ, ২০০১। সংগৃহীত হৈছে: ৮ ছেপ্টেম্বৰ, ২০০৮।\n↑ 10.0 10.1 10.2 ভেন মিটাৰ, জনাথন; Angelina Jolie: Body Beautiful। ভোগ; এপ্ৰিল ২০০২। সংগৃহীত হৈছে: ৮ ছেপ্টেম্বৰ, ২০০৮।\n↑ 11.0 11.1 11.2 11.3 উইলচ, ডোমিনিক; Angelina Jolie Biography। টিচকালি ডট চিঅ’ ডট ইউকে। সংগৃহীত হৈছে: ৮ ছেপ্টেম্বৰ, ২০০৮।\n↑ হিথ ক্ৰিচ। Blood, Sugar, Sex, Magic। ৰোলিং ষ্টোন। জুলাই ২০০১। সংগৃহীত হৈছে: ৮ ছেপ্টেম্বৰ, ২০০৮\n↑ ষ্ট্ৰেজেক, জিঞ্জাৰ। Attracting the Eyes of the World। ছিজন মেগাজিন। গ্ৰীষ্মকাল ২০০৫। সংগৃহীত হৈছে: ৮ ছেপ্টেম্বৰ, ২০০৮।\n↑ Paula Zahn Now। চিএনএন ডট কম। ৯ জুন, ২০০৫। সংগৃহীত হৈছে: ৮ ছেপ্টেম্বৰ, ২০০৮।\n↑ গ্ৰোচবাৰ্গ, জছ। Angelina Jolie's Name Interrupted। ই! অনলাইন। ১৭ ছেপ্টেম্বৰ, ২০০২। সংগৃহীত হৈছে: ৮ ছেপ্টেম্বৰ, ২০০৮।\n↑ শুৰুয়েৰ্‌চ, ফ্ৰেড। Angelina Jolie। প্ৰিমিয়াৰ মেগাজিন। অক্টোবৰ ২০০৪। সংগৃহীত হৈছে: ৮ ছেপ্টেম্বৰ, ২০০৮।\n↑ ফ্লাৱাৰ, ব্ৰেণ্ডি। "Brad and Angelina Have Family Reunion With Jon Voight" ইঅনলাইন। ২১ ফেব্ৰুৱাৰী, ২০১০।\nম্যাকফে, এডগাৰ; Angelina Jole: Angel In Disguise। আইকন প্ৰেছ, ২০০৫। ISBN 1-894864-25-5।\nজলি, এঞ্জেলিনা; Notes From My Travels। পকেট বুকচ, ২০০৩। ISBN 0-7434-7023-0।\nউইলচ, ডোমিনিক; Angelina Jolie Biography। টিসকালি ডট চিঅ’ ডট ইউকে। সংগৃহীত হৈছে: ৮ ছেপ্টেম্বৰ, ২০০৮।\nইউএনএইচসিআৰ; Angelina Jolie UNHCR Goodwill Ambassador Fact Sheet (পিডিএফ)।\nজাতিসংঘ শৰণাৰ্থী বিষয়ক হাইকমিশ্যনৰৰ নথি। সংগৃহীত হৈছে: ১৭ ডিচেম্বৰ, ২০০৯।\nইউএনএইচসিআৰ; Goodwill Ambassador Field Missions. ইউএনএইচচিআৰ ডট অৰ্গ। সংগৃহীত হৈছে: ১৭ ডিচেম্বৰ, ২০০৯।\nব্যানডন, আলেক্সান্দ্ৰা; Following, Ambivalently, in Mom or Dad's Footsteps।\nদ্য নিউয়ৰ্ক টাইমচ। ২৫ আগষ্ট, ১৯৯৬। সংগৃহীত হৈছে: ২৫ ফেব্ৰুৱাৰী, ২০০৯।\nৰোশলিন, মাৰ্গি; Angelina Jolie: For A Fighting Machine, A Bad Girl Image is good।\nদ্য নিউয়ৰ্ক টাইমচ; ১৭ জুন, ২০০১। সংগৃহীত হৈছে: ১৬ জানুৱাৰী, ২০০৯।\nহিথ, ক্ৰিচ; Blood, Sugar, Sex, Magic ৰোলিং ষ্টোন; জুলাই ২০০১। সংগৃহীত হৈছে: ৮ ছেপ্টেম্বৰ, ২০০৮।\nভ্যান মিটাৰ, জনাথন; Angelina Jolie: Body Beautiful। ভোগ; এপ্ৰিল ২০০২। সংগৃহীত হৈছে: ৮ ছেপ্টেম্বৰ, ২০০৮।\nভ্যান মিটাৰ, জনাথন; Learning To Fly। ভোগ; মাৰ্চ ২০০৪। সংগৃহীত হৈছে: ৮ ছেপ্টেম্বৰ, ২০০৮।\nসুইবেল, মেথিউ; Bad Girl Interrupted। ফৰ্বচ; ১২ জুন, ২০০৬। সংগৃহীত হৈছে: ৮ ছেপ্টেম্বৰ, ২০০৮।\nভ্যান মিটাৰ, জনাথন; The Bold and the Beautiful। ভোগ; জানুৱাৰী ২০০৭। সংগৃহীত হৈছে: ৮ ছেপ্টেম্বৰ, ২০০৮।\nপালমাৰ, মাৰ্টিন। Angelina Almighty। দ্য টাইমচ; ছেপ্টেম্বৰ ৮, ২০০৭। সংগৃহীত হৈছে: ৮ ছেপ্টেম্বৰ, ২০০৮।\nহেৰিচ, মাৰ্ক; The Mommy Track। দ্য নিউয়ৰ্ক টাইমচ; ১৫ অক্টোবৰ, ২০০৮। সংগৃহীত হৈছে: ১৬ জানুৱাৰী, ২০০৮।\nবাৰ্নেচ, ব্ৰুকচ Angelina Jolie’s Carefully Orchestrated Image। দ্য নিউয়ৰ্ক টাইমচ; ২০ নৱেম্বৰ , ২০০৮। সংগৃহীত হৈছে: ২৪ নৱেম্বৰ , ২০০৮।\nৱিকিমিডিয়া কমন্সত এঞ্জেলিনা জলি সম্পৰ্কীয় মিডিয়া ফাইল আছে।\nএঞ্জেলিনা জলি - ইয়াহু মুভিজ\nএঞ্জেলিনা জলি at AllRovi\nএঞ্জেলিনা জলি at People.com\nশুভেচ্ছাদূত এঞ্জেলিনা জলি — ইউএনএইচচিআৰ’ ৰ প্ৰতিষ্ঠানিক ৱেবছাইট\nএঞ্জেলিনা জলিৰ শৰণাৰ্থী গৱেষণাপত্ৰ (২০০২-২০০৫) — ইউএনএইচসিআৰ ডট অৰ্গ\nName জলি, এঞ্জেলিনা\nAlternative names ভট, এঞ্জেলিনা জলি (জন্ম নাম)\nShort description চলচ্চিত্ৰ অভিনেত্ৰী\nDate of birth ৪ জুন, ১৯৭৫\nPlace of birth সাঁচ:City-state, যুক্তৰাষ্ট্ৰ\n"https://as.wikipedia.org/w/index.php?title=এঞ্জেলিনা_জলি&oldid=242926"ৰ পৰা অনা হৈছে\nLast edited on4August 2020, at 14:24\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=28955।\nএই পৃষ্ঠাখন ০৪ আগষ্ট, ২০২০ তাৰিখে ১৯:৫৪ বজাত অন্তিম সংশোধন কৰা হৈছিল।


বিশ্লেষণঃ মিৰি-জীয়ৰীৰ 'ঘূনাসুঁতি'ত দলঙঃ আকৌ 'নতুন ঘোষণা' কিয়? :: শৈলেন বৰুৱা - অসমীয়াৰ সুখ-দুখ\nHome ANALYSIS ARTICLE RECENT SAILEN-BARUA প্ৰৱন্ধ বিশ্লেষণ শৈলেন-বৰুৱা বিশ্লেষণঃ মিৰি-জীয়ৰীৰ 'ঘূনাসুঁতি'ত দলঙঃ আকৌ 'নতুন ঘোষণা' কিয়? :: শৈলেন বৰুৱা\nxukhdukh.com July 18, 2021 ANALYSIS, ARTICLE, RECENT, SAILEN-BARUA, প্ৰৱন্ধ, বিশ্লেষণ, শৈলেন-বৰুৱা,\nমিৰি-জীয়ৰীৰ 'ঘূনাসুঁতি'ত দলঙঃ আকৌ 'নতুন ঘোষণা' কিয়?\nগৰিষ্ঠসংখ্যক অসমীয়াই শুদ্ধকৈ লিখিব নোৱাৰা এটা নাম/শব্দ--ঘূনাসুঁতি। ঘুণাসূতি, ঘূণাসুতি, ঘূণাসূতি, ঘূনাসুতি আদি বহুবিধৰ বানান ভিন্নজনৰ লেখাত দেখিবলৈ পোৱা যায়। শুদ্ধ বানানটো হ'ল -ঘূনাসুঁতি।\nৰজনীকান্ত বৰদলৈৰ উপন্যাস মিৰি-জীয়ৰীখ্যাত ঘূনাসুঁতি আজিও জংকি পানৈৰ অমৰ প্ৰেম কাহিনীৰে মহিমামণ্ডিত। বৰদলৈয়ে বুৰঞ্জীমূলক উপন্যাস লিখাৰ আঁৰতো আছে এক কাহিনী।\n[ ১৮৯০ চনত বৰদলৈদেৱে গুৱাহাটীৰ উপায়ুক্তৰ কাৰ্যালয়ত কেৰাণী চাকৰীৰে কৰ্মজীৱনৰ পাতনি মেলে। এনে সময়তে এদিন গেইট চাহাবে তেখেতক অসমৰ বিষয়ে কিছু প্ৰশ্ন কৰাত তেখেতে উত্তৰ দিব নোৱাৰাত চাহাব অলপ অসন্তুষ্ট হৈছিল যদিও পাছলৈ তেখেতেই বৰদলৈদেৱৰ আন গুণত মুগ্ধ হৈ ১৮৯১ চনত চাব ডেপুটী কালেক্টৰ পদ লাভ কৰাত সহায় কৰি দিছিল। গেইট চাহাবে তেখেতৰ A History of Assam গ্ৰন্থ ৰচনা কৰোঁতে নানা তথ্যৰ সমল ৰজনীকান্ত বৰদলৈয়ে গোটাই দিছিল। বৰদলৈৰ চাকৰী জীৱনত পদোন্নতি হৈ উত্তৰ লক্ষীমপুৰ চাব ডেপুটি কলেক্টৰ আৰু পাছলৈ বৰপেটালৈ বদলি হয়। ১৯০১ চনত তেখেত একষ্ট্ৰা আছিষ্টেণ্ট কমিছনাৰ আৰু ১৯০৯ চনত নগাঁৱৰ উপায়ুক্তৰূপে কাৰ্যনিৰ্বাহ কৰে। ১৯১৮ চনত তেখেতে চাকৰীৰ পৰা অৱসৰ লয়। --এইখিনি উইকিপিডিয়াৰ তথ্য]\nগেইট চাহাবক পোনতে অসমৰ বিষয়ে ভালকৈ অৱগত কৰিব নোৱাৰাৰ পিছৰ পৰাই ৰজনীকান্ত বৰদলৈয়ে অসমৰ ইতিহাস সম্পৰ্কে অধ্যয়ন কৰে আৰু অসমৰ বুৰঞ্জী আৰু লোক কথাৰ ভিত্তিত কেবাখনো গ্ৰন্থ ৰচনা কৰে। লখিমপুৰত থাকোতেই বৰদলৈয়ে জংকী পানৈৰ অমৰ প্ৰেম কাহানীৰে মিৰিজীয়ৰী উপন্যাস লিখে, যাৰ পটভূমি আছিল ঘূনাসুঁতি।\nপিছে ভৌগোলিক পৰিৱৰ্তনত আজি নাই সেই পুৰণি ঘূনাসুঁতি। ঢকুৱাখনা আৰু উত্তৰ লখিমপুৰৰ মাজৰ এখন ঠাই ঘূনাসুঁতি। এতিয়া ঘূনাসুঁতি সোৱণশিৰি পাৰৰ এখন ঠাই। উত্তৰ লখিমপুৰ নগৰৰ পৰা প্ৰায় ১০ কিলোমিটাৰ নিলগৰ সোৱণশিৰি (পূৰ্বৰ ঘাগৰ নৈ) পাৰ হলেই পোৱা যায় ঘূনাসুঁতি।\nঘূনাসুঁতিৰ ওচৰত সোৱণশিৰি ৩খন বুলি ক'লে বহুতেই উচপ খাই উঠিব। প্ৰথমখন ঘাগৰক অপহৰণ কৰি বৰ্তমান বৈ থকা সোৱণশিৰি। দ্বিতীয়খন মৰা সোৱণশিৰি, যিখন ২০০২ চন মানলৈকে জীয়া সোৱণশিৰিয়েই আছিল। এইখন খৰালী সময়ত সৰু নৈ বা জান এটাৰ দৰে পানী বহন কৰি থাকে। তৃতীয়খন এৰা সোৱণশিৰি বেবেজীয়াৰ মথাউৰিৰ নাতিদূৰৈত, যিখন ১৯৫০ চনলৈকে বৈ আছিল। এইখনত খৰালিও পানী নাথাকে, কেৱল নৈৰ চিনটো বা লুৰটোহে আছে।\nএতিয়া আহো মূল কথালৈ। এইবাৰৰ(২০২১) বাজেটত ঘূনাসুঁতিত এখন দলং হ'ব বুলি ঘোষণা কৰা হৈছে। নিশ্চিতভাবেই ই ভাল পদক্ষেপ আৰু এই ঘোষণাক লৈ লখিমপুৰীয়াৰ মাজত আনন্দৰ জোৱাৰো উঠিছে। উঠাৰ কাৰণো আছে। উত্তৰ লখিমপুৰৰ পৰা ঘূনাসুঁতি হৈ ঢকুৱাখনালৈ ৩৭ কিলোমিটাৰ। এইটো ডি কে ৰড, অৰ্থাৎ ঢকুৱাখনা পথ। বৃটিচৰ দিনৰে পৰা এই লখিমপুৰ-ঢকুৱাখনা সংযোগী এই ডি কে ৰোডেৰেই যাতায়াত আছিল। ডাক বা ডাকোৱালো এই পথেৰেই অহাযোৱা কৰিছিল। অস্থিৰ সোৱণশিৰি আৰু বান, ভূমিকম্প আদিৰ ফলত এই পথেৰে যাতায়াত দুৰূহ হৈ পৰিল।\nআনহাতে ১৯৬২ চনৰ পিছত চাউলধোৱাত সোৱণশিৰিৰ ওপৰত পকী দলং হোৱাত লখিমপুৰ পৰা গোগামুখ হৈ ঢকুৱাখনালৈ নতুন পথ নিৰ্মাণ হয়। এই পথ ক্ৰমশঃ মটৰ গাড়ী চলিব পৰা হোৱাত মানুহে পূৰ্বৰ ডি কে ৰড ব্যৱহাৰ কৰাটো এৰি দিয়ে, কাৰণ এই পথেৰে গাড়ী নচলে, ঘূনাসুঁতিৰ ওচৰৰ সোৱণশিৰিত দলং নাই বাবে।\nএতিয়া ঘূনাসুঁতিত দলং ঘোষণা হৈছে। নিশ্চিতভাবে জীয়া সোৱণশিৰিৰ ওপৰতে দলংখন নিৰ্মাণ হ'ব। মৰা সোৱণশিৰি আৰু এৰা সোৱণশিৰিত কি হব? যদি এই দুঠাইত দলং নহয় তেন্তে সোৱণশিৰিয়ে পুনৰ গতি সলালে কি হ'ব? কথাবোৰ সময় থাকোতেই সংশ্লিষ্ট সকলে ভবা উচিৎ।\n২০১৬ চনত শিৱসাগৰৰ পৰা দিচাংমুখ হৈ ঢকুৱাখনা-বাসুদেৱ-বেবেজীয়া-ঘূনাসুঁতি-উত্তৰ লখিমপুৰ, খাবলু-লুইত-মাজুলী হৈ যোৰহাটলৈ পথ আৰু একাধিক দলং নিৰ্মাণৰ এক অভিলাষী প্ৰকল্প হাতত লৈছিল চৰকাৰে। কেন্দ্ৰীয় মন্ত্ৰী নীতীন গাডকাৰীয়ে এই প্ৰকল্প আৰম্ভ কৰিছিল শিৱসাগৰত। এই পোষ্টত সংলগ্ন ফটোখন সেই প্ৰকল্পৰ। যিটো প্ৰকল্পত ঘূনাসুঁতিৰ ওচৰত সোৱণশিৰিৰ ওপৰত দলং নিৰ্মাণৰ কথা আছিল। একেটা প্ৰকল্পত খাবলু, লুইত আৰু নিমাতীঘাটত দলং নিৰ্মাণৰ কথা আছিল। মাজুলী-যোৰহাট সংযোগী দলংখন যোৱা জানুৱাৰীত কাম আৰম্ভ হৈছে বুলি খবৰ পালো। লুইত আৰু খাবলুৰ ওপৰত দলং নিৰ্মাণৰ উমঘাম নাই। এতিয়া আকৌ নতুনকৈ কেৱল ঘূনাসুঁতিৰ দলং ঘোষণা কৰিলে।\nমৌলিক প্ৰশ্নটো হল-চৰকাৰে ২০১৬ চনত ঘোষণা কৰা প্ৰকল্পটো কি হল? যদি সেই প্ৰকল্পৰ অধীনতে মাজুলীত দলং আৰম্ভ হৈছে আৰু ঘূনাসুঁতি দলং নিৰ্মাণ হব, তেন্তে দিচাংমুখৰ পৰা ঢকুৱাখনা - লখিমপুৰ হৈ লুইতলৈ আন দলংবোৰৰ নিৰ্মাণৰ কথা কি হল?\nযদি ২০১৬ চনৰ প্ৰকল্পটো পৰিত্যক্ত হল, তেতিয়া হলে চৰকাৰে সেই কথা কিয় কোৱা নাই। নে তেতিয়াৰ ঘোষণাৰ একাংশৰ বাজেটহে পাঁচ বছৰ পাছত ধৰি দিছে? আচলতে ৰাজনৈতিক ঘোষণা পত্ৰ বা আধাৰশিলাৰ ৰাজনীতিবোৰৰ বৰ্তমানৰ অৱস্থিতিক লৈ সংবাদ পত্ৰ বা মেডিয়াই ধাৰাবাহিক প্ৰতিবেদন দিয়াৰেই ব্যৱস্থা হব লাগে। নহ'লে এই ধৰেই ধূসৰতাৰ মাজত প্ৰপাগাণ্ডাৰ প্ৰচাৰেই ৰাইজৰ মন-মগজুক সংপৃক্ত কৰি ৰাখিব, আৰু প্ৰকৃত বাস্তৱতাক অনুধাৱন কৰিবলৈকে নিদিব।\nযি কি নহওক, কামনা কৰো, দলঙৰ অভাৱত পিছ পৰি থকা সকলো অঞ্চলক দলঙেৰে বিকাশৰ পথলৈ আনক। সকলো দলং নিৰ্মাণ হওক, চৰকাৰে কথাবোৰ গুৰুত্ব দিয়ক।\n(তলৰ সংলগ্ন ছবিখনৰ নীলা আঁচডাল প্ৰত্যক্ষ কৰিলে ২০১৬ চনৰ চৰকাৰী প্ৰকল্পটোৰ উমান পাব।)\nTags # ANALYSIS # ARTICLE # RECENT # SAILEN-BARUA # প্ৰৱন্ধ # বিশ্লেষণ # শৈলেন-বৰুৱা\nBy xukhdukh.com on July 18, 2021\nLabels: ANALYSIS, ARTICLE, RECENT, SAILEN-BARUA, প্ৰৱন্ধ, বিশ্লেষণ, শৈলেন-বৰুৱা\nচিন্তনঃ ভৱিষ্যতক লৈ দিশহাৰা হৈছে নেকি অসমীয়া জাতি ...\nচাকৰিঃ চাহ কৰ্মচাৰী ভৱিষ্যত নিধি সংগঠনত ২৫ টা পদঃ ...\nপ্ৰৱন্ধঃ হীৰুদাৰ গান, গানৰ হীৰুদা (জন্মদিনৰ শ্রদ্ধ...\nচিন্তনঃ জনসংখ্যা নীতিৰ প্ৰয়োজনীয়তা বনাম ‘গেৰুৱা জন...\nচৰকাৰী চাকৰিঃ অসম চৰকাৰৰ পাব্লিক হেলথ ডিপাৰ্টমেণ্ট...\nমনৰ কথাঃ বাজেট, সংগ্ৰহালয় আৰু ঐতিহ্য সংৰক্ষণঃ বাস...\nমনৰ কথাঃ সমৃদ্ধিশালী অসমৰ বাটঃ সম্ভাৱনাৰে ভৰপূৰ অথ...\nভাল খবৰঃ ২০০০ গৰাকী মেধা সম্পন্ন শিক্ষাৰ্থীলৈ ONGC...\nসোঁৱৰণঃ ডি লিট অৰ্জন কৰা উত্তৰ-পূৱ ভাৰতৰ প্ৰথম মহি...\nক্ৰীড়াঃ অলিম্পিকত উজ্জ্বিৱীত ভাৰতীয়ৰ আশাঃ মীৰাবাই...\nবিশ্লেষণঃ ইণ্টাৰনেটত ধনৰ হৰলুকি, ঠগবাজিৰ পৰা বাচিব...\nমনৰ কথাঃ বৰ্বৰতাৰ মাপকাঠীঃ অসম আৰক্ষীৰ আচৰণ বনাম ব...\nক্ৰীড়াঃ অলিম্পিক আৰু ভাৰত: স্মৃতি ৰোমন্থন আৰু টকি...\nবিশ্লেষণঃ মোদী চৰকাৰৰ পেকেজে সৰ্ব-সাধাৰণক 'অৰ্থনৈত...\nমনৰ কথাঃ অসমীয়াক আত্ম-নিৰ্ভৰশীল হোৱাত বাধা দিছে কো...\nগ্ৰন্থ আলোচনাঃ ‘দ্য ৰে’ড ৰিভাৰ এণ্ড দ্য ব্লু হিল’:...\nৰূপালী পৰ্দাঃ অসমীয়া ছুটি ছবি “ডাৰ্থ …লাইফ ইন পেণ্...\nচিন্তনঃ পথাৰ, বজাৰ আৰু গামোচাঃ থলুৱাৰ হাতলৈ আহিবনে...\nবিশ্লেষণঃ অসম পশু সংৰক্ষণ বিধেয়ক-২০২১ঃ স্বাৰ্থ সিদ...\nমনৰ কথাঃ ডাঃ ভূপেন শইকীয়াৰ 'সৃষ্টি আৰু সান্নিধ্য' ...\nপ্ৰৱন্ধঃ ক’ভিডৰ তৃতীয় ঢৌ আৰু ভেকচিন :: ডাঃ নির্মল...\nবিশ্লেষণঃ মিৰি-জীয়ৰীৰ 'ঘূনাসুঁতি'ত দলঙঃ আকৌ 'নতুন ...\nমনৰ কথাঃ চন্দ্ৰপুৰঃ ৰাজধানী-উদ্যোগিক চহৰৰ সপোনৰ পৰ...\nবিশ্লেষণঃ হিতাধিকাৰী সৃষ্টিৰ 'নতুন' বাজেট :: অনন্ত...\nমনৰ কথাঃ অসমত "মাৰৱাড়ী" হোৱাটো অপৰাধ নেকি? :: উম...\nচিন্তনঃ 'কেঞ্চাৰৰ ৰাজধানী'ত ধঁপাতৰ খোলা বেপাৰ বনাম...\nচিন্তনঃ 'খিলঞ্জীয়া' মুছলমানৰ নামত উন্নয়নৰ ৰাজনীতি ...\nবিশ্লেষণঃ অসমৰ আচল বিত্তীয় অৱস্থা 'শ্বেত-পত্ৰ'ৰে ৰ...\nচিন্তনঃ ABCD: আপুনিও 'আছাম বোৰ্ন কনফিউজড দেশী' নেক...\nমনৰ কথাঃ কল্যাণকামী চৰকাৰী আঁচনিৰ 'সু-ফল' বনাম সমা...\nপ্ৰৱন্ধঃ ‘তেজ দিম তেল নিদিওঁ’ শ্লোগানৰ পৰা হাইড্ৰ’...\nচিন্তনঃ নিযুক্তি নে ছাটাইঃ প্ৰতিশ্ৰুতি বনাম পদক্ষে...\nজীৱনৰ বাটতঃ বৰদলৈ ট্ৰফী অপহৰণ আৰু এখন যুদ্ধ :: প্...\nমনৰ কথাঃ অসমীয়া চিনেমাৰ স্বাৰ্থত চৰকাৰী OTT প্লেটফ...\nচিন্তনঃ সাংবাদিকতাৰ জগত আৰু নতুন প্ৰজন্মৰ সাংবাদিক...\nমনৰ কথাঃ 'মিঞা কবিতা'ৰ বিতৰ্কৰ পৰা বিধায়কলৈঃ কিছু...\nমনৰ কথাঃ অখিল গগৈৰ মুক্তি, সমালোচনা আৰু ভৱিষ্যত :...\nখবৰঃ ডাঃ ভূপেন শইকীয়াৰ স্মৃতিচাৰণ আৰু স্মৃতিগ্রন্থ...


হাড়গিলা বাইদেউ খ্যাত ড° পূৰ্ণিমা দেৱী বৰ্মনৰ সাক্ষাৎকাৰ\nHomeসাক্ষাৎকাৰহাড়গিলা বাইদেউ খ্যাত ড° পূৰ্ণিমা দেৱী বৰ্মনৰ সাক্ষাৎকাৰ\nকামৰূপৰ এটা পিছপৰা অঞ্চলৰ পৰা যাত্ৰা আৰম্ভ কৰি United Kingdom ৰ Green Oscar ৰ ৰঙা দলিচালৈ যোৱাৰ এক বিৰল পৰিক্ৰমাৰ অধিকাৰী-- সকলো নাৰীৰ অনুপ্ৰেৰণা, কামৰূপ তথা অসমবাসীৰ গৌৰৱ, সমগ্ৰ ভাৰতবৰ্ষৰ গৌৰৱ এগৰাকী বিশেষ মহিলা যিগৰাকীয়ে পৰিৱেশ প্ৰেম, চৰাই প্ৰেমৰ এক সুন্দৰ বিৰল নিদৰ্শন দাঙি ধৰিলে সমগ্ৰ বিশ্বৰ সন্মুখত। হয়, এই সংখ্যাত আমাৰ জ্ঞানমৰ সাক্ষাৎকাৰৰ বাকৰিত আমাৰ সকলোৰে পৰিচিত 'হাড়গিলা বাইদেউ' খ্যাত ড° পূৰ্ণিমা দেৱী বৰ্মনৰ মনৰ কিছু বতৰা লওঁ আহক।\n● জ্ঞানমৰ প্ৰশ্ন : জানিবলৈ পোৱা মতে আপুনি পি. এইচ. ডি.ৰ গৱেষণা স্থগিত ৰাখি হাড়গিলা চৰাই সংৰক্ষণৰ কামত মগ্ন হৈছিল। আপুনি কিয় আৰু কেনেদৰে হাড়গিলা চৰাইৰ প্ৰতি আকৃষ্ট তথা বৰ্তমান সেই চৰাইৰ সংৰক্ষণ কাৰ্যত সমৰ্পিত হ'ল আমি জানিবলৈ পালে নথৈ আনন্দিত হ'ম।\n●বৰ্মন বাইদেউ: ২০০৭ চনৰ কথা, মই তেতিয়া এগৰাকী পি.এইচ.ডি.ৰ ছাত্ৰী। মোৰ গৱেষণাৰ বাবে হাড়গিলা চৰাইৰ ওপৰত প্ৰয়োজনীয় তথ্য সংগ্ৰহ তথা অধ্যয়ন কৰিবলৈ তেতিয়া মই প্ৰায়ে দদৰা নামৰ গাঁওখনলৈ যাওঁ। এদিনাখন মই মোৰ গৱেষণাৰ তথ্য সংগ্ৰহ কৰিবলৈ গাঁওখনত উপস্থিত হওঁতে, মই এক ভয়াৱহ দৃশ্যৰ সন্মুখীন হওঁ।এগৰাকী ব্যক্তিয়ে তেখেতৰ নিজ চৌহদত থকা এডাল গছ কাটি আছে, য'ত ৯ টাকৈ হাড়গিলা চৰাইৰ বাহ আছিল আৰু গছডাল কটাৰ ফলত চৰাইবোৰৰ বাহ ভাঙি তলত পৰিছিল। মই হতবাক হৈ পৰিছিলোঁ। মই ব্যক্তিগৰাকীক কাকূতি মিনতি কৰিছিলোঁ গছ কটা বন্ধ কৰিবলৈ। কিন্তু তেখেতে মোৰ কথাত মন নিদিলে। বৰঞ্চ মোৰ প্ৰতিক্ৰিয়াত উপস্থিত সকলোৱে হাঁহিবলৈ, ঠাট্টা-মস্কৰা কৰিবলৈ ধৰিলে। ব্যক্তিগৰাকীয়ে ক'বলৈ ধৰিলে,"ইমান যদি হাড়গিলা ভাল পা নিজেই মোৰ ঘৰত কামকৰা ছোৱালী হৈ থাক আৰু এই অশুভ চৰাইয়ে মলত্যাগ কৰি লেতেৰা কৰাবোৰ পৰিষ্কাৰ কৰি থাকিবি। এগৰাকী চৰকাৰী এজেণ্ট হৈ ইয়ালৈ আহিছা ,আমাক চৰকাৰে কি দিব”-- ইত্যাদি ইত্যাদি। সকলোৱে ক'বলৈ ধৰিলে মই হেনো চৰাইৰ মাংস খাবলৈহে এইবোৰ কৰিছোঁ। সেইদিনা ঘৰলৈ আহি মই খাব-শুব নোৱাৰিলোঁ।পিছত মই অনুভৱ কৰিলোঁ যে এই সহজ-সৰল গাঁওবাসীক বুজোৱা ইমান সহজ নহয় আৰু এই মানুহবোৰক দোষ দিয়াটোও উচিত নহ'ব কিয়নো এই মানুহবোৰৰ মাজত হয়তো হাড়গিলা চৰাইৰ প্ৰয়োজনীয়তা বা এই চৰাইবিধ কিয় সংৰক্ষণ কৰিব লাগে সেই বিষয়ত সজাগতাৰ অভাৱ। গতিকে মই সিদ্ধান্ত ল'লোঁ যে মই এই মানুহবোৰৰ মাজত চৰাইবিধৰ সংৰক্ষণৰ বাবে সজাগতা সৃষ্টি কৰিম। তাৰবাবে পোনপ্ৰথমে মানুহবোৰৰ মনত, তেওঁলোকৰ হৃদয়ত এই চৰাইবিধৰ প্ৰতি প্ৰেমৰ সৃষ্টি কৰিব লাগিব। মই অনুভৱ কৰিলোঁ যে মোৰ শিক্ষা, মোৰ ডিগ্ৰীৰ একো অৰ্থ নাথাকিব যদিহে মই পৰিৱেশৰ সজাগতাৰ প্ৰতি দায়বদ্ধ নহওঁ। তেতিয়াই মই সিদ্ধান্ত ল'লোঁ যে মই মোৰ\nপি.এইচ.ডি.ৰ অধ্যয়ন সদ্যহতে স্থগিত ৰাখি এই বিশেষ সংগ্ৰামত মনোনিৱেশ কৰিম আৰু এনেদৰেই মই নামি পৰিলোঁ এই সংগ্ৰামত।পিছদিনাই মই ব্যক্তিগৰাকীৰ ঘৰত উপস্থিত হৈ বাৰীলৈ গৈ হাড়গিলা চৰাইৰ মল-মূত্ৰ পৰিষ্কাৰ কৰিবলৈ আৰম্ভ কৰিলোঁ আৰু সেইয়া দেখি তেখেতসকলেওঁ মোক আঁকোৱালি ল'লে। সেইদিনাৰ পৰাই মোৰ এই যাত্ৰাৰ আৰম্ভণি হ'ল। মই গাঁৱে গাঁৱে, মানুহৰ ঘৰে ঘৰে ঘূৰি ফুৰিবলৈ ধৰিলোঁ ৷ আজিও মোৰ এই যাত্ৰা অব্যাহত আছে। আৰু এটা কথা যে এই সমগ্ৰ পৰিক্ৰমাটো সম্পূৰ্ণ অপৰিকল্পিত আছিল। সমস্যা দেখিছিলোঁ আৰু সমস্যা সমাধান কৰি গৈ থাকোঁতে থাকোঁতেই আজিৰ এই পৰ্যায়ত উপস্থিত হৈছোঁ। ইয়াৰ বাবে মই যিবোৰ পন্থা হাতত লৈছিলোঁ তাৰ বাবে কোনো ধৰণৰ গ্ৰন্থ বা আন উৎসৰ সহায় লোৱা নাছিলোঁ ।\n● জ্ঞানমৰ প্ৰশ্ন : হাড়গিলা চৰাই-- from the concept of the ugly bird to the most beautiful bird, ২০০৭ চনত আপুনি আৰম্ভ কৰা প্ৰকৃতি সংৰক্ষণ আৰু দুষ্প্ৰাপ্য হাড়গিলা চৰাই ৰক্ষাৰ যি এক নীৰৱ বিপ্লৱ, তাৰ আঁৰৰ দীঘলীয়া পৰিক্ৰমাৰ বিষয়ে কিছু কথা আমাক জনাব নেকি?\n●বৰ্মন বাইদেউ: হয় ৷ আৰম্ভণিৰ সকলো কথা মই ইতিমধ্যেই ক'লোৱেই। তাৰ পিছতেই আৰম্ভ হ'ল মোৰ এই ব্যতিক্ৰমী যাত্ৰাৰ-- মই মানুহৰ ঘৰে ঘৰে, বাৰীয়ে বাৰীয়ে ঘূৰি ফুৰিবলৈ ধৰিলোঁ। এই যাত্ৰা ইমান সহজ নাছিল। প্ৰায় সকলোৱে আনকি পৰিৱেশ কৰ্মীবোৰেও মোক বহুত ঋণাত্মক মন্তব্য আগবঢ়াইছিল। মোৰ বাবে এই যাত্ৰা এক প্ৰত্যাহ্বানস্বৰূপ হৈ পৰিছিল। তাৰোপৰি মোৰ দুগৰাকী আঢ়ৈ বছৰীয়া ছোৱালী সন্তান আছিল। মোৰ স্বামী কৰ্মসূত্ৰে কাজিৰঙাত থাকে।গতিকে বহু সময়ত মই ছোৱালী দুজনীকো লগত লৈ গৈছিলোঁ এইবোৰ কামত। এই ক্ষেত্ৰত মোৰ মা-দেউতাই যথেষ্ট সহযোগিতা আগবঢ়াইছিল। মই দেখিলোঁ মই গাঁও বা সমাজত সভা পাতিলে কেৱল পুৰুষসকলহে আহে,মহিলা নাহে। অথচ পৰিৱেশ সংৰক্ষণৰ ক্ষেত্ৰত নাৰীক জড়িত কৰোৱাটো অধিক প্ৰয়োজনীয় আছিল।কিয়নো এগৰাকী নাৰীক সজাগ কৰি তুলিব পৰা মানে এগৰাকী সন্তান, এগৰাকী স্বামী, এটা পৰিয়াল তথা এখন সমাজক সজাগ কৰিব পৰা। গতিকে মই মহিলাসকলক উলিয়াই অনাৰ ওপৰত গুৰুত্ব আৰোপ কৰিলোঁ যিটো প্ৰথম অৱস্থাত খুবেই কঠিন আছিল। মহিলাবোৰে কৈছিল যে তেওঁলোকৰ ঘৰুৱা বহুত কাম থাকে। গতিকে এইবোৰ কামত জড়িত হ'ব নোৱাৰে। মই তেতিয়া বিভিন্ন ফুড ফেষ্টিভেল, বিভিন্ন ধৰণৰ ৰন্ধন প্ৰতিযোগিতা, লাৰু-পিঠা বনোৱা প্ৰতিযোগিতা আদিৰ আয়োজন কৰিলোঁ।দেখিলোঁ যে মহিলাসকল দলে-বলে ওলাই আহিবলৈ ধৰিলে।মহিলাবোৰক মোৰ এই যাত্ৰাত অংশগ্ৰহণ কৰাবলৈ মই আন এটা কৌশল হাতত লৈছিলোঁ। মই হাড়গিলাৰ 'পঞ্চামৃত' পৰ্ব অনুষ্ঠিত কৰিছিলোঁ। এবাৰ মই এগৰাকী মহিলাৰ পঞ্চামৃত পৰ্বলৈ গৈছিলোঁ।তাত মহিলাগৰাকীক সকলোৱে দিয়া শ্ৰদ্ধা, মৰম-আদৰ দেখি অভিভূত হৈ পৰিছিলোঁ আৰু ভাবিবলৈ ধৰিলোঁ যে হাড়গিলা চৰাইজনীকো যদি মানুহে এনেদৰেই মৰম-আদৰ দিলেহেঁতেন! মই হাড়গিলা চৰাইক এগৰাকী মহিলাৰ লগত তুলনা কৰিছিলোঁ। তাৰ পিছত সম্পূৰ্ণ নিয়ম-নীতিৰে হাড়গিলা চৰাইৰো পঞ্চামৃত পৰ্ব আমি অনুষ্ঠিত কৰিব ল'লোঁ যাৰ জৰিয়তে মোৰ মহিলাসকলক সজাগ কৰোৱাৰ যি এক উদ্দেশ্য সেইয়া বহু পৰিমাণে সফল হ'ল। মই বিদ্যালয়, নামঘৰ আদিত গৈ কেম্পেইন কৰিব ল'লোঁ কিয়নো সভা-সমিতিলৈ মাতিলে মানুহ নাহে। এই সকলোবোৰ খুব কঠিন আছিল। প্ৰায়ে মই মানুহৰ গালি-গালাজৰ সন্মুখীন হৈছিলোঁ। কিন্তু মই সেইবোৰত কোনোদিন গুৰুত্ব দিয়া নাছিলোঁ। মই আচলতে পৰিৱেশৰ ওপৰত কথা কৈ, মানুহক বুজাই খুব ভাল পাওঁ। মই পৰিৱেশৰ ওপৰত কথা কৈয়েই থাকিব পাৰো কৈয়েই থাকিব পাৰো। মই ৩৬৫ দিন,২৪ ঘণ্টাই এই পথত মনোনিৱেশ কৰিব ল'লোঁ। মোৰ এই পৰিক্ৰমাত বহু সময়ত বহু প্ৰত্যাহ্বানৰ সন্মুখীন হৈছোঁ। মই কেতিয়াওঁ ভাগৰি পৰা নাই। পিছলৈ মোৰ এই যাত্ৰাৰ সাহস, মোৰ সহযোগী হৈ পৰিছিল গাঁৱৰ ডেকা-বুঢ়া সকলো তথা নাৰীসমাজ। মোৰ এই যাত্ৰাত মই সম্পূৰ্ণ শ্ৰেয় তেওঁলোকক দিব বিচাৰিম কিয়নো তেওঁলোকে মোক আঁকোৱালি লৈ মোৰ এই কাঁইটীয়া যাত্ৰাৰ সক্ৰিয়ভাৱে অংশীদাৰ হৈ পৰিল।\n● জ্ঞানমৰ প্ৰশ্ন :\nহাড়গিলা সংৰক্ষণৰ প্ৰতি মানুহবোৰক আকৃষ্ট কৰি তুলিবলৈ আপুনি বিভিন্ন গীত-মাত, বিয়া নাম, দিহা নাম আদিৰ সহায় লোৱা এক সুন্দৰ পদক্ষেপ আমি দেখিবলৈ পাইছোঁ। এই বিষয়ে অলপ জানিবলৈ আগ্ৰহ প্ৰকাশ কৰিলোঁ ।\n●বৰ্মন বাইদেউ: মহিলাবোৰক ঘৰুৱা কামৰ উপৰিওঁ তেওঁলোকৰ নিজৰ যে এটা অস্তিত্ব আছে সেইয়া উপলব্ধি কৰাবলৈ মই উঠি পৰি লাগিছিলোঁ। তাৰ বাবে তেওঁলোকক নাম, বিয়াগীত আদিৰ মাজেৰেই আকৰ্ষিত কৰিবলৈ ধৰিলোঁ। মই ৰীতি-নীতি,ধৰ্মীয় অনুষ্ঠানৰ লগত সজাগতামূলক কাৰ্যক জড়িত কৰিলোঁ।কাৰণ মহিলাসকল এইবোৰৰ লগত প্ৰায়ে জড়িত হৈ থাকে ।মহিলাসকলৰ নামঘৰৰ সোমবৰীয়া, বৃহস্পতিবৰীয়া নাম-প্ৰসংগত, বিবাহ আদি উৎসৱত মই নিজে ভাগ লোৱা কৰিলোঁ ৷ হাড়গিলাক লৈ নাম, বিয়াগীত আদি গাবলৈ আৰম্ভ কৰিলোঁ।এতিয়া এনেকুৱা হৈ পৰিল যে মহিলাসকলে হাড়গিলাকলৈ বহু নাম, বিয়াগীত নিজেই ৰচনা কৰি ল'লে আৰু সেইবোৰ ইতিহাস হৈ ৰৈ গ'ল ভৱিষ্যত প্ৰজন্মৰ বাবে।এতিয়া যিকোনো উৎসৱ-পাৰ্বন হাড়গিলাক লৈ উদ্যাপন কৰা হয়।মহিলাসকলেই হাড়গিলাৰ মুখা পিন্ধি, প্ৰতিচ্ছবি লৈ নিজকে হাড়গিলা বুলি কল্পনা কৰি লয়।এইবোৰ দেখি মই বহুত সুখী।\n● জ্ঞানমৰ প্ৰশ্ন : আপোনাৰ এই মহান তথা ব্যতিক্ৰমী যাত্ৰাৰ আন এক অভিনৱ পদক্ষেপ 'হাড়গিলা আৰ্মী' য'ত আপুনি গাঁৱৰ সহজ-সৰল মহিলাবোৰক জড়িত\nকৰিবলৈ সক্ষম হৈছে। আপোনাৰ এই অন্যতম পদক্ষেপটোৰ বিষয়ে জানিবলৈ আমি উৎসুক ।\n●বৰ্মন বাইদেউ :'হাড়গিলা আৰ্মী' মহিলা সৱলীকৰণৰ এটা পদক্ষেপ। পৰিৱেশৰ যে মহিলাসকলো এটা অংশ, পৰিৱেশ সজাগতাৰ ক্ষেত্ৰত মহিলাৰ যি অৱদান সেইয়া নুই কৰিব নোৱাৰি।মহিলা এগৰাকী যদি সবল হয়, আমি পৰিৱেশ সংৰক্ষণৰ ক্ষেত্ৰত বহুদূৰ সফল হ'ব পাৰিম। আমাৰ সকলোৰে ঘৰে ঘৰে, বাৰীয়ে বাৰীয়ে যিবোৰ জৈৱ-বৈচিত্ৰ্য আছে প্ৰথমতে সেইবোৰ সংৰক্ষণ কৰিব লাগিব আৰু মহিলাসকল সেই পৰিৱেশৰ লগত ওত:প্ৰোতভাৱে জড়িত হৈ থাকে।গতিকে মহিলাসকলক পৰিৱেশৰ প্ৰতি সজাগ তথা আকৃষ্ট কৰাটো অত্যন্তই জৰুৰী। সেই উদ্দেশ্যতে 'হাড়গিলা আৰ্মী'ৰ জন্ম হৈছিল।বৰ্তমান ইয়াৰ লগত প্ৰায় ৪০০ গৰাকী কৰ্ণধাৰ নেত্ৰী ( core front leaders) আছে যিয়ে গাঁৱে গাঁৱে গৈ হাড়গিলা সংৰক্ষণ, পৰিৱেশ সংৰক্ষণৰ বাবে কেম্পেইন কৰে, শপত গ্ৰহণ কৰে। এই ৪০০ গৰাকী মহিলা হ'ল সক্ৰিয় কৰ্মী। ইয়াৰ উপৰিও আৰু ১০০০০( দহ হাজাৰ) মহিলা বৰ্তমানলৈ 'হাড়গিলা আৰ্মী'ত যোগদান কৰিছে। বহুসংখ্যক বৈজ্ঞানিকে কোৱা হিচাপে এইয়া সমগ্ৰ বিশ্বত পৰিৱেশৰ লগত জড়িত সৰ্ববৃহৎ মহিলা সংগঠন। এই মহিলাসকলৰ সৱলীকৰণৰ বাবে সূতা, চিলাই মেচিন আদিৰ ব্যৱস্থা কৰি দিয়া হৈছিল। তেওঁলোকক বিভিন্ন ধৰণৰ প্ৰশিক্ষণ দিয়া হৈছিল। ইয়াত জড়িত সমূহ ১০০০০ মহিলায়ে এই প্ৰশিক্ষণ লাভ কৰিবলৈ সক্ষম হৈছিল।মহিলাসকলে হাড়গিলা চৰাইৰ চিত্ৰৰ বহুসংখ্যক গামোচা, ষ্ট'ল, কুচন ক'ভাৰ আদি প্ৰস্তুত কৰি উলিয়াইছে যিবোৰে সমগ্ৰ বিশ্বতে সমাদৰ লাভ কৰিছে। 'pasupakshi.com' নামৰ এটা ৱেবচাইটৰ জৰিয়তে তেওঁলোকে এইবোৰৰ ব্যৱসায়ো চলাই আছে যাৰ জৰিয়তে মহিলাসকল আর্থিকভাৱেওঁ সবল হ'বলৈ সক্ষম হৈছে।\n'হাড়গিলা আৰ্মী'ৰ এটা মূল মন্ত্ৰ আছিল , 'গছ কটাৰ আগত আমাক আঘাত কৰিব লাগিব'। 'হাড়গিলা আৰ্মী'ৰ মহিলাসকলে কেতিয়াও গছ কাটিব নিদিয়ে। তাৰোপৰি ওচৰ-পাজৰৰ গাঁওবোৰত বা নিজৰ গাঁৱত ক'ৰবাত যদি হাড়গিলা বা অন্য চৰাই অসুস্থ বা অঘৰী হয়, ধুমুহা দিলে যেতিয়া পোৱালীবোৰ তলত পৰে তেতিয়া তেওঁলোকে পৰ্যবেক্ষণ কৰে, মোৰ লগতে আৰক্ষী প্ৰশাসনকো খবৰ দিয়ে আৰু আমি গৈ চৰাইবোৰ আনি সংৰক্ষণৰ ব্যৱস্থা কৰোঁ। লগতে মই জনাব বিচাৰিম যে আমাৰ এই পদক্ষেপত কামৰূপ জিলা প্ৰশাসন, কামৰূপ আৰক্ষী প্ৰশাসন তথা বন বিভাগ আমাৰ লগত ওত:প্ৰোতভাৱে জড়িত হৈ আমাক প্ৰতিটো খোজতে সম্পূৰ্ণ সমৰ্থন তথা সহযোগিতা আগবঢ়াই আহিছে। এই সুযোগতে মই তেখেতসকললৈকে মোৰ কৃতজ্ঞতা যাচিলোঁ।\n● জ্ঞানমৰ প্ৰশ্ন : : কামৰূপৰ এটা পিছপৰা অঞ্চলত ডাঙৰ-দীঘল হৈ ভাৰত চৰকাৰৰ মহিলাৰ বাবে সংৰক্ষিত সৰ্ব্বোচ্চ সন্মান 'নাৰীশক্তি পুৰস্কাৰ' ,২০১৭ ; Princess Royal, United Kingdom ৰ 'Whitley Award' বা 'Green Oscar' ৰ ৰঙা দলিচা -- এই বিৰল পৰিক্ৰমাৰ প্ৰতিটো খোজত আপুনি পোৱা সাহস, অনুপ্ৰেৰণা বা প্ৰত্যাহ্বানবোৰৰ বিষয়ে কিছু কথা জানিব বিচাৰোঁ।লগতে আপুনি ৰাষ্ট্ৰীয়-আন্তঃৰাষ্ট্ৰীয় প্ৰেক্ষাপটত আৰু বহুতো সন্মানেৰে সন্মানিত হৈছে আৰু ইয়াৰ বাবে আমি আপোনাক লৈ গৌৰোৱান্বিত, আপোনাৰ এই অভিজ্ঞতাৰ বিষয়ে জানিবলৈ অতিকৈ আগ্ৰহী।\n●বৰ্মন বাইদেউ : এই ক্ষেত্ৰত ক'বলৈ গ'লে আচলতে সকলো ৰাইজৰ মৰম আৰু আশীৰ্বাদ।দৰাচলতে মই মাত্ৰ কামটোক লৈ সুখী। হাড়গিলা সংৰক্ষণৰ এই কামটো মোৰ জীৱনৰ সকলো, মোৰ আত্মা, মোৰ জীয়াই থকাৰ উদ্দেশ্য। যেনেদৰে অৰ্জুনে কেৱল মাছৰ চকুটোহে দেখিছিল, মোৰো জীৱনৰ এটাই উদ্দেশ্য হৈ পৰিছিল যে মই হাড়গিলা চৰাই সংৰক্ষণ কৰিব লাগে আৰু হাড়গিলাৰ প্ৰতি মানুহৰ মনত প্ৰেম জন্মাব লাগে । তাৰ বাহিৰে মই একো ভবাই নাছিলোঁ। কিন্তু বহু ঘাট-প্ৰতিঘাট, বহু প্ৰত্যাহ্বানৰ সন্মুখীন হৈছিলোঁ। কেতিয়াবা ক'ৰবাত এনেকুৱা লাগিছিল যেন আৰু আগনাবাঢ়িম, সকলো স্তব্ধ কৰি দিম। কিন্তু যেতিয়াই মই মোৰ লক্ষ্যটোৰ কথা ভাবোঁ তেতিয়াই মই মনত সাহস পাওঁ। মোৰ মাত্ৰ এটাই স্বাৰ্থ যে মানুহৰ মাজত হাড়গিলাক লৈ যি এক বিৰূপ মনোভাৱ আছিল এই চৰাইবিধ অশুভ, গেলা-পচা বস্তু খোৱা সেইবোৰ দূৰ কৰি হাড়গিলাক মানুহে আঁকোৱালি লওঁক। মোৰ এই লক্ষ্যই মোক শুব নিদিয়ে। ই মোৰ জীৱনৰ এৰিব নোৱাৰা মিছন হৈ পৰিছে। আমি লক্ষ্যত দৃঢ় হৈ থাকিলে সকলোতে সফলতা পাব পাৰোঁ। ড° এ. পি.জে. আব্দুল কালাম ছাৰৰ এশাৰী বাক্যই মোক বাৰুকৈ প্ৰভাৱিত কৰি আহিছে _ " A dream in sleep is notadream;adream isadream that doesn't let you sleep"মোৰ এই লক্ষ্যটোওঁ মোৰ জীৱনৰ সৰ্বোচ্চ প্ৰয়োজনীয় অংশ হৈ পৰিল। ইয়াৰ বাবে মই যি কৰিব লাগে কৰিবলৈ সদাপ্ৰস্তুত।মোৰ জীৱনৰ মিছন হাড়গিলা প্ৰজাতিটোক সংৰক্ষণ কৰা। মোৰ জীৱনৰ অন্তিমটো দিনলৈ মই মোৰ এই লক্ষ্যত অটল থাকিম আৰু ইয়াৰ হকে কাম কৰি যাম। আৰু এই যিবোৰ সৰ্বোচ্চ সন্মান, আদৰ, স্বীকৃতি মোলৈ যাঁচিছে এই সকলোবোৰ কেৱল ৰাইজৰ আশীৰ্বাদ আৰু তাৰ বাবে মই সকলোৰে ওচৰত সদাকৃতজ্ঞ। এই স্বীকৃতিৰ জৰিয়তে আচলতে হাড়গিলা চৰাইয়ে স্বীকৃতি পাইছে, ন্যায় পাইছে। এইখিনিতে মই এটা কথা মনত পেলাবলৈ বিচাৰিম যে 'Whitley Award' ৰ দিনা বক্তৃতা দিয়াৰ সময়ত মই স্বতঃস্ফূৰ্তভাৱে আৱেগিকভাৱে প্রথম বাক্যশাৰী কৈ পেলাইছিলোঁ, 'Who says my bird can't winabeauty contest, my bird has won the biggest contest today through this Whitley Award'_ অৰ্থাৎ মোৰ মন-মগজুত কেৱল হাড়গিলাৰ প্ৰতি থকা মৰমেহে চলা-ফুৰা কৰি থাকে।\n● জ্ঞানমৰ প্ৰশ্ন : অশুভ চৰাই বা ugly bird, য'ত গাঁৱৰ সাধাৰণ মানুহে এই চৰাইবিধে বাহ নল'বলৈ ওখ- ডাঙৰ গছবিলাক কাটি পেলাইছিল ৷ এই ধাৰণাৰ পৰা গাঁওবাসীক মোকলাই আনি আপুনি ৰাইজৰ মাজত 'হাড়গিলা বাইদেউ' নামেৰে পৰিচিত হয়। সহজ-সৰল চহা সমাজক প্ৰভাৱান্বিত কৰিবলৈ আপুনি কি মন্ত্ৰ প্ৰয়োগ কৰিছিল ?\n●বৰ্মন বাইদেউ: এই ক্ষেত্ৰত মোৰ মূলমন্ত্ৰ বুলি ক'বলৈ গ'লে মই সকলোকে এটা কথাই কওঁ যে আমি হাড়গিলা চৰাই বা পশু-পক্ষীবোৰক নিজৰ সন্তানৰ দৰে ভাৱিব লাগে। যেনেদৰে আমি নিজৰ সন্তানটোৱে শৌচ-প্ৰস্বাৱ কৰিলে নিজে চাফ-চিকুণ কৰি লওঁ, ঠিক তেনেদৰে পশু-পক্ষীক কিয় ল'ব নোৱাৰো ? পশু-পক্ষীকো আমি নিজৰ সন্তানৰ দৰে ভাৱিব পাৰিলে এইবোৰ সংৰক্ষণ কৰিবলৈ সমৰ্থ হ'ম। তাৰোপৰি গাঁৱৰ ৰীতি-নীতি, ধৰ্মীয় অনুষ্ঠান আদিৰ লগত হাড়গিলা সংৰক্ষণৰ ধাৰণাক জড়িত কৰিছিলোঁ যাৰ জৰিয়তে সমাজৰ মানুহসকলক ওলাই আনিবলৈ সফল হৈছিলোঁ।\n● জ্ঞানমৰ প্ৰশ্ন: আপোনাৰ এই বিশেষ যাত্ৰাত নিশ্চয় সুন্দৰ সুন্দৰ অভিজ্ঞতাৰ সন্মুখীন হৈছে আপুনি। তেনে কোনো এক বিশেষ স্মৰণীয় ঘটনাৰ বিষয়ে জানিব পাৰিলে নথৈ আনন্দিত হ'ম ।\n●বৰ্মন বাইদেউ: হয়, ভাল কথা এটি সুধিলে। মোৰ এই যাত্ৰাপথত বহু সময়ত বহু ভাল লগা বহু ঘটনাৰ সন্মুখীন হৈছো, যিবোৰ পাহৰিব নোৱাৰি। তেনে এক ঘটনা মই ক'ব বিচাৰিম। তেতিয়া মোৰ যাত্ৰাৰ একেবাৰে আৰম্ভণিৰ সময়। দ'দৰাৰ এখন বিদ্যালয়ত এখন সভাৰ আয়োজন কৰিছিলোঁ, য'ত মাত্ৰ ৩০ গৰাকীমান মহিলাক নিমন্ত্ৰণ জনোৱা হৈছিল। হঠাৎ দেখিলোঁ সভাখনলৈ বহুসংখ্যক মহিলাৰ আগমন হ'ল। প্ৰায় ৬০০ মহিলা আহি উপস্থিত হ'ল। আমি হতঃভম্ব হৈ পৰিলোঁ। মই আৰু বিদ্যালয়ৰ প্ৰধান শিক্ষকগৰাকীয়ে কিছু ভয়ো খালোঁ। কিয় আহিছে ইমান মহিলা, কিবা জগৰ লগালোঁ নেকি বাৰু ! গোটেই সভাগৃহ নধৰা হৈ পৰিল। প্ৰধান শিক্ষকগৰাকীয়ে ক'লে, “পূৰ্ণিমা, কিবাকৈ সোনকালে তুমি তোমাৰ ক'বলগীয়াখিনি কৈ সভা ভংগ দিয়া”। মইয়ো ভিতৰে ভিতৰে অলপ নাৰ্ভাচ হ'লোঁ ইমান মানুহৰ আগত বক্তৃতা ৰাখিবলৈ। কাৰণ মই এই যাত্ৰাৰ আগত অলপ অন্তৰ্মুখী(introvert) স্বভাৱৰ আছিলোঁ। যা হওঁক, মই বক্তৃতা দিবলৈ আৰম্ভ কৰিলোঁ।নিজৰ অন্তৰৰ পৰা হাড়গিলা প্ৰজাতিটো সংৰক্ষণৰ বাবে যিমান সজাগতামূলক কথা ক'ব পাৰি কৈ গ'লোঁ। শেষত দেখিলোঁ মহিলাসকলে ইমান বেছি ভাল পালে মোৰ কথাবোৰ যে তেওঁলোকে আহি মোক ঘেৰি ধৰিলে যিটো মোৰ কল্পনাৰ বাহিৰত আছিল। মোৰ চকুপানী বৈ আহিছিল। মহিলাসকল মোৰ কথাৰপৰা খুব প্ৰভাৱিত হৈছিল। পিছত গম পালোঁ যে মহিলাসকল মোৰ সভালৈ অহা নাছিল আচলতে।সেই অঞ্চলতে আন এখন বিদ্যালয়ত কোনো ৰাজনৈতিক সভা এখনলৈহে আহিছিল আৰু ভুলঃক্ৰমে মোৰ সভাত উপস্থিত হ'লগৈ। কিন্তু সেইটো সকলোৱে পাছত ভালহে পালে আৰু সেয়াই আৰম্ভণি। সেইদিনাৰ পৰাই মই মহিলাসকলৰ মাজত জনাজাত হৈ পৰিলোঁ আৰু তেওঁলোকে লাহে লাহে মোৰ যাত্ৰাৰ সমভাগী হৈ পৰিল। এই ঘটনাটো মোৰ যাত্ৰাপথৰ এক সৌভাগ্যৰ জখলাৰ দৰে আছিল। এই বিশেষ দিনটো মোৰ মানস পটত সদায় স্মৰণীয়।\n● জ্ঞানমৰ প্ৰশ্ন : এগৰাকী অকুণ্ঠ প্ৰকৃতি প্ৰেমী হিচাপে নৱ প্ৰজন্মক প্ৰকৃতিৰ প্ৰতি সচেতন কৰিবলৈ আপুনি কি পন্থা আগবঢ়াব? শিক্ষানুষ্ঠানত ছাত্ৰ-ছাত্ৰীক এইক্ষেত্ৰত আকৰ্ষিত কৰিবলৈ শিক্ষকসকলৰ বাবে কিছু কৌশল আগবঢ়াব নেকি?\n●বৰ্মন বাইদেউ: মই প্ৰথমতে শিক্ষকসকললৈকে এটা অনুৰোধ জনাব বিচাৰিম যে ছাত্ৰ-ছাত্ৰীক পৰিৱেশ জীৱনৰ এটা অবিচ্ছেদ্য অংশ হিচাপে পৰিগণিত কৰাবলৈ চেষ্টা কৰে যেন। এই ক্ষেত্ৰত আমি এটা মূলমন্ত্ৰ ল'ব পাৰো যে যেনেদৰে A B C/ অ/আ, ক/খ আমাৰ বাবে অপৰিহাৰ্য ঠিক তেনেদৰে পৰিৱেশ শিক্ষাকো আমাৰ জীৱনৰ অবিচ্ছেদ্য অংগ হিচাপে ধাৰণা দিব লাগিব। তাৰোপৰি ছাত্ৰ-ছাত্ৰীক নিজৰ স্থানীয় সম্পদ, জাতীয় সম্পদবোৰৰ প্ৰতি আকৃষ্ট কৰিব লাগিব। তেওঁলোকক ব্যৱহাৰিক স্তৰত জৈৱ-বৈচিত্ৰ্যৰ শিক্ষা প্ৰদান কৰিব লাগে।আটাইতকৈ দৰকাৰী কথাটো হ'ল এই পৰিৱেশ শিক্ষাৰ ভেঁটি ঘৰৰ পৰা, পৰিয়ালৰ পৰাহে গঢ় লয়।গতিকে ঘৰখনৰ পৰাই পৰিৱেশৰ প্ৰতি সজাগ, সম্পদ সংৰক্ষণৰ প্ৰতি সচেতন কৰি তুলিব লাগিব। ছাত্ৰ-ছাত্ৰীসকলৰ প্ৰতি এটা অনুৰোধ যে তোমালোকে চৰাই পৰ্যৱেক্ষণ কৰা, তাৰ পিছত সেইবোৰ টোকাবহীত টুকি যোৱা; এটা সময়ত এইয়া তোমালোকৰ বাবে বহু প্ৰয়োজনীয় নথি হ'ব পাৰে। প্ৰতিগৰাকী শিক্ষক, ছাত্ৰ-ছাত্ৰী, অভিভাৱকৰ প্ৰতি মোৰ এটাই আহ্বান সকলোৱে পশু-পক্ষীৰ প্ৰতি মৰমীয়াল হওঁক, সেউজী ধৰণী সৃষ্টিৰ প্ৰতি নিজেও আকৰ্ষিত হওঁক, আনকো আকৰ্ষিত কৰক।\nসদৌশেষত 'জ্ঞানম শৈক্ষিক গোট,কামৰূপ'ৰ ইমান সুন্দৰ এক পদক্ষেপ 'জ্ঞানম' ই-আলোচনীখনলৈ মোৰ আন্তৰিক শুভেচ্ছা জ্ঞাপন কৰিলোঁ। জ্ঞানমৰ আন বহুতো শৈক্ষিক কাৰ্যসূচীৰ কথা জানিবলৈ পাই ভাল লাগিছে।ইয়াৰ লগত জড়িত প্ৰতিগৰাকী বিষয়বৱীয়াৰ লগতে শিক্ষক-শিক্ষয়িত্ৰীৰ শলাগ লৈছোঁ।আপোনালোকলৈ মোৰ ফালৰপৰা অভিনন্দন জনাইছোঁ।\nজ্ঞানম: আপোনালৈ অশেষ ধন্যবাদ জনালোঁ শৈক্ষিক গোট জ্ঞানম, কামৰূপৰ তৰফৰপৰা । আপোনাৰ এই যাত্ৰাত সফলতা সদায় শীৰ্ষত থকাটো কামনা কৰিলোঁ\nসাক্ষাৎকাৰ গ্ৰহণ : সংগীতা কাকতি\nঅলংকৰণ-পূবালী শইকীয়া দাস, সংগীতা কাকতি


পায়স - অসমীয়া ৱিকিপিডিয়া\nভাৰত, পাকিস্তান, বাংলাদেশ, শ্ৰী লংকা, ভূটান, নেপাল\nসাধাৰণ মিঠাই, মুখ্য আহাৰৰ পিছত বা প্ৰসাদ\nচাউল, গাখীৰ, চেনি বা গুৰ\nক্ষীৰ (ক্ষীৰী, পায়স) হৈছে এক মিঠা ব্যঞ্জন আৰু ভাৰতীয় উপমহাদেশত জনপ্ৰিয় এক প্ৰকাৰৰ লুপথুপিয়া পুডিং। সাধাৰণতে গাখীৰ, চেনি বা গুড় আৰু চাউল উতলাই সিজাই এই খাদ্য তৈয়াৰ কৰা হয়। কেতিয়াবা চাউলৰ পৰিৱৰ্তে অন্যান্য মাহ জাতীয় শস্য যেনে দাইল, ঘেঁহু, বাজৰা, কোমল গোমধান আদিও ব্যৱহাৰ কৰা হয়। পায়সত সোৱাদৰ বাবে সাধাৰণতে শুকান নাৰিকল, ইলাচী, কিচমিচ, কেশৰ, কাজু, পিস্তা, কাঠবাদাম, বা অন্যান্য শুকান ফলৰ ব্যৱহাৰ কৰা হয়। ইয়াক সাধাৰণতে গুৰু খাদ্যৰ পিছত মিঠাই হিচাপে পৰিৱেশন কৰা হয়। \n2 প্ৰস্তুত কৰণৰ আৰ্হি\nপায়সৰ মূল হৈছে সংস্কৃত শব্দ क्षीर (ক্ষীৰ)/ पायसम् "পায়াসম।" হিন্দিত खीर (খীৰ); পাঞ্জাবিত کھیر/ਖੀਰ (খীৰ); উড়িয়া, ଖିରି (খীৰি); আৰু নেপালিত খিৰ। পায়াসাম হিচাপে তামিল: பாயாசம், তেলুগু: పాయసం, মালায়ালম: പായസം), পায়েস বুলি কন্নড়: ಪಾಯಸ), আৰু বাংলাত পায়েস বুলি কোৱা হয়।\nপ্ৰস্তুত কৰণৰ আৰ্হি[সম্পাদনা কৰক]\nক্ষীৰ হৈছে বিভিন্ন খাদ্যশস্য, দাইল বা সেইবোৰৰ গুড়ি ব্যৱহাৰৰ দ্বাৰা তৈয়াৰ কৰা এক ভাৰতীয় মিঠাই। ভাৰতীয় ৰন্ধনপ্ৰণালীত ক্ষীৰ ৰন্ধনপ্ৰণালীৰ ভিন্নতা আছে। ক্ষীৰ পৰম্পৰাগতভাৱে চাউল, গাখীৰ, চেনি আৰু কিছুমান শুকান ফলৰে তৈয়াৰ কৰা পুডিঙৰ দৰে। মচলা আৰু সোৱাদৰ বাছনিত সাধাৰণতে ইলাচী, গোলাপ ফুলৰ পানী, কেশৰ আদি ব্যৱহাৰ হয়। ইয়াৰোপৰি বিভিন্ন শুকান ফল যেনে নাৰিকল, আঙুৰ আৰু বাদাম, আদি ব্যৱহাৰৰ কৰা হয়।\nসাধাৰণতে চাউলৰ গুড়ি অনুপাত অনুসৰি পানীত দ্ৰৱীভূত কৰি আৰু ইয়াৰ মিশ্ৰণ কৰি কিছুসময়ৰ বাবে থাকিবলৈ দিব লাগে। ইয়াৰ পৰিৱৰ্তে চাউল ভালকৈ ধুই পানীত কিছুসময়ৰ বাবে ভিজাই ৰাখিব লাগে। তাৰ পিছত কম তাপত ১৫-২০ মিনিটৰ বাবে সিজিবলৈ দিব লাগে। চাউলৰ ক্ষেত্ৰত কিছুসময় বেছিকৈ সিজাব লাগে। ইয়াৰ পিছত গাখীৰ দি লৰাই দিব লাগে। পুনৰ ১০ মিনিটৰ বাবে ৰান্ধিব লাগে। চেনি, ইলাচী গোলাপৰ পানী, বাদাম, আদি সোৱাদৰ বাবে ক্ষীৰত যোগ দি পুনৰ দুই-তিনি মিনিট উতলাই নমাই ৰাখিব লাগে। চেনিৰ পৰিৱৰ্তে গুৰ আদিও ব্যৱহাৰ কৰা দেখা যায়।\nক্ষীৰ প্ৰাচীন ভাৰতীয় আহাৰৰ এটা অংশ আছিল।  বিভিন্ন ধৰ্মীয় গ্ৰন্থ আদিত ক্ষীৰৰ উল্লেখ আছে। এই শব্দটোৰ অৰ্ধ হৈছে গাখীৰ। খাদ্য ইতিহাসবিদ কে টি আচায়াৰ মতে, ক্ষীৰ বা পায়স প্ৰাচীন ভাৰতত এক জনপ্ৰিয় ব্যঞ্জন আছিল। প্ৰাচীন ভাৰতীয় সাহিত্যত প্ৰথমে উল্লেখ কৰা অনুসৰি ই আছিল চাউল, গাখীৰ আৰু চেনিৰ মিশ্ৰণৰ এক সূত্ৰ। এই খাদ্য দুহাজাৰ বছৰধৰি চলি আহিছে। বিশেষকৈ হিন্দুসকলৰ মন্দিৰ আৰু বিভিন্ন ধৰ্মীয় অনুষ্ঠানত ক্ষীৰ আদি প্ৰসাদ বা ভোগ হিচাপে আগবঢ়োৱাৰ নিয়ম আছে।\nপৌষ পাৰ্বনৰ পায়স\nক্ষীৰ বনোৱাৰ উপকৰণ\nউৰিষ্যা ৰ চাগুক্ষীৰী\n↑ "পায়স (Payox)". Xobdo Online Assamese Dictionary. http://xobdo.org/dic/%E0%A6%AA%E0%A6%BE%E0%A7%9F%E0%A6%B8.\n↑ 2.0 2.1 "Kheer: The Quintessential Indian Milk Affair". https://www.gounesco.com/kheer-the-quintessential-affair-indian-milk/। আহৰণ কৰা হৈছে: 21 April 2020.\n↑ 3.0 3.1 "A truly international dessert". Hindustan Times.3October 2009. https://www.hindustantimes.com/india/a-truly-international-dessert/story-kfaP9BbuLcuyvCr5A03VGL.html.\n↑ "Rice kheer". NDTV. https://food.ndtv.com/recipe-kheer-100537। আহৰণ কৰা হৈছে:9February 2022.\n"https://as.wikipedia.org/w/index.php?title=পায়স&oldid=313338"ৰ পৰা অনা হৈছে\nএই পৃষ্ঠাখন ০৯ ফেব্ৰুৱাৰী, ২০২২ তাৰিখে ১৩:৪২ বজাত অন্তিম সংশোধন কৰা হৈছিল।


|| কচ্ছপ-কথা || – Mahabahoo\nHome/Assam News & Articles/|| কচ্ছপ-কথা ||\n|| কচ্ছপ-কথা ||\nঘৈনীয়েকে গিৰিয়েকক খঙতে ক’লে – “তুমি গাঁতৰ ভিতৰত সোমাই থকা কাছ৷” গিৰিয়েকে প্ৰত্যুত্তৰত ক’লে – “মই যদি কাছ, তুমিও কাছৰ ঘৈনী ৷ কাছৰ ঘৈনীয়েকক কি বুলি কয় কোৱা? আৰু এই উত্তৰ যদি আজিৰ ভিতৰত দিব নোৱাৰা, তেন্তে কথা কিন্ত বেয়া হৈ যাব৷”\nকাষৰ কোঠাটোৰ পৰা ভাঢ়াঘৰৰ মালিক-মালিকনীৰ কাজিয়াখন শুনি মইয়ো তবধ মানিলোঁ৷ মনে মনে ভাবিলোঁ – গিৰিয়েক যদি কাছ, ঘৈনীয়েকক কি বুলি ক’ব?\nঅৱশেষত মই ডায়েৰীখনত কাছৰ ৰচনা এখনেই লিখাৰ সিদ্ধান্ত ল’লোঁ৷ তাতে আজি ২৩ মে, বিশ্ব কাছ দিৱস হেনো!\nকাছ এটি সৰীসৃপ প্ৰাণী৷ কাছৰ স্ত্ৰী লিংগ কাছনী৷ নখ থকা চাৰিখন ভৰিৰ ওপৰত নিৰ্ভৰ কৰিয়েই মাটিয়ে-বোকাই চলা-ফূৰা ৷ অৱশ্যে ইহঁত উভচৰ আৰু মানুহ জাতিৰ দৰেই কিছুমান কাছ সৰ্বভক্ষী৷ বিশাল নদী, বিশাল সাগৰত থকা কাছও কিন্ত কণী পাৰিবলৈ মাটিলৈ উঠি আহিব লগা হয়৷ যিদৰে ওখ ওখ অট্টালিকাত বাস কৰা নেতাইও নিৰ্বাচনী সময়ত ভোট গোটাবলৈ,কেঁচা মজিয়াত বহি শ্ৰমিকৰ সৈতে ভগাই খাব পৰা হয় ৰুটি!\nকিছুমান কাছ ১৫০ বছৰতকৈও বেছি দিন জীয়াই থাকে৷ সাধাৰণতে পুখুৰী,নদী,জলাশয় আদিৰ কাষত থকা ঘাঁহ-বনৰ মাজত বা জংঘলৰ মাজত বা বাঁহবাৰীত গাঁত খান্দি, হেমন্ত কালত কাছই কণী পাৰে৷ কণীবোৰ গোল গোল, বগা বগা, পিংপং বলৰ নিচিনা৷বহুতে কাছৰ কণী খাই আৰু মাংসও খায়৷ আমি কিন্ত কেতিয়াও নাখাওঁ৷\nঅসমীয়া মানুহত কৈ কাছৰ আত্মসন্মান বেছি হ’লেও, কম নহয়৷ থাকে, সেইবাবেই কাছই মাজে মাজে শহাৰ সৈতে ৰেছটো ভাগ ল’ব লগা হয়৷ এই ক্ষেত্ৰত কাছ অসমীয়া মানুহতকৈ কম এলেহুৱা বা সোৰোপা৷ কাছই এবাৰেই মাত্ৰ তেনে এক ৰেছ জিকিছিল৷ সেই জয়ে সমগ্ৰ কাছ জাতিৰ মন আৰু মগজুত কাছ হোৱাৰ গৌৰৱ প্ৰতিষ্ঠা কৰিলে আৰু সেই ঘটনাই কাছক আজিও স্মৃতিবিলাসী জীৱ কৰি ৰাখিছে৷ অসমীয়া মানুহৰ এইখিনিতে কাছৰ সৈতে মিল থকা দেখা গ’ল৷\nএকাংশ জেষ্ঠ নাগৰিকে পঢ়ি থকা যুৱক-যুৱতীক লগ পালেই,নিজকে ৰেছত জিকা কাছ আৰু নতুন প্ৰজন্মৰ কাছৰ হাতত পৰাজয় হোৱা শহা বুলি জ্ঞান কৰে আৰু নিজৰ গৌৰৱোজ্জল অতীত বখানি বখানি আনক ইতিকিং কৰিবলৈ আৰম্ভ কৰে৷ এনে আচৰণত বহু যুৱক-যুৱতী বিৰক্ত হৈ পৰে৷ আৰু তেনে জেষ্ঠ নাগৰিকক আঁতৰত দেখিলে কামোৰ বুলি পলায়৷ কিন্ত বয়সস্হ কাছই ডেকা কাছহঁতক কথাই প্ৰতি অতীতৰ কথা কৈ কেটেৰা-জেঙেৰা নামাৰে৷ সেয়ে কাছ সেই দিশৰ পৰা সকলোৰে প্ৰিয় প্ৰাণী৷ কাছ কামোৰ প্ৰাণী নহয়৷\nঅৱশ্যে কাছৰ দাঁত নাথাকিলেও, কাছই নাকামোৰে বুলি কোনোবাই কাছৰ মুখত আঙুলি সুমুৱাই কাছৰ ধৈৰ্য পৰীক্ষা কৰিবলৈ নোযোৱাটো মংগলজনক,কিয়নো কাছৰো ধৈৰ্যচ্যুট ঘটিব পাৰে৷\nঅৱশ্যে কাছৰ অজস্ৰ গোত্ৰ, প্ৰজাতি থকাৰ পিছতো, কাছৰ সমাজত- অসমৰ কাছ, বাংলাদেশৰ কাছ,চীনৰ কাছ,পাকিস্তানৰ কাছ ইত্যাদি ইত্যাদি বিষয়লৈ বা তৃণভোজী-মাংসভোজী আদি বিষয়বোৰ লৈ নিজৰ মাজতে কাজিয়া কৰি বিপন্ন হ’ব লগা হোৱা নাই৷ মানুহৰ কিন্ত জাতি,ধৰ্ম,খোৱা-বোৱাক লৈ অলেখ বিতৰ্ক৷ নিজৰ আৱাসস্থলীতে যিদৰে কাছ বিপন্ন, অসমত খিলঞ্জীয়া মানুহৰো অৱস্থা একে৷\nকাছ পৰিশ্ৰমী হ’লেও, অলস প্ৰাণী আৰু কিছু বিলাসীও৷ অসমীয়া মানুহবোৰে কাছৰ এই তিনিটা গুণ আয়ত্ত কৰিবলৈ সক্ষম হৈছে৷ শীতকালত কাছই ৰ’দ লৈ বিলাসী জীৱন কটোৱাৰ দৰেই, অসমীয়া মানুহেও,গৰমৰ দিনত বাঁহনীৰ তলত বা বিজুলী পাংখাৰ তলত আৰু ঠাণ্ডা দিনত জুই পুৱাই, গল্প মাৰি ভাল পায়৷\nনিজৰ শৰীৰটোৱেই হেনো কাছৰ ঘৰ৷ সেয়ে খুব সতৰ্কতাৰে কাছই চলা-ফূৰা কৰে৷ লাহে লাহে মূৰটো খোলাৰ ভিতৰৰ পৰা উলিয়াই৷ খুব সন্তপৰ্ণে চাৰিওফালে চাই আৰু নিৰাপত্তা অনুভৱ কৰিলেহে আগুৱাই যায়৷ আৰু হঠাৎ বিপদৰ উমান পালেই, মূৰটো নিজৰ খোলাৰ ভিতৰত সুমুৱাই লয়৷ বহুসময়ত কাছই খোলাত মূৰটো সুমুৱাই লৈ বিপদমুক্ত হ’লোঁ বুলি সন্তোষ ল’ভে৷ কিন্ত বেছিভাগ সময় কথাবোৰ সঠিক নহয় গৈ৷ ই কাছৰ মধ্যবিত্তীয় চৰিত্ৰ৷ অসমীয়াৰ মাজত কাছৰ কদৰ নাথাকিলেও, অসমীয়া মানুহৰ মাজত কাছৰ এই গুণবিধৰ কদৰ দেখা যায়৷ কাছৰ মাজত থকা মধ্যবিত্তীয় চৰিত্ৰ আৰু স্মৃতিবিলাসী চৰিত্ৰটো পূৰামাত্ৰাই অসমীয়া মানুহে আহৰণ কৰিবলৈ সমৰ্থবান হ’ল৷ অসমীয়া জাতি স্মৃতি বিলাসী হৈ, কেৱল স্মৃতিচাৰণতে দিনে-ৰাতিয়ে ব্যস্ত হৈ থাকিল৷ অসমীয়া জাতিয়ে সোতৰ বাৰ মোগলক খেদিছিল হয়,এৰাতিৰ ভিতৰত গড় বান্ধিছিল, জয়সাগৰ পুখুৰী খান্দিছিল, কিন্ত সেই অসমীয়া আৰু অসমীয়াৰ নেতাই আজিলৈকে দেশৰ সীমাও চীল কৰিবলৈ সমৰ্থ নহ’ল৷ সেনাপতি লাচিতে দেশতকৈ মোমাই ডাঙৰ নহয় বুলি মোমায়েকৰ ডিঙি কাটি পেলোৱা জাতিটোৱে, অসমীয়াই জাতিত ,ভাষাতকৈ ধৰ্ম, মন্দিৰ,মছজিদ ডাঙৰ বুলি নিজৰেহে ডিঙি কাটিবলৈ উদ্যত হ’ল৷\nঅসমখন প্ৰাকৃতিক সম্পদৰে ভৰপূৰ আৰু চহকী; অসমত জন্মিয়েই মানুহে লাভ কৰে এবিঘাকৈ মাটি ইত্যাদি ইত্যাদিৰ স্মৃতিচাৰণ কৰোতেই বহিৰাগত কোম্পানীয়ে আহি গাঁৱৰ মাটিডৰাও দখল কৰা দেখা গ’ল৷\nঅসমৰ মানুহ স্মৃতি চাৰণ কৰি সন্তুষ্ট হৈ থাকোতেই, অসমৰ খনিজ তেলেৰে বাৰাণসীত শোধনাগাৰ প্ৰতিষ্ঠা কৰা হ’ল, চাহপাতৰ নিলাম কেন্দ্ৰ কলিকতালৈ গ’ল ৷ এপদ এপদকৈ ৰাজহুৱা সম্পদ ব্যক্তিগতকৰণ হ’ল! সোতৰ বাৰ মোগল খেদা অসমীয়া মানুহৰ হাতৰ পৰা নিজৰ বাৰীৰ মাটিকণো হেৰাই যাবলৈ ওলাল৷ কাছৰো নিজৰ আৱাসস্থলীতে ঠাই নোহোৱা হ’ল!\nকাছই নিৰাপদ অনুভৱ নকৰিলে,সুযোগ বুজি দলবদ্ধভাৱে পানীলৈ নামি যায়৷ কিন্ত অসমীয়া মানুহে কাহানিও দলবদ্ধ হ’বলৈ নিশিকিলে৷ কেৱল স্মৃতি আৰু ইতিহাসৰ কোমল খোলাটোৰ মাজতে জী থকাৰ সপোন দেখিলে৷\nখোলাৰ অবিহনে কাছ জীয়াই থাকিব নোৱাৰে৷ অসমত ভূমি,ভাষা আৰু সংস্কৃতিৰ অবিহনে জাতিটো এটা খোলাবিহীন কাছ৷ কাছ প্ৰাগঐতিহাসিক জীৱ হৈও,আজি বিশ্বৰ বুকুত বিপদাপন্ন ৷ অসমীয়া জাতিও অসমৰ খিলঞ্জীয়া মানুহ হৈও, আজি অসমৰ বুকুতে বিপদাপন্ন জাতি৷\nপ্ৰাকঐতিহাসিক জীৱ কাছক সংৰক্ষণ দিব লাগিবই৷ অসমীয়া জাতিকো কৰ্মী আৰু কমঠ জাতি হিচাপে জীয়াই ৰাখিব লাগিব!\n(বুবুল শৰ্মা, কাজিৰঙা,)\nচুলি – দাড়ি কটাৰ ক্ষেত্ৰতো ফটোৱা তালিবানৰ\nঅতি ধনবানসকলে সাহায্য কৰিলে খাদ্য- সংকটৰ সমাধান সম্ভৱ\nভাইৰাছৰ মাজতে বেক্টেৰিয়া !!\nকৰ’না বিস্ফোৰণৰ প্ৰকৃত কাৰণ কি?


মিঞা বিতৰ্কঃ অসমীয়াৰ সাৰ্বজনীনতা আৰু মিঞা কবিতা - Gana Adhikar\nHome / প্ৰৱন্ধ / মিঞা বিতৰ্কঃ অসমীয়াৰ সাৰ্বজনীনতা আৰু মিঞা কবিতা\nJuly 31, 2019\tপ্ৰৱন্ধ\nঅতি সম্প্ৰতি মিঞা কবিতা সম্পৰ্কীয় বিতৰ্কৰ প্ৰেক্ষাপটত কিছু প্ৰাসংগিক বিষয় উল্লেখ কৰাৰ প্ৰয়োজনীয়তা বোধ কৰিছোঁ। তথ্য মতে ১৯৯১ চনৰ লোকপিয়লত অসমত শতকৰা ৫৭ ভাগ লোকৰ মাতৃভাষা আসমীয়া বুলি উল্লেখ আছে। ইয়াৰে শতকৰা ১৮ ভাগ হ’ল অভিবাসী মুছলমানসকল (মিঞা)। কুৰি শতিকাৰ প্ৰথমাৰ্ধৰ পৰাই এই লোকসকলে অসমীয়া ভাষাক মাতৃভাষা ৰূপে গ্ৰহণ কৰিছে। ১৯৩১ চনত অসমত অসমীয়া লোকৰ সংখ্যা শতকৰা ৩৬ ভাগৰ পৰা ১৯৫১ চনত শতকৰা ৬২ ভাগত পৰিণত হোৱা আৰু সংখ্যালঘু হোৱাৰ পৰা অসমীয়া ভাষা ৰক্ষা পৰাৰ কাৰণ অভিবাসী (বংগীয় মূলৰ মুছলমান/মিঞা) সকলৰ ঐকান্তিক প্ৰচেষ্টা, আন্তৰিকতা আৰু দূৰদৰ্শিতা সম্পৰ্কে দ্বিমত নাই। এই মানুহখিনিয়ে যিকোনো নথি-পত্ৰত মাতৃভাষা অসমীয়া বুলি লিখে। কিন্তু এওঁলোকে ঘৰত যি দোৱান ব্যৱহাৰ কৰে সেয়া অসমীয়া, বাংলা আৰু গোৱালপৰীয়া ভাষাৰ সংমিশ্ৰণত এক সুকীয়া ৰূপ লৈছে। অসমীয়াৰ সাৰ্বজনীন ৰূপৰ প্ৰভাৱত স্বকীয়তা লাভ কৰি এই দোৱানে ইতিমধ্যে অসমীয়াৰ এটা সামাজিক জাতিগত উপ-ভাষাৰ মৰ্যাদা লাভ কৰা বুলি অসমীয়া ভাষাৰ পণ্ডিতসকলে মত পোষণ কৰিছে। অসমীয়াৰ এই উপ-ভাষাত সাহিত্য চৰ্চা হ’লে অসমীয়া ভাষা সংকটাপন্ন হ’ব বুলি ধাৰণা কৰাটো সমীচীন নহয়। অসমীয়াৰ উপ-ভাষাত কবিতা লিখা আৰু কবিতা লিখি কেইগৰাকীমান যুৱক-যুৱতীয়ে অসমীয়াৰ বদনাম কৰা বুলি অভিযোগ উত্থাপিত হৈ তেওঁলোকৰ বিৰুদ্ধে এজাহাৰ ৰুজু হোৱা বিষয় দুটা আমি পৃথককৈ চাব লাগিব। আপত্তিজনক বিষয়ৰ উল্লেখ কৰা বাবে যিকোনো কবি-লেখকৰ বিৰুদ্ধে অভিযোগ উত্থাপিত হ’ব পাৰে। আনহাতে, অসমীয়াৰ উপ-ভাষা এটাত নতুনকৈ সাহিত্যৰ সৃষ্টিৰ দিশটো উল্লিখিত ধৰণৰ অভিযোগ, প্ৰতি-অভিযোগৰ সৈতে একাকাৰ কৰা বিষয় নহয়। অসমৰ বিভিন্ন জনগোষ্ঠীয় উপাদানে যিদৰে অসমীয়া জাতীয় জীৱন সমৃদ্ধ কৰি ৰাখিছে, তেনেদৰে অভিবাসী দোৱানত সাহিত্য সৃষ্টি হ’লে সিওঁ হ’ব অসমীয়া ভাষা-সাহিত্য আৰু অসমীয়া জাতীয় জীৱনক সমৃদ্ধ কৰিব পৰা এটা অংগ। সাহিত্য চিৰকাল সমাজৰ দাপোণ হৈয়ে থাকিব। ছ’চিয়েল মিডিয়া তথা মূল সংবাদ মাধ্যমত দেখা পোৱা গৈছে যে বিভিন্নজনৰ চিন্তাই ধোঁৱাই কুণ্ডলী পকোৱাৰ দৰে একেটা কুণ্ডলী পকাইছে। কবিতাই হেনো ভৌগোলিক পৰিসীমা অতিক্ৰম কৰিছে। পিছে আজিৰ বিশ্বায়নৰ যুগত সৃষ্টিৰ পৰিধি কেনেকৈ নিৰ্ধাৰণ কৰিব ? আনকি অসমৰ বিভিন্ন জনগোষ্ঠীৰ লোকে নিজৰ ভাষাত সাহিত্য চৰ্চা অসমৰ পৰিসীমাৰ ভিতৰতে সিমাবদ্ধ ৰাখি কৰিছে বুলিও ক’ব বিচৰা মনোভাব বৰ দুৰ্ভাগ্যজনক। এটা ভৌগোলিক পৰিসীমাৰ মাজত সীমিত ৰাখিব পৰাকৈ সাহিত্য-কলাৰ চৰ্চা কিদৰে সম্ভৱ এইটো একধৰণৰ আধিপত্যবাদী চিন্তাৰ বাদে একোৱেই হ’ব নোৱাৰে৷ অসমৰ সমূহ জনগোষ্ঠীৰ সাহিত্য-কলাৰ সৃষ্টি কেৱল মূল সুঁতিৰ প্ৰগতিশীল শ্ৰেণীক তৈলমৰ্দন কৰাৰ বাবেহে হ’ব লাগে বুলি কোনোবাই ধাৰণা কৰি বহি থাকিলে তেনে ধাৰণাই সংস্কৃতিৰ অপমৃত্যুকেই হাত বাউলি মাতি অনাৰ লেখিয়া কথা হ’ব। সাহিত্যই কোনো ইতিহাস নতুন ৰূপত পাঠকৰ আগত তুলি ধৰিব পৰাকৈ স্বাধীন হ’বই লাগিব। এইবোৰ ক্ষেত্ৰত প্ৰগতিশীল শ্ৰেণী আৰু উগ্ৰ জাতীয়তাবাদীসকলৰ মাজৰ ৰেখাডাল সূক্ষ্ম হৈ আহিলে নতুন প্ৰজন্ম হতাশ হোৱা স্বাভাৱিক। আনহাতে চৰ-চাপৰিবাসীৰ সামাজিক সমমৰ্যাদা সম্পৰ্কে বহুলভাৱে আলোচনা হ’লে অসমৰ উঠি অহাচাম হতাশ নহৈ আগ্ৰহী হ’ব। সামাজিক বৈসম্যমূলক মনোভাব আঁতৰ হৈ সমিলমিলৰ মাজেৰে জাতীয় জীৱনে উন্নতিৰ জখলা বগাই যোৱাৰ সম্ভাৱনা অধিক। তেতিয়া কোনো যুৱকৰ মনত চৰ-চাপৰিৰ মানুহৰ প্ৰতি ঘৃণা জমা নহ’ব তথা অসমৰ কোনো লোকেই এটা বৃহৎ জনগোষ্ঠীয়ে কোৱা উপ-ভাষাত কথা ক’বলৈ বেয়া লাগে বুলি কোৱাৰ পৰিৱেশ নাথাকিব। চৰ-চাপৰিৰ দোৱানত কোৱা কথাবোৰ তেওঁলোকৰ দৰে বুজি পালে অসমীয়া ভাষা আৰু জাতি সত্তাৰ ক্ষেত্ৰত সংকট নামি আহিব বুলি ভবাটো অদূৰদৰ্শী চিন্তা আৰু এক অমূলক ভয়। চৰ-চাপৰিবাসীয়ে মিঞা ভাষাৰ দাবী কৰা কথাটো এটা অৰ্থহীন প্ৰলাপৰ বাদে একোৱেই নহ’ব। তেওঁলোকে যি দোৱান ঘৰত নিতৌ ব্যৱহাৰ কৰে সেই দোৱানত কবিতা লিখি সেইবোৰক ‘মিঞা কবিতা বুলি ক’লেই যদি অসমীয়া জাতি সত্তাত কুঠাৰাঘাত কৰা হয় তেন্তে দীৰ্ঘদিন ধৰি তেওঁলোকক ‘মিঞা’ বুলি ৰাজহুৱা অপমান কৰি থাকিলে অসমীয়া জাতি সত্তাৰ ভেটিত টোকৰ নপৰে কিয় ? অভিবাসীসকল এতিয়া অসমীয়া নহয় বুলি ক’বনে ? অভিবাসীসকলৰ না জাতি মিঞা, না সম্প্ৰদায় মিঞা, না তেওঁলোকৰ ভাষা মিঞা। কিন্তু কবিতা ‘মিঞা কবিতা’ হোৱাৰ কাৰণ ইতিমধ্যে আমি উপলব্ধি কৰা ধৰণে উল্লেখ কৰিছোঁ। অৱশ্যে প্ৰগতিশীল শ্ৰেণীয়ে এই বিষয়টো অধিক জটিল নকৰি আন্তৰিক তৎপৰতাৰে সাহিত্যক সাহিত্যৰ স্থানত ৰাখি প্ৰকৃত সমস্যাক আলোচনাৰ মেজত আনিলে বিশ্বাস আৰু আন্তৰিকতাই পথ প্ৰশস্ত কৰিব। চৰ-চাপৰিবাসী এতিয়াও যে অসমীয়া হ’বলৈ বাকী নাই সেইটো দোহোৰাই থকাৰ প্ৰয়োজন নাই। চৰ-চাপৰিবাসী বংগীয় মূলৰ মুছলমানসকলে কোনো বিনিময়তে অসমীয়া ভাষা এৰি বাংলা ভাষাক আপোন কৰি মাতৃভাষা হিচাপে গ্ৰহণ নকৰে। ইতিপূৰ্বে উল্লেখ কৰিছোঁ যে এই অভিবাসীসকলৰ ঘৰত কোৱা দোৱান অসমীয়া, বাংলা আৰু গোৱালপৰীয়া ভাষাৰ সংমিশ্ৰণত এক সুকীয়া ৰূপ লৈছে। যিটো ৰূপ শতকৰা ৫০ ভাগতকৈ অধিক অসমীয়া ভাষাৰ প্ৰভাৱত গঠিত। বৃহত্তৰ অসমীয়া জাতি গঠন প্ৰক্ৰিয়াত এশ বছৰৰ অধিক কাল সহাৱস্থান তথা সাংস্কৃতিক আৰু সামাজিক আদান-প্ৰদানৰ ফলত অভিবাসীসকল কেতিয়াবাই অসমীয়া হৈ গ’ল। অথচ অসম আন্দোলনৰ পৰৱৰ্তী কালছোৱাত অভিবাসীসকলে মিঞা, বাংলাদেশী, বিদেশী আদি ভাষাৰে ৰাজহুৱা অপবাদ আৰু অপমান সহ্য কৰি আহিব লগীয়া হোৱাটোহে দুৰ্ভাগ্যজনক। অতদিনে তেওঁলোকৰ সমস্যাবোৰ অৱজ্ঞা কৰা নাইবা সমাধান কৰিব নোৱাৰা বাবেহে অসমৰ এটা বৃহত জনগোষ্ঠী পিছ পৰি আছে। এজন কবিয়ে যিকোনো ভাষা আৰু দোৱানত লিখিব পৰাকৈ স্বাধীন। অভিবাসীসকলে আসমীয়াৰ উপৰিও নিজৰ দোৱানত কবিতা লিখিলে অসমীয়া ভাষা সংকটত পৰাৰ কথা কোৱাসকলে ইংৰাজী, হিন্দী, বাংলা আদি ভাষাত লিখা তথা অনুবাদ সম্পৰ্কে কি ভাবে নাজানো। বাংলা আগ্ৰাসনৰ প্ৰতি চৰ-চাপৰিবাসীৰ সজাগতাৰ প্ৰমাণ অসমত এক সোণালী ইতিহাস।(মিঞাই অসমীয়াক মাতৃভাষা হিচাপে গ্ৰহণ কৰা কালৰ পৰা আৰম্ভ কৰি বৰ্তমানৰ ‘চলো পাল্টাই’ নস্যাৎ কৰালৈ) ভাষা আন্দোলনৰ পিছত আচলতে মিঞাসকলৰ প্ৰতি ভাষাৰ ক্ষেত্ৰত সন্দেহৰ আঙুলি টোঁৱাই থকা দিশটোৱেই দুৰ্ভাগ্যজনক। আহিছোঁ মিঞাৰ জনগোষ্ঠীয় পৰিচয়ৰ দিশটোলৈ। ইতিপূৰ্বে মই ‘অসমীয়াৰ সৰ্বজনীনতা আৰু মিঞা কবিতা’ শিৰ্ষক এই লেখাটি সংশোধিত তিনিটা খণ্ডত প্ৰস্তুত কৰি পাঠকৰ বাবে আগবঢ়াইছোঁ আৰু তাত চৰ-চাপৰিবাসী অৰ্থাৎ সংখ্যালঘু মুছলমানসকলক বুজাবলৈ ‘অভিবাসী’ আৰু ‘বংগীয় মূলৰ’ শব্দ দুটা ব্যৱহাৰ কৰা হৈছে। এই দুয়োটা শব্দৰ ব্যৱহাৰৰ যুক্তিযুক্ততা সম্পৰ্কে মতানৈক্য আছে আৰু এয়া যিহেতু আলোচ্য বিষয়, গতিকে এইটো বিষয়ত পৰৰ্ৱতী সময়ত বহলাই আলোচনা কৰাৰ বাবে এৰিলোঁ। আনহাতে ‘মিঞা’ শব্দৰ অৰ্থ সন্মানসূচক হোৱা সত্ত্বেও অসম বিগত কেইবাটাও দশক ধৰি সংখ্যালঘু মুছলমানসকলক বিশেষকৈ চৰ-চাপৰিবাসী ধৰ্মীয় সংখ্যালঘুসকলৰ ক্ষেত্ৰত ইয়াৰ অপব্যৱহাৰ কৰি অহাৰ পৰিপ্ৰেক্ষিতত সম্প্ৰতি এই বিষয়টোকে উভতি ধৰাৰ নিচিনাকৈ মিঞা শব্দৰ অৰ্থৰ উচিত ব্যাখ্যাৰে এই নামকৰণক মান্যতা প্ৰদানৰ একধৰণৰ মনোভাব জনতাৰ মাজত জাগ্ৰত হোৱা পৰিলক্ষিত হৈছে। বিশেষকৈ মিঞা কবিতা চৰ্চাত অহাৰ পৰা ছ’চিয়েল মিডিয়াত মিঞা জনগোষ্ঠীয় পৰিচয় সম্পৰ্কে সচেতনতা দেখা গৈছে। মিঞাসকলৰ দোৱান ইতিমধ্যে যিহেতুকে অসমীয়াৰ এটা সামাজিক জাতিগত উপ-ভাষাৰ মৰ্যাদা লাভ কৰিছে। অসমীয়াৰ এই উপ-ভাষাটোক কৃত্ৰিম বুলি কৈ আউল নলগাই ইয়াৰ স্বকীয়তা বিচাৰ কৰাটোহে আলোচনাৰ বিষয় হ’ব লাগে। প্ৰগতিশীল শ্ৰেণীয়ে উদাৰতাৰে সৈতে আগবাঢ়ি আহি আধিপত্যবাদৰ ঊৰ্ধত বিষয়টো আলোচনা কৰিব বুলি আশা কৰিলোঁ। মিঞাই ব্যৱহাৰ কৰা দোৱানত সাহিত্য সৃষ্টি হ’লে ইয়াৰ জৰিয়তে অসমীয়া ভাষা-সাহিত্য এক শক্তিশালী উপাদানেৰে সমৃদ্ধশালী হ’ব বুলি আমাৰ বিশ্বাস।\n(লেখক দিল্লীত কৰ্মৰত আকাশবণী গুৱাহাটী কেন্দ্ৰৰ যুৱ কেন্দ্ৰৰ যুৱবাণী শাখাৰ প্ৰাক্তণ ঘোষক\nবিঃদ্ৰঃ এই শিতানত প্ৰকাশৰ বাবে আমালৈ লেখাসমূহ তলত উল্লেখ কৰা ই-মেইলত পঠাওঁকঃ myganaadhikar1@gmail.com\nপূৰ্বৱৰ্তী নগাঁৱত ভুপেন হাজৰিকা সোঁৱৰণী চিত্ৰ কৰ্মশালা আৰু চিত্ৰাংকন প্ৰতিযোগিতা সম্পন্ন\nপৰৱৰ্তী গোৱালপাৰাত দেউলিয়া হ’ল ১৫০০ কোটিটকীয়া কহিনুৰ পাল্প এণ্ড পেপাৰ মিল


মুঠ প্ৰদানৰ সংখ্যা ৫১\nনগদ টকা ₹ ১০,০০,০০০\nঅন্তিম প্ৰাপক ৰজনীকান্ত ২০২১ চনত\nভাৰতীয় চলচ্চিত্ৰৰ জনকৰূপে অভিহিত দাদাচাহেব ফাল্কেৰ স্মৃতি ৰক্ষাৰ্থে দাদাচাহেব ফাল্কে বঁটা প্ৰদান কৰা হয়। ভাৰতীয় চলচ্চিত্ৰৰ উৎকৰ্ষ আৰু বিকাশৰ হকে উল্লেখযোগ্য বৰঙনিৰ স্বীকৃতিৰূপে এই বঁটা প্ৰদান কৰা হয়। ভাৰতীয় চলচ্চিত্ৰৰ সৰ্বোচ্চ বঁটাৰূপে স্বীকৃত এই বঁটাৰ অৰ্থমূল্য দহ লাখ টকা। ইয়াৰ লগতে বিজয়ীজনক এখন প্ৰশক্তি পত্ৰ আৰু এখন আলোৱান প্ৰদান কৰা হয়।\n১৯৭৩ ৰুবি মায়াৰ্ছ (সুলোচনা) অভিনেত্ৰী\n২০০৪ আদুৰ গোপালকৃষ্ণন চলচ্চিত্ৰ পৰিচালক\n২০১১ সৌমিত্ৰ চেটাৰ্জী অভিনেতা\n২০১৯ ৰজনীকান্ত অভিনেতা\n↑ "Rajinikanth to be bestowed with Dada Saheb Phalke award" (en-IN ভাষাত). The Hindu. 2021-04-01. ISSN 0971-751X. https://www.thehindu.com/entertainment/rajinikanth-to-be-bestowed-with-dada-saheb-phalke-award/article34212162.ece.\n"https://as.wikipedia.org/w/index.php?title=দাদাচাহেব_ফাল্কে_বঁটা&oldid=270803"ৰ পৰা অনা হৈছে\nএই পৃষ্ঠাখন ১১ এপ্ৰিল, ২০২১ তাৰিখে ১৯:৫০ বজাত অন্তিম সংশোধন কৰা হৈছিল।


Search Result of বন্ধ হ’ব পাৰে\nকভিড-১৯ৰ সংহাৰৰ মাজত নিৰ্ধাৰণ হ’ল নতুন ‘পি এম হাউছ’ নিৰ্মাণ সম্পূৰ্ণ কৰাৰ তাৰিখ\nবৰ্তমানৰ ভৱন সমূহৰ দূৰৱস্থা আৰু বয়স বিবেচনা কৰি চৰকাৰে এই আঁচনিখনৰ প্ৰতি সমৰ্থন আগবঢ়াইছে। আনকি ভূমি ব্যৱহাৰ আৰু পৰিৱেশৰ প্ৰতি হানি কাৰক একো হোৱা নাই বুলি ৰায় দি উচ্চতম ন্যায়ালয়েও আঁচনিখনৰ কাম বন্ধ কৰাৰ পৰা বিৰত থাকিল। কিন্তু বিচাৰকৰ বেঞ্চৰ তিনিজন বিচাৰকৰ এজনে সামাজিক পৰামৰ্শৰ অভাৱৰ দোহাই দি অসন্তোষ্টি প্ৰকাশ কৰিছে।\nক'ভিড-১৯ সংকট: আজিৰ পৰা বন্ধ থাকিব অসমৰ সকলো ৰাষ্ট্ৰীয় উদ্যান আৰু অভয়াৰণ্য\nকাজিৰঙা ৰাষ্ট্ৰীয় উদ্যান, মানাহ ৰাষ্ট্ৰীয় উদ্যান, পবিতৰা অভয়াৰণ্যকে ধৰি ৰাজ্যৰ সকলো বন্যপ্ৰাণী উদ্যান দেশী-বিদেশী পৰ্যটকৰ বাবে বন্ধ থাকিব\nভূপালৰ এজন অটোচালকৰ মহানুভৱতা,অটোক পৰিৱৰ্তন কৰিলে এম্বুলেন্সলৈ\nতেওঁ এতিয়া যাত্ৰী সকলক কঢ়িয়াই নিয়া সম্পূৰ্ণৰূপে বন্ধ কৰি দিছে আৰু অসুস্থ ৰোগীসকলক সময় দিছে।\nঅৰুণাচল প্ৰদেশলৈ অবৈধভাৱে শ্ৰমিক যোগান ধৰি ৰঙাঘৰত সোমাল তিনি যুৱক।\nতিনিচুকীয়া জিলাৰ তালাপ আৰক্ষী চকীৰ অন্তৰ্গত চামগুৰি আৰু গাখীৰভেটী গাঁৱৰ সোতৰজন যুৱকক নানা প্ৰলোভনেৰে অৰুণাচল প্ৰদেশৰ দুৰ্গম অঞ্চলত বন্ধোৱা শ্ৰমিক হিচাপে যোগান ধৰি তিনিজন যুৱক অৱশেষত তালাপ আৰক্ষীৰ জালত পৰিল ৷\nভাৰতত অস্থায়ী ভাৱে বন্ধ কৰা হ'ল হ’ণ্ডা মটৰচাইকেল উৎপাদন\nহ’ণ্ডা মটৰচাইকেল আৰু স্কুটাৰ ইণ্ডিয়াৰ নিৰ্মাণ সুবিধা হাৰিয়ানা,ৰাজস্থান,কৰ্ণাটক আৰু গুজৰাটত অৱস্থিত।\nবিধানসভা সচিবালয়ত অনুষ্ঠিত হ’ব বিজেপিৰ বিধায়িনী বৈঠক\nচৰকাৰ কেতিয়া গঠন হ'ব?মুখ্যমন্ত্ৰী কোন হ'ব?এইবাৰ উত্তৰ দিলে সৰ্বানন্দ সোণোৱালে\nচৰকাৰ হ’বই, নিশ্চিতভাৱে হ’ব, আৰু বেছি দিন নহয়।\nৰিপুন বৰাৰ উত্তৰসুৰী হ’বলৈ আগ্রহী নহয় কোনো কংগ্রেছ নেতা\nকেতিয়া সম্পূৰ্ণ হ’ব উজনি অসমৰ চাৰিলে’নযুক্ত ৰাষ্ট্ৰীয় ঘাইপথ?\nপুনৰ উপ ঠিকা লাভ কৰা লিংকন এণ্ড ডিগনিটি কোম্পানীৰ প্ৰস্থান\nকভিড ৰোগৰ ব্যাপকতালৈ চাই কৰ্তব্যৰত চিকিৎসকৰ প্ৰতি চৰাইদেউ জিলা উপায়ুক্তৰ নিৰ্দেশ\nএই নিৰ্দেশ অমান্য কৰিলে সেয়া দ্বায়িত্বত গাফিলতি কৰা বুলি গণ্য কৰাৰ লগতে গুৰুতৰ অভিযোগ বুলি বিবেচিত কৰা হ’ব বুলি উল্লেখ কৰি এই বিষয়ে উৰ্ধতন কৰ্তৃপক্ষক বিষয়টো দৃষ্টি গোচৰ কৰোৱা হব বুলি উক্ত নিৰ্দেশটোত উল্লেখ কৰা হৈছে বুলি জানিব পৰা গৈছে।\nৰাজ্যত জাৰি কৰা হৈছে নতুন ক'ভিড নিৰ্দেশনা:এইবাৰ কি কি নতুন নিৰ্দেশনা?\nজানিব পৰা মতে এতিয়াৰ পৰা আৰক্ষী প্ৰশাসন আৰু অধিক কঠোৰ হ’ব।\nদিল্লীৰ অটোৰিক্সা,টেক্সি চালক সকলক প্ৰদান কৰা হ’ব ৫০০০ কৈ টকা:কেজৰিৱাল চৰকাৰৰ সিদ্ধান্ত\nলকডাউনৰ বাবে হোৱা বিত্তীয় সংকটৰ বাবে সহায়ৰ উদ্দেশ্যে এই সিদ্ধান্ত লোৱা হৈছে বুুলি কেজৰিৱাল চৰকাৰে জানিবলৈ দিছে।\nঅসমত ৰাজ্য সভাৰ এখন আসন খালী হ’ব\nঅসমত আকৌ বিজেপিৰ চৰকাৰ হ’ব\nঅক্সিজেন গেছৰ উদ্যোগ ২৪ ঘণ্টা চলিলে ৩.৯ মেট্রিক টন গেছ উৎপাদন হ’ব\nবিজ্ঞানীৰ সকীয়নি:ক’ভিড প্ৰতিৰোধী ডিচপ’জেবল মাস্কে শৰীৰলৈ আনিব পাৰে মাৰাত্মক ভাবুকি\nযেতিয়া ডিচপজেবল ফেচ মাস্কখন পানীত ডুবোৱা হয়, তেতিয়া মাস্কখনৰ পৰা মাৰাত্মক ৰাসায়নিক পদাৰ্থ বাহিৰ হৈ আহে।\n১২-১৫ বছৰৰ শিশুৰ বাবে ক'ভিড ভেকচিনৰ অনুমোদন বিচাৰিলে ঔষধ কোম্পানিয়ে\nজুনৰ পৰা ১২-১৫ বছৰ বয়সৰ কিশোৰ-কিশোৰীলকলৰ বাবে ভেকচিন উপলব্ধ হ'ব পাৰে\nশাৰীৰিক দূৰত্ব নাৰাখিলে এজনৰ পৰা ৪০৬জনলৈ সংক্ৰমিত হ’ব কৰ’না\nমাস্ক পৰিধান কৰাটো অতি গুৰুত্বপূৰ্ণ।নিজৰ ঘৰলৈ আন কাকোকে আমন্ত্ৰণ নজনাব।\nউজনি অসমলৈ বন্ধ হৈ পৰিব পাৰে ট্ৰেভেলাৰ আৰু যাত্ৰীবাহী বাছৰ চলাচল\nশুকুৰবাৰে এই বিষয়টোক লৈ যোৰহাটৰ পৰিবহণ বিষয়াৰ সৈতে বাছ মালিকসকলৰ এক আলোচনা হয় যদিও কোনো সমাধান দিব নোৱাৰিলে যোৰহাটৰ পৰিবহণ বিভাগে।\nচাৰ্ছ-ক'ভি-২ আৰু ক'ভিড-১৯: পাৰ্থক্য কি?\nচাৰ্ছ-ক'ভি-২ হৈছে এক নিৰ্দিষ্ট ভাইৰাছ যি ক'ভিড-১৯ ৰোগ সৃষ্টি কৰিব পাৰে\nযোৰহাট জিলাত ডাম্পাৰে মহতিয়াই নিলে এগৰাকী মহিলাক\nউত্তেজিত ৰাইজে ৭০ খন ডাম্পাৰ ৰাষ্ট্ৰীয় ঘাইপথত আৱদ্ধ কৰি ৰখাৰ ওপৰিও বাহনসমূহ ক্ষতিগ্রস্ত কৰে\nমেনেজাৰ মৰিনহোক বর্খাস্ত কৰিলে টটেনহাম হছপাৰে\nআমেৰিকাত বিশেষ নিৰ্দেশনা জাৰি:সকলো নাগৰিকক ভাৰত যাত্ৰাৰ পৰা বিৰত থাকিবলৈ আহ্বান\nবৰ্তমান সময়ত ভাৰতলৈ যোৱা সিদ্ধান্ত ভুল হ'ব পাৰে।\nৰাজ্য চৰকাৰসমূহে যদি লকডাউনৰ কথা অনুভৱ কৰে বিবেচনা কৰিব পাৰে:গৃহ মন্ত্ৰী অমিত শ্বাহ\nকেন্দ্ৰীয় গৃহ মন্ত্ৰী অমিত শ্বাহে লকডাউনৰ সম্ভাৱনাৰ ওপৰত বিবেচনা ৰাজ্যসমূহৰ ওপৰত এৰি দিছে।\nAll Rights Reserved 2021 © The Janambhumi | Total visits : 44177260


কোনে কয় “বয়স বৃদ্ধি হ'লে মনোবল হ্ৰাস পায়”!: নাতিৰ প্ৰত্যাহ্বান গ্ৰহণ কৰি ৮০ বছৰীয়া বৃদ্ধাৰ চমক\nসাধাৰণতেই ধাৰণা কৰা হয়, বয়স বাঢ়ি যোৱা মানেই মনোবল হ্ৰাস পায়। পিছে ই যে সকলোৰে ক্ষেত্ৰত হ’ব তেনে কি কথা আছে! সবল মানসিকতাৰে এই প্ৰচলিত ধাৰণাক প্ৰত্যাহ্বান জনাবলৈ সাজু আছে বহু বয়ষ্ক ব্যক্তি। সাজু থকাই নহয়, প্ৰত্যাহ্বান জনাইছেও এনে কিছু লোকে।\nকোনোবাই যদি শতকৰ ঘৰ স্পৰ্শ কৰাৰ পিছতো মাৰাথানত ভাগ লৈ পদক বুটলিছে, আন কোনোবাই আকৌ সুস্থ-সবল শৰীৰ অটুট ৰাখিবলৈ শৰীৰ চৰ্চা কৰিছে।\nএনে কিছু বৃদ্ধ লোকৰ ভিডিঅ’ শেহতীয়াকৈ সামাজিক মাধ্যমত সঘনাই ভাইৰেল হ’বলৈ ধৰিছে। এনে এটা ভিডিঅ’তে কিছুদিন পূৰ্বে ৯০ বছৰীয়া এজন বৃদ্ধই তেওঁৰ নাতিনীৰ সৈতে বলিং কৰা দেখিবলৈ পোৱা গৈছিল।\nযোৱা মাহত ভাইৰেল হোৱা আন এটা ভিডিঅ’ত দাক্ষিণাত্যৰ জনপ্ৰিয় চিনেমা ‘পুষ্পা’ৰ গান “চেমি ছেমি”ত এগৰাকী বৃদ্ধ মহিলাই নিখুঁতভাৱে নৃত্য কৰা দেখিবলৈ পোৱা গৈছিল। সামাজিক মাধ্যম ব্যৱহাৰকাৰীসসকলে তেওঁক ‘ডিজে দাদী’ বুলি অভিহিত কৰিছিল।\nশেহতীয়াকৈ ঠিক তেনেদৰেই এইবাৰ চৰ্চালৈ আহিছে আন এগৰাকী বৃদ্ধা। সামাজিক মাধ্যমত সম্প্ৰতি ভাইৰেল হৈ পৰা এই মহিলাগৰাকীৰ ভিডিঅ’টোৱে লগাইছে চমক। ভিডিঅ’টোত বৃদ্ধাকগৰাকীক দখিবলৈ পোৱা গৈছে ‘ডেডলিফ্টিং’ কৰা দেখিবলৈ পোৱা গৈছে।\nভিডিঅ’টো শুকুৰবাৰে ‘পাঞ্জাৱী ইণ্ডাষ্ট্ৰী’ নামৰ এটা একাউন্টৰ দ্বাৰা জনপ্ৰিয় সামাজিক মাধ্যম ইনষ্টাগ্ৰামত শ্বেয়াৰ কৰা হৈছিল।\nএজন কিশোৰে তেওঁৰ আইতাকৰ এই ভিডিঅ’টো দৃশ্যগ্ৰহণ কৰিছিল।\nকিশোৰটিয়ে আইতাকক সাধাৰণভাৱে দিয়া ফিটনেছ প্ৰত্যাহ্বান গ্ৰহণ কৰি ‘ডেডলিফ্টিং’ কৰিছে বৃদ্ধাগৰাকীয়ে।\nঅৱশ্যে ডেডলিফ্টিং কৰি চমক লগোৱা মহিলাগৰাকীৰ পৰিচয় এতিয়াও জানিব পৰা হোৱা নাই।\nই ইনষ্টাগ্ৰামৰ লগতে আন আন সামাজিক মাধ্যমতো এই মহিলাগৰাকীৰ এই ভিডিঅ’টো ভাইৰেল হৈ পৰিছে। বৃদ্ধাগৰাকীৰ এই অপৰাজেয় মনোবলক প্ৰশংসাৰে উপচাই পেলাইছে বিভিন্নজনে।